મેગીમાં દહીં નાખીને ખાધું આ મહિલાએ, જોનારા માથું કૂટવા લાગ્યા અને કરી વિચિત્ર કોમેન્ટો, જુઓ શું થયું - News Gujarat\nજાણવા જેવું રસપ્રદ રસોઈ\nમેગીમાં દહીં નાખીને ખાધું આ મહિલાએ, જોનારા માથું કૂટવા લાગ્યા અને કરી વિચિત્ર કોમેન્ટો, જુઓ શું થયું\nNovember 23, 2020 Parth Patel\nઘણા લોકોનો પ્રિય નાસ્તો મેગી હોય છે. બાળકોથી માંડીને વૃદ્ધ લોકો સુધી બધાને ઘણાને મેગી ગમે છે. લોકોને એટલા માટે ગમે છે કારણ કે તે સ્વાદિષ્ટ અને ઝડપી બની જાય છે. ઘણા લોકો મેગી સાથે વિવિધ પ્રયોગો કરતા રહે છે. ઘણા તદ્દન અલગ જ પ્રયોગો કરતાં હોય છે, ઘણા બધા લોકો સારા પ્રયોગો પણ કરતાં હોય છે. પરંતુ અમુક લોકો તો એવા પ્રયોગો કરે કે જેને જોઈને તમે પણ કહેશો, ‘આ કોણ છે? ક્યાંથી આવ્યા છે. કંઈક આવું જ થયું જ્યારે કોઈ મહિલા દહીં નાખીને મેગી ખાતી હતી. ત્યારે લોકો માથું પકડીને કુટવા લાગ્યા હતા.\nઆ તસવીર ટ્વિટર યુઝર @acnymph દ્વારા શેર કરવામાં આવી છે. તસવીર શેર કરતા તેમણે લખ્યું, ‘મેગી અને દહીં ખાવાની આત્મા છે’.\nચિત્ર જોઇને લોકો માથું પકડી ગયા અને આશ્ચર્યજનક પ્રતિક્રિયા આપી. જો કોઈએ તેને પાપ ગણાવ્યું, તો કોઈએ તેને સૌથી નકામું મિશ્રણ કહ્યું. આ ટ્વીટ 16 નવેમ્બરના રોજ શેર કરવામાં આવ્યું છે, અત્યાર સુધીમાં 160થી વધુ લાઈક્સ અને 300 થી વધુ રિ-ટ્વીટ થઈ ચૂકી છે. સેંકડો લોકોએ આ પોસ્ટ પર પોતાની પીડા વ્યક્ત કરી છે.\nઉલ્લેખનીય છે કે, હોસ્ટેલમાં રહેતા હોય કે પોતાના ઘરે, મેગી આજકાલ લોકોનું ફેવરીટ ફૂડ બની ગયું છે. એક તો મેગી બનાવવું ઘણું સરળ છે અને તેની કિંમત પણ દરેકને પોસાય તેટલી છે, માટે જ તે વધારે ને વધારે પોપ્યુલર થતી જાય છે.\nમેગીને સિમ્પલ બોઈલ કરીને ખાવા કરતાં, લોકોએ તેમાં પણ અનેક વેરાયટિઝ શોધી લીધી છે.ક્લિક કરો અને જુઓ, કઈ રીતે મેગીને અલગ અલગ રીતે બનાવીને ડિલિશીયસ ડિશ બનાવી શકાય છે. મસાલા મેગીની વાત કરીએ તો આ સૌથી સરળ વાનગી છે. તમારે માત્ર મેગી મસાલાનું એક એક્સ્ટ્રા પેકેટ ખરીદવાનું છે. નોર્મલ જે રીત હોય તે જ પ્રમાણે મેગી બનાવો અને આ એક્સ્ટ્રા પેકેટ તેમાં એડ કરો. પાણી હંમેશા કરતા ઓછું નાખવું.\nએગ મેગી વિશે જાણી લો કે એક વાર તો આ પ્રકારની મેગી દરેકે ટ્રાય કરી જ હશે. મેગી બનાવતી વખતે એક અથવા બે ઈંડા ફોડી દેવા અને સારી રીતે ફેંટવા. અને સરળ અને શ્રેષ્ઠ મેગી તૈયાર. ઈંડાથી મેગી સાથેનું આ અલગ વેરિએશન છે. એક બાજુ સાદી મેગી બનાવવા મુકો, બીજી બાજુ એક વાસણમાં થોડું તેલ અથવા ઘી, ઝીણી સમારેલી ડુંગળી સાંતળો. તેમાં ઈંડુ અને લાલ મરચું, હળદર અને કાળા મરી નાખો. બન્નેને ભેગા કરીને હલાવો. અને તમારી એડ ભુર્જી મેગી તૈયાર…\nબ્રેડ મેગી તો સૌથી સરળ રેસિપી છે. કોઈ પણ વિદ્યાર્થી કે હોસ્ટેલમાં રહેતાં માણસને આના વિશે ખબર જ હશે. બસ મેગી બનાવો અને બ્રેડના ટોસ્ટેડ સ્લાઈડમાં મુકી દો. વધારે ટેસ્ટી બનાવવા માટે બ્રાઉન બ્રેડનો ઉપયોગ કરો અને ટોસ્ટ પર બટર લગાવો. સૂપી મેગી બનાવવામાં થોડી અઘરી રેસિપી છે, પણ કહી શકો કે આ મેગીનું ઈન્ડિયન વર્ઝન છે. ગાજર, ડુંગળી અને બીજા વેજીસને કાપો અને રેગ્યુલર તેલમાં સાંતળો. શાકભાજીના પાણીને ગરમ કરો અને તેમાં મેગી તેમજ મસાલો નાખો. મેગી બની જાય ત્યાં સુધી રાંધો. ટોમેટો મેગી માટે મેગીમાં ટમાટા સમારીને નાખી દો. બસ, ટોમેટો મેગી તૈયાર.\n← માત્ર 11 અને 12 વર્ષની બે ગુજરાતી છોકરીઓએ વગાડ્યો ડંકો, વિશ્વ લેવલે મેળવી આ સિદ્ધિ, જાણો સમગ્ર માહિતી\nસુપ્રીમ કોર્ટની ઝાંટકણી બાદ ગુજરાત સરકાર સફાળી જાગી, હવે લગ્નમાં આટલાને જ છુટ, જાણો બીજું શું શું બદલાયું →\nલોકડાઉનમાં ધંધો કે રોજગાર ઠપ્પ થઈ ગયો છે તો અપનાવી લો આ ખાસ નુસખો, ફરીથી આવક થશે ચાલુ\nDecember 24, 2020 December 24, 2020 Parth Patel\nવિશ્વમાં સૌથી પહેલા બન્યુ હતુ આ ભગવાનનું મંદિર, અને અહીંથી શરૂ થઈ હતી મૂર્તિ પૂજા


સમાચાર - હીટ ટ્રાન્સફર પેપર શું છે અને તેના વિશિષ્ટ ઉપયોગો શું છે?\nહીટ ટ્રાન્સફર પેપર શું છે અને તેના વિશિષ્ટ ઉપયોગો શું છે?\nટ્રાન્સફર પેપર (લાઇટ) A4\nA4 ફોર્મેટ પર્સનલાઇઝ્ડ ટી-શર્ટ સ્પેશિયલ હીટ ટ્રાન્સફર પેપર: લાઇટ કલર ટ્રાન્સફર પેપર આછા રંગના કપડાં પર પેટર્ન છાપવા માટે યોગ્ય છે. ટ્રાન્સફર પેપર દ્વારા ટ્રાન્સફર કરાયેલી પેટર્નની કલર રિડક્શન ડિગ્રી ઊંચી, કરચલી મુક્ત, સ્થિતિસ્થાપક, ફાટી અને ક્રેક ફ્રી છે અને હાથની ગુણવત્તા ઉત્તમ છે અને ભારે લાગણી નથી. ઘરેલું ટી-શર્ટ ટ્રાન્સફર પેપરની ગુણવત્તા પ્રાપ્ત કરી શકાતી નથી. ટી-શર્ટને સ્થાનાંતરિત કરવા અને વ્યક્તિગત ટી-શર્ટ પ્રિન્ટ કરવા માટે તે શ્રેષ્ઠ પસંદગી છે! તે હળવા રંગના 100% સુતરાઉ કાપડ પર પ્રિન્ટ કરી શકાય છે, જેમાં ટી-શર્ટ, માઓઝી વગેરેનો સમાવેશ થાય છે. શેડિંગ અને ફેડિંગ વગર 100% ધોવા.\nટ્રાન્સફર પેપર (આછો રંગ) A3\nA3 ફોર્મેટ પર્સનલાઈઝ્ડ ટી-શર્ટ સ્પેશિયલ હીટ ટ્રાન્સફર પેપર: લાઇટ કલર ટ્રાન્સફર પેપર આછા રંગના કપડાં પર પેટર્ન છાપવા માટે યોગ્ય છે. ટ્રાન્સફર પેપર દ્વારા ટ્રાન્સફર કરાયેલી પેટર્નની કલર રિડક્શન ડિગ્રી ઊંચી, કરચલી મુક્ત, સ્થિતિસ્થાપક, ફાટી અને ક્રેક ફ્રી છે અને હાથની ગુણવત્તા ઉત્તમ છે અને ભારે લાગણી નથી. ઘરેલું ટી-શર્ટ ટ્રાન્સફર પેપરની ગુણવત્તા પ્રાપ્ત કરી શકાતી નથી. ટી-શર્ટને સ્થાનાંતરિત કરવા અને વ્યક્તિગત ટી-શર્ટ પ્રિન્ટ કરવા માટે તે શ્રેષ્ઠ પસંદગી છે! તે હળવા રંગના 100% સુતરાઉ કાપડ પર પ્રિન્ટ કરી શકાય છે, જેમાં ટી-શર્ટ, માઓઝી વગેરેનો સમાવેશ થાય છે. શેડિંગ અને ફેડિંગ વગર 100% ધોવા.\nટ્રાન્સફર પ્રિન્ટીંગ માટે શાહી જેટ કાગળ\nA3 ફોર્મેટ, ફાઇન સરફેસ, સિરામિક, મેટલ, સેમી કોટન, સિલ્ક મટિરિયલ ટ્રાન્સફર, સ્પેશિયલ, સુપર ગ્રેડ\nટ્રાન્સફર પેપર (શ્યામ)\nવ્યક્તિગત ટી-શર્ટ માટે ખાસ હોટ ટ્રાન્સફર પેપર: ડાર્ક ટ્રાન્સફર પેપર શ્યામ કપડાં પર પેટર્ન છાપવા માટે યોગ્ય છે. ટ્રાન્સફર પેપર દ્વારા ટ્રાન્સફર કરાયેલ પેટર્નની કલર રિડક્શન ડિગ્રી ઊંચી, કરચલી મુક્ત, સ્થિતિસ્થાપક, આંસુ અને ક્રેક ફ્રી છે. હાથની ગુણવત્તા ઉત્તમ છે અને ભારે લાગણી નથી. ઘરેલું ટી-શર્ટ ટ્રાન્સફર પેપરની ગુણવત્તા હાંસલ કરી શકતી નથી. ટી-શર્ટને સ્થાનાંતરિત કરવા અને વ્યક્તિગત ટી-શર્ટ પ્રિન્ટ કરવા માટે તે શ્રેષ્ઠ પસંદગી છે! તે હળવા રંગના 100% સુતરાઉ કાપડ પર પ્રિન્ટ કરી શકાય છે, જેમાં ટી-શર્ટ, માઓઝી વગેરેનો સમાવેશ થાય છે. શેડિંગ અને ફેડિંગ વગર 100% ધોવા.


સંયમ અને સંકલ્પની ઘડીમાં કોરોનાં સામેની લડતનો સૌ સાથે મળી સામનો કરીએ | Saurashtra Bhoomi News\nYou are at:Home»Breaking News»સંયમ અને સંકલ્પની ઘડીમાં કોરોનાં સામેની લડતનો સૌ સાથે મળી સામનો કરીએ\nસંયમ અને સંકલ્પની ઘડીમાં કોરોનાં સામેની લડતનો સૌ સાથે મળી સામનો કરીએ\nBy Abhijeet Upadhyay on\t March 25, 2020 Breaking News\nવડાપ્રધાનશ્રીની અપીલને માન આપી દેશવ્યાપી લોકડાઉનને સંપૂર્ણ બનાવવાની સાથે\nઆવશ્યક સેવાઓ ચાલુ હતી, ચાલુ જ છે, અને ચાલુ રહેવાની જ છે કોઈએ ગભરાવવાની જરૂર નથી\nર૧ દિવસનો જંગ આપણે ઘરમાં રહીને જીતી જવો છે જૂનાગઢ કલેકટરશ્રી સૌરભ પારઘી\n(જગડુશા ડી. નાગ્રેચા દ્વારા)\nજૂનાગઢ શહેર અને જીલ્લાની જનતાને પ્રેસ મિડીયાનાં માધ્યમથી જૂનાગઢ જીલ્લા કલેકટર ડો. સૌરભ પારઘીએ એક સંદેશો પાઠવ્યો છે અને સંયમ અને સંકલ્પની આ ઘડીમાં કોરોનાં સામેની લડતનો સૌ સાથે મળી સામનો કરીએ તેવી અપીલ કરી છે. એટલું જ નહી હાલ આવશ્યક સેવાઓ ચાલુ જ છે જેથી કોઈએ ગભરાવવાની કે જીવન જરૂરીયાતની ચીજવસ્તુઓનો સ્ટોક કરવાની જરૂર નથી. જરૂર પડયે તંત્ર દ્વારા પણ યોગ્ય વ્યવસ્થા કરી જ નાંખવામાં આવશે. ખાસ તો ર૧ દિવસનો આ જંગ આપણે સૌ સાથે મળી ઘરમાં રહીને જ જીતી જીવા અપીલ કરી છે. અને જૂનાગઢ શહેર અને જીલ્લાની જનતા સંપૂર્ણ સાથ સહકાર આપશે તેવો વિશ્વાસ પણ જૂનાગઢ જીલ્લા કલેકટરશ્રીએ વ્યકત કર્યો છે.\nસમગ્ર દેશમાં કોરોનાં વાયરસની મહામારી ઝડપ ભેર ફેલાઈ રહી છે. આ મહામારીમાંથી સમગ્ર દેશવાસીઓને ઉગારી લેવા માટેની પ્રાર્થના અને અપીલનાં ભાગરૂપે વડાપ્રધાન નરેન્દ્ર મોદીએ રર માર્ચનાં દિવસે જનતા કર્ફયુ જાહેર કર્યો હતો. અને પાંચ દિવસ બાદ ફરી પાછુ ગઈકાલે વડાપ્રધાનશ્રીએ રાષ્ટ્રજાગ સંબોધન કરી અને રાત્રીનાં ૮ કલાકે લોકોને એક અપીલ કરી હતી અને રાત્રીનાં ૧ર વાગ્યાથી સમગ્ર દેશમાં લોકડાઉન કાર્યરત બની જશે તેવો સંદેશો પાઠવ્યો હતો. આવનારા ર૧ દિવસ માટે લોકોને પોતાના ઘરમાં જ રહેવા અને આ મહામારીનો સામનો કરવાની અપીલ કરી છે. બીનજરૂરી કોઈએ બહાર ન નીકળવા વડાપ્રધાનશ્રીએ જણાવ્યું હતું. ગઈકાલે વડાપ્રધાનશ્રીની સમગ્ર દેશવાસીઓને કરવામાં આવેલી અપીલની સાથો સાથ રાત્રીનાં ૧ર વાગ્યાથી સમગ્ર લોકડાઉન પ્રવર્તી રહયો છે. જૂનાગઢ શહેર અને જીલ્લામાં પણ લોકોને લોકડાઉન સંપૂર્ણ પાડવાની પ્રસાશન તંત્રએ અપીલ કરી છે. આ દરમ્યાન જૂનાગઢ જીલ્લા કલેકટરશ્રી ડો. સૌરભ પારઘીએ લોકોને અપીલ કરતા જણાવ્યું છે કે આપણા વડાપ્રધાનશ્રી નરેન્દ્ર મોદીએ ર૧ દિવસ સુધી સમગ્ર દેશમાં લોકડાઉન જાહેર કરેલ છે ત્યારે આપણે પણ સૌ સાથે મળી તેનું પુરેપુરૂ પાલન કરીએ. બીનજરૂરી લોકોએ બહાર ન નીકળવું, આવશ્યક ચીજવસ્તુઓ જેવી કે કરીયાણું, જીવન જરૂરીયાતની ચીજવસ્તુઓ, મેડીકલ સ્ટોર, આરોગ્ય સેવાઓ, શાકભાજી સહીતની જે સેવાઓ ગણાવવામાં આવી છે તે કાર્યરત રહેશે. જેથી લોકોએ બીનજરૂરી ખાદ્ય પદાર્થો કે પુરવઠો જમા ન કરવો. જરૂર જણાય તો પ્રશાસન તંત્ર દ્વારા યોગ્ય વ્યવસ્થા કરી નાંખવામાં આવશે. આ ઉપરાંત જે મિત્રો બહારથી આવ્યા છે તેઓને તંત્ર દ્વારા સ્પષ્ટપણે સુચનાઓ જારી કરવામાં આવી છે. અને તેઓને હોમકોરોન્ટાઈન રહેવાની સુચના આપી છે. તે તેઓ ચુસ્તપણે પાલન કરે. તેમજ આરોગ્ય વિભાગની ટુકડીઓ દ્વારા તેઓનું સમયાંતરે રોજેરોજ અરોગ્યની તપાસ કરવામાં આવી રહી છે. વિશેષમાં કલેકટરશ્રીએ જણાવ્યું હતું કે જરૂર પડતી આવશ્યક વસ્તુઓની ખરીદી માટે એક જ વ્યકિત બને ત્યાં સુધી બહાર નીકળે. ચાર વ્યકિતઓ ભેગા ન થાય અને કેન્દ્ર સરકારની સુચનાઓનું પુરેપુરૂ પાલન કરે અને ઘરમાં રહીને જ આપણે કોરોનાની મહામારીનો સામનો કરી અને જંગ જીતી જવાનો છે. જયારે નગરજનો અને જીલ્લાની જનતા સંપૂર્ણ સહયોગ આપશે તેવો વિશ્વાસ વ્યકત કર્યો છે.\nઅત્રે ઉલ્લેખનીય છે કે જૂનાગઢ શહેર અને જીલ્લાની પરિÂસ્થતિ ઉપર જૂનાગઢ જીલ્લા કલેકટર સૌરભ પારઘી, જૂનાગઢ જીલ્લા વિકાસ અધિકારી પ્રવિણ ચૌધરી, જીલ્લા આરોગ્ય અધિકારી શ્રી મહેતા, તેમજ મનપાનાં કમિશ્નર તુષાર સુમેરા, જીલ્લા પંચાયત, તાલુકા પંચાયતનાં પદાધિકારીઓ અને જૂનાગઢ સિવીલ હોસ્પીટલનો સ્ટાફ પણ સતત સેવા આપી રહેલ છે.\nઆ ઉપરાંત રેન્જ આઈજી મનીંદર પ્રતાપસિંહ પવાર, જીલ્લા પોલીસ વડા સૌરભ સીંઘ, ડીવાયએસપી પ્રદિપસિંહ જાડેજા તેમજ સમગ્ર પોલીસ સ્ટાફ સયંમપૂર્વક કામગીરી કરી રહેલ છે. આ સાથે જૂનાગઢ જીલ્લા માહીતી અધિકારી અર્જુન પરમાર અને તેમની ટીમ કાર્યરત છે. તેમજ પ્રેસ અને મિડીયા અને અખબારનવેશો દ્વારા પણ પ્રજાકીય સુચના લોકોને મળતી રહે તે માટેનાં પ્રયાસો કરવામાં આવી રહયા છે.\nPrevious Articleટ્રાન્સપોર્ટેશન બંધ થતાં લોકોએ પગપાળા જ વતનની વાટ પકડી….\nNext Article જૂનાગઢ સહીત સૌરાષ્ટ્ર-કચ્છ ચૈત્રી નવરાત્રીનો ભકિતભાવ પૂર્વક પ્રારંભ – અનુષ્ઠાનનાં કાર્યક્રમો\nJanuary 24, 2022, 5:36 AM


નિર્દેશનો અમલ નહિ કરતા કોરોનાની સુનામી આવી\nગુજરાત હાઇકોર્ટે આજે પણ રાજ્ય સરકારને આડે હાથ લીધી : બેડ ખાલી છે તો લાઇનો કેમ લાગે છે ? : RTPCR ટેસ્ટનો રિપોર્ટ જલ્દી મળે તેવી વ્યવસ્થા કરો : ઓકસીજનની પૂરતી વ્યવસ્થા કરો : ૧૦૮ માટે રાહ ન જોવી પડે તેવું ગોઠવો : ઇન્જેકશનના કાળાબજાર રોકો : સાચા આંકડા આપો\nઅમદાવાદ તા. ૧૫ : ગુજરાતમાં કોરોના સંક્રમણ થમવાનું નામ નથી લઇ રહ્યો. એવામાં દિવસેને દિવસે કોરોનાના કેસની સંખ્યા વધતી જ જઇ રહી છે. ટેસ્ટિંગ માટે લાંબી કતારોથી લઇને હોસ્પિટલોમાં ખૂટી રહેલા બેડ અને એમ્બ્યુલન્સની લાંબી લાઇનોના દ્રશ્યો જ તે સમજવા માટે પૂરતા છે કે રાજયમાં કોરોના કઇ હદે પ્રસર્યો છે. પરંતુ તેમ છતાં રૂપાણી સરકાર જાણે કે નિંદ્રાધીન હોય તેમ લાગી રહ્યું છે. રાજયમાં વધતા કોરોનાના સંક્રમણને લઇને હાઇકોર્ટ પણ રૂપાણી સરકારની ટકોર કરી ચુકી છે. તેવામાં હાઇકોર્ટે ફરી એકવાર સરકારનો ઉધડો લીધો છે. હાઇકોર્ટે સરકારને ફટકાર લગાવતા કહ્યું કે નિર્દેશ અને સૂચનનો અમલ થયો નથી માટે કોરોનાની સૂનામી આવી છે. ૧૫ અને ૧૬ માર્ચથી કેસો સતત વધી રહ્યાં છે.\nગુજરાત હાઇકોર્ટમાં કોરોનાની સ્થિતિ મુદ્દે સુઓ મોટો અરજી પર સુનાવણી હાથ ધરાઇ. આ દરમ્યાન હાઇકોર્ટે ફરી એક વખત રાજય સરકારની આકરી ઝાટકણી કાઢી. હાઇકોર્ટે જણાવ્યું કે કોર્ટના નિર્દેશ અને સૂચનનો અમલ થયો ન હોવાથી કોરોનાની સુનામી આવી છે. ૧૫ અને ૧૬ માર્ચથી સતત કેસો વધી રહ્યા છે. સેન્ટ્રલ ગવર્નમેન્ટ કહેતી રહી કે ગાઇડલાઇનનું પાલન કરો પરંતુ રાજય સરકાર માની જ નહીં. વર્લ્ડ હેલ્થ ઓર્ગેનાઇઝેશનની અલગ ગાઇડલાઇન છે. જયારે કે આઇસીએમઆરની ગાઇડલાઇન પણ અલગ છે આથી લોકો કન્ફયુઝ થાય છે.\nગુજરાતમાં કોરોનાની સ્થિતિ બદથી બદતર થઈ રહી છે. ત્યારે ગુજરાત હાઈકોર્ટમાં આ કોરોનાની સ્થિતિમાં ઈન્જેકશનની કાળાબજારી, ઓકિસજનની ઘટ, બેડની અછત જોવા મળી રહી છે આ મામલે સુઓ મોટોની અરજી થઈ હતી અને કોર્ટે ગુજરાત સરકારને આ અંગે જવાબ રજૂ કરવાનું કહ્યુ હતુ જેમાં સરકારે ૬૧ પાનાનું સોંગધનામું રજૂ કર્યુ હતુ અને કહ્યુ હતુ કે સરકાર બનતા બધા પ્રયાસ કરી રહી છે પણ હાઈકોર્ટે પણ તેમને સણસણતા સવાલ કર્યા હતા અને કહ્યુ હતુ કે સરકારે માધ્યમો પ્રસારિત થતા સમાચારો અને વાસ્તવિક સ્થિતિ અંગે કોર્ટને જવાબ આપવો જોઈએ. અને આજે આ અંગેની સુનાવણી ચાલતી હતી જેમાં હોસ્પિટલોમાં ખાલી બેડ અંગે કોર્ટે સવાલ પૂછ્યો હતો.\nહાઈકોર્ટે ગુજરાત સરકારને સણસણતો સવાલ પૂછ્યો હતો કે, તમે બેડ ખાલી હોવાનું કહો તો દર્દીઓ કેમ ફરી રહ્યા છે? અને લાઇનો કેમ લાગે છે? દર્દીઓને પ્રાથમિકતા આપવામાં આવે. કોઇ દર્દીને હોસ્પિટલ બહાર એમ્બ્યુલન્સમાં ન ઉભુ રહેવુ પડે તેવી વ્યવસ્થા કરો.\nAGએ જણાવ્યુ હતુ કે, ગુજરાતમાં ૧૦૮ એમ્બ્યુલન્સ સેવાની કેન્દ્રિય વ્યવસ્થા છે. મોટેભાગે આ વ્યવસ્થા મહાપાલિકા સંભાળે છે. કલાકો સુધી દર્દીઓને રાહ જોવી પડે એવી સ્થિતિ નથી. એમ્બ્યુલન્સમાં દર્દી બેસે ત્યારે ઘણીવાર નક્કી નથી હોતું કે કઈ હોસ્પિટલમાં જવું. એમ્બ્યુલન્સ ખુદ હોસ્પિટલમાં તપાસ કરે છે અને કયાંય જગ્યા નથી મળતી એટલે સિવિલમાં આવે છે.\nસરકારનું હાઇકોર્ટમાં સોગંદનામું રજૂ કર્યુ છે. જેમાં ગુજરાત સરકારે જણાવ્યુ છે. કોરોનાની કથળેલી સ્થિતિ મુદ્દે ગુજરાત હાઇકોર્ટે લીધેલી સુઓમોટો મામલે રાજય સરકારને કોર્ટમાં સોગંદનામું કર્યું છે. આરોગ્ય વિભાગના અગ્ર સચિવ જયંતિ રવિ એ ૬૧ પાનાનું સોગંદનામું રજુ કર્યું છે. આ સોગંધનામામાં રાજયમાં બેડની અછત નહીં સર્જાતી હોવાનો રાજય સરકારે દાવો કર્યો છે.\nસરકારનું કહેવું છે કે, રાજય દર્દી માટે પૂરતા બેડ ઉપલબ્ધ છે. અમદાવાદની ૧૪૨ હોસ્પિટલમાં ૬,૨૮૩ બેડ ઉપલબ્ધ હોવાનો સરકારે દાવો કર્યો છે. ખાનગી ડેઝીગ્નેટેડ હોસ્પિટલમાં ૨૦ ટકા રિઝર્વ કરેલા બેડના પૈસા અમદાવાદ મ્યુનિસિપલ કોર્પોરેશન ચૂકવશે. આ સિવાય અમદાવાદમાં ૯૦૦ બેડની ડેઝીગ્નેટેડ કોવિડ હોસ્પિટલ ૨ અઠવાડિયામાં ઉભી કરવામાં આવશે તેમ જણાવ્યું છે. મોરબીમાં સાડા ૫૫૦ બેડની બે કોવિડ હોસ્પિટલ ઊભી કરવાનું જણાવ્યું છે.\nકોવિડ-૧૯ની સ્થિતિ સંભાળવામાં ગુજરાતની હેલ્થ મશીનરી નિષ્ફળ રહી હોવાના અહેવાલોની ગંભીર નોંધ લેતાં ગુજરાત હાઈકોર્ટે રાજય સરકારને આજે બરાબરની તતડાવી હતી. સરકારની અમુક નીતિઓ સામે સ્પષ્ટ શબ્દોમાં ભારોભાર નારાજગી વ્યકત કરતા સુઓમોટો PILના સુનાવણીમાં હાઈકોર્ટે સરકારને કેટલાક સણસણતા સવાલો કર્યા હતા. ત્યારે આજે ફરી હાઈકોર્ટની ઓનલાઈન સુનાવણી શરૂ થઈ છે, જેમા ફરી રેમડેસિવિર ઈન્જેકશનના મામલે કોર્ટ સરકારને ખખડાવી રહી છે.\nસિનિયર એડવોકેટ આંનદ યાજ્ઞિકે રજૂઆત કરતા જણાવ્યું કે, દરેક જિલ્લામાં RTPCR ટેસ્ટ લેબ હોવી જોઈએ તેમજ દરેક મ્યુન્સિપાલિટીમાં પણ ટેસ્ટિંગ ફેસિલિટી હોવી જોઈએ. ટ્રાઇબલ વિસ્તારો જિલ્લામાં RTPCRની બહુ તકલીફો છે બેડ પણ મળતા નથી. સાથે જ ગ્રામીણ વિસ્તારોમાં ટેસ્ટિંગ અને ટ્રીટમેન્ટની સુવિધા ઉભી કરવી જોઈએ, ગામડાઓમાં ડોકટરોની કમી છે જેના પર ધ્યાન આપવું જોઈએ.\nએડવોકેટ જનરલ કમલ ત્રિવેદીની રજૂઆત\nતા.૧થી ૧૨ એપ્રિલ દરમિયાન ૭ ઉત્પાદકોએ પ્રતિ દિન ૧ લાખ વાયલનુ ઉત્પાદન કર્યુ છે, જે આખા દેશમાં વિતરીત કરાયું એટલે ઓછા ઉત્પાદન અને વધુ માંગને કારણે આ અછત સર્જાઈ છે. અત્યારે ઉત્પાદન વધારવામાં આવ્યુ છે અને વહેલામાં વહેલી તકે વધુ જથ્થો ઉપલબ્ધ થશે.દર્દીઓને સત્વરે સારવાર મળે એ માટે તાત્કાલિક એટેન્ડ કરાશે. હોસ્પિટલની કાર્ય પ્રક્રિયામાં ફેરફાર કરાઈ રહ્યો છે. ૧૦૮ અને ૧૦૪ના કાર્ય પધ્ધતિમાં પણ ફેરફાર કરવામાં આવ્યો છે, એટલે હવે હોસ્પિટલ બહાર એમ્બ્યુલન્સની લાઈનો ન લાગે એવી વ્યવસ્થાઓ કરવામાં આવી રહી છે.\nરાજય સરકારે કેન્દ્ર સરકારને વિનંતી કરી હતી કે રેમડિસિવરની નિકાસ પર પ્રતિબંધ મૂકવો જોઈએ અને ગુજરાત સરકારની વિનંતીથી કેન્દ્ર સરકારે આ નિર્ણય કર્યો છે.કોરોના સંદર્ભે અમદાવાદમાં ગઈકાલે ડ્રાઈવ થ્રુ ૨૦૦૦ RTPCR ટેસ્ટ કરાયા અને સાજ સુધીમા તમામને પરિણામ પણ આપી દેવાયા છે. ગુજરાત સરકારે તમામ લેબોરેટરીઓને વિનંતી કરી છે કે પોતાના સ્ટાફમાં વધારો કરે અને પરિણામો ૨૪ કલાકમા જલ્દીથી જલ્દી આપે લેબોરેટરીઓએ પણ અમને ખાતરી આપી છે તેઓ દરરોજ ૮ થી ૧૨ હજાર ટેસ્ટ કરે છે.\nજિલ્લાની સરકારી હોસ્પિટલો પર સૌથી વધુ કેસોનું ભારણ છે. રાજકોટ, મોરબી જેવા સ્થળોએ પણ નવી વ્યવસ્થાઓ ઉભી કરાઈ રહી છે.રાજયમાં ૧૧૦૦ મે.ટન જેટલું ઓકિસજનનું ઉત્પાદન થાય છે. થોડા દિવસો પહેલા હોસ્પિટલોમાં ૫૦ મે.ટનનો જરૂર હતી આજે ૭૩૦ મે.ટન ઓકિસજનની આવશ્યકતા છે. આજે ગુજરાતમાં ઉત્પાદિત થતા ઓકિસજનનનો સંપૂર્ણ જથ્થો મેડીકલ ના ઉપયોગ માટે વકરવાનો સરકારે નિર્ણય કર્યો છે.સાથે જ રેમડેસિવિર ઈન્જેકશન માત્ર ને માત્ર મેડીકલ ઓબ્ઝર્વેશન હેઠળ આપવાના છે. રેમડીસિવર ઈન્જેકશન હોસ્પિટલમાં જ વાપરી શકાય એવુ દરેક કંપનીઓએ પોતાના ઈન્જેકશનના પેકીંગ પર લખેલુ છે.\nહાઇકોર્ટની ઓનલાઈન હિયરીંગ\nલોકોની કોર્ટ પાસે ખૂબ આશા છે, ૨ દિવસમાં ફરી સુનાવણી હાથ ધરો, જવાબ માટે ટાઈમ પૂરતો છે : આનંદ યાજ્ઞિક\nખાલી બેડની જગ્યા બાબતે ડેશ બોર્ડમાં સાચા આંકડાઓ અપડેટ થતા નથી, રિયલ ટાઇમ અપડેટ થવું જોઈએ.\nગ્રામીણ કે બીજા વિસ્તારોમાં RTPCR લેબોરેટરી ૨૫થી ૩૦ લાખમાં શરૂ થાય છે જેમને શરૂ કરવામાં રસ હોય એમને મદદ કરો\nસીટી સ્કેન સુવિધા અત્યારે ખૂબ જરૂરી છે, લોકો લાઈનો ખૂબ લાંબી જોવા મળે છે એના માટે વિચારો\nRTPCR ટેસ્ટનો રિપોર્ટ જલ્દી મળે અને ઓકિસજનની વ્યવસ્થા ગોઠવો\n૧૦૮ કે એમ્બ્યુલન્સ માટે રાહ ન જોવી પડે એવી વ્યવસ્થા ગોઠવો\nકોરોનામાં નાના મકાનમાં રહેતા પરિવારને પ્રોબ્લેમ થાય છે, આવા લોકોને રાખવા માટે કોઈ વ્યવસ્થા છે\nકોરોના કેસના આંકડા સાચા નથી એટલે જ રેમડેસિવિરની અછત છે આ પણ બીજું કારણ\nજે દર્દીને ઓકિસજનની જરૂર છે એને દાખલ કરવામાં આવતા નથી, આ સાચું છે?\nઓકિસજનનું બ્લેકમાર્કેટિંગ થઈ રહ્યું છે, અરેજમેન્ટ જલ્દી કરાવો\nતમારી ડોકટરોની એકસપર્ટ ટીમ દ્વારા લોકો સુધી રેમડેસિવિરના વપરાશની સાઈડ ઇફેકટની માહિતી પહોંચાડો\nદરેક તાલુકામાં અને જિલ્લામાં RTPCR ટેસ્ટ સુવિધા છે?\nGMDCમાંડ્રાઇવ થું શરૂ કરવામાં આવી છે પરંતુ ગ્રામ્ય વિસ્તારમાં કઈ વ્યવસ્થા છે, તેમાં કોર્ટને રસ છે\nઅમેં આખા રાજયની વાત કરીએ છે, ફકત અમદાવાદની વાતો ન કર્યા કરો મી. ત્રિવેદી\nતમે બેડ ખાલી હોવાનું કહો તો દર્દીઓ કેમ ફરી રહ્યા છે, લાઇનો કેમ લાગે છે\nદરેક ન્યૂઝ પેપરમાં બેડ, ઓકિસજન મળતા નથી એનો ઉલ્લેખ છે\n૧૫થી ૧૬ માર્ચ પછી કેસો વધવાના શરૂ થયા ત્યારબાદ કોઈ ઘટાડો જોવાયો નથી\nરાજયસરકાર જે કામ કરી રહી છે તેનાથી વધુ કરવાની જરૂર છે\nતમે જે રેમડેસીવીરની દલીલ કરી રહ્યા છો એ એફિડેવિટમાં નથી\nWHO કંઈ કહે છે, ICMR બીજુ કહે છે અને ગુજરાતમાં નાગરિકો રેમડેસિવર લેવા ફરે છે, આ શુ છે ?


સ્પંદન-13 | "બેઠક" Bethak\nPosted on April 16, 2021 by janirita2014\nનવલ વર્ષે નવ પ્રભાત! લઇ આશ નવલી આવ તું,\nવેદનાના કારમા ગત કાળ છોડી આવ તું.\nપાંદડી પળને ખીલી આનંદની રમ્ય પળ તું,\nમેઘધનુષી સ્વપ્ન સંગે ભાવિને સજાવ તું.\nકાળ કાચબો, કાળ સસલું, કાળ છો અકળ ભલે,\nઅકળમાંથી સકળને પામું, એ સૂઝને આપ તું.\nયાચના નહીં, માગણી નહીં, હ્રુદય શુદ્ધિ પ્રાર્થું હું,\nપરદુઃખે પામું પીડા, સંવેદના એ આપ તું.\nસહવસન નહિ, સહજીવન છે ચાહના મારી સદા,\nસ્નેહની મીઠી સરવાણી ખળખળ ફરી વહાવ તું.\nકાલ અને આજ…તારાઓનું વિશ્વ વિદાય લે છે… એક નવું પ્રભાત ઉગી રહ્યું છે…નવું પ્રભાત એટલે જ નવી આશા, નવા અરમાનો અને નવી દ્રષ્ટિ. ગઈ કાલનો સૂર્ય કદાચ આહ સાથે અસ્ત થયો હતો, પણ આજનો સૂર્ય નવી રાહ સાથે આકાશમાં પગલાં પાડી રહ્યો છે. આ પગલાં સાથે જ ભારતના જુદા જુદા પ્રદેશોમાં કંઇક નવીન, કંઇક અનોખું થવાની આશા સાથે નવું વર્ષ આગમન માટે થનગની રહ્યું છે. પાનખર હવે એક ભૂતકાળ બની ગઈ છે…વસંતના આગમનની કૂંપળોએ પાંદડી બનીને સ્વપ્નોની સૃષ્ટિના મેઘધનુષના રંગો પતંગિયાંને હવાલે કરી દીધા છે. કુદરતી ગાન હવે મધમાખીના ગુંજારવ સાથે ધીમું પડ્યું છે. નવા વર્ષનું આગમન માનવ હૃદયને પ્રફુલ્લિત કરતું આવી પહોંચ્યું છે. ગુડી પડવો કહી મહારાષ્ટ્રમાં ઉજવાય, સંવત્સર પડવા તરીકે કોંકણમાં, તામિલનાડુમાં પુથંડુ , વિશુ તરીકે કેરળમાં ઉજવાય; કર્ણાટક, આંધ્ર કે તેલંગાણામાં ઉગાદી તરીકે, આસામમાં બોહાગ બિહુ, પંજાબમાં વૈશાખી, બંગાળમાં પોઇલા બૈશાખી, કાશ્મીરમાં નવરેહ તરીકે તો મણિપુરમાં સાજીબુ નોંગમપાંબા કાઇરોબા તરીકે, ઓરિસ્સામાં ચૈત્યપરબ ઉજવાય તો સિંધીઓનું નવું વર્ષ ચેટીચાંદ….નામ રૂપ જૂજવાં …પણ ભારતનો આત્મા કહો કે ભારતીય મનનો ઉલ્લાસ કહો, દરેક હૈયામાં એક જ એહસાસ છે…એક જ આશ છે…એક જ પ્યાસ છે…એક પ્રાર્થના છે…હે પ્રભુ આ નવા વર્ષના નવીન રાહ પર અમારા સ્નેહની સરવાણી વહે…ખળખળ….પળપળ ..સર્વનું મંગલ થાય…શુભ થાય…શુભેચ્છાઓનું વહેણ વહે..નવ વર્ષના આગમનની શુભેચ્છાનો સંદેશ.\nમાનવ ઇતિહાસના પર્ણો ખુલવાની રાહ જોઈ રહયાં છે. કંઈ કેટલીયે કથાઓ પ્રગટ થવાની તૈયારી સાથે સમયની ધાર પર તૈયાર થઈ ઊભી છે. બસ એક પલકારની જ વાર છે. આ પલકારનું પ્રાગટ્ય એટલે જ નવા વર્ષનો દિવસ. માનવીનું ભવિષ્ય સમયાંતરે નિતનવા સ્વરૂપે ઉભરતું રહ્યું છે. ક્યારેક ગુફામાં રહેતો માનવી આજે અવકાશ તરફ જવાની તૈયારી કરી રહ્યો છે. ચંદ્ર હોય કે મંગળ કદાચ માનવજાતના ભવિષ્યમાં થોડાં કદમ જ દૂર છે. ભવિષ્ય ભલે અજ્ઞાત લાગે પણ જેને હૈયે હામ છે, આંખોમાં સ્વપ્નો છે અને દિલમાં અરમાન છે, તેવા માનવી માટે અશક્યમાંથી શક્યતા તરફ જવાનું પહેલું કદમ એટલે જ નવું વર્ષ. જ્યારે નીલ આર્મસ્ટ્રોંગે ચંદ્ર પર પહેલું કદમ માંડ્યું ત્યારે તે પણ અશક્ય જ લાગતું હતું ને? અશક્યતા અને શક્યતા એટલે જ શૂન્ય અને એક વચ્ચેનો – નવસર્જનનો સંબંધ. આ નવસર્જનનો પડદો ઉંચકાય છે નવા વર્ષના પ્રથમ દિવસે. એક એ અનંત તરફ જવાનું દ્વાર છે. નવા વર્ષના પ્રથમ દિવસે ભવિષ્ય તરફનું આ દ્વાર ખુલે છે. ઉત્સાહથી થનગનતા માનવની ભવિષ્યની દોટ તરફનું આ પહેલું કદમ જાણે કે બાળકની પા પા પગલી. બાળકની પા પા પગલી એટલે જ રોમાંચ. તેમાં આત્મશક્તિનું દર્શન છે તો પ્રથમતાનો રોમાંચ પણ છે. જીવનમાં પ્રથમતાનો રોમાંચ અનેરો હોય છે. યાદ છે પ્રથમનો રોમાંચ? પ્રથમ વરસાદ, શાળાનો પ્રથમ દિન, પ્રથમ મિત્ર, પ્રથમ પ્રેમ, પ્રથમ નોકરી, પ્રથમ હવાઈ મુસાફરી, પ્રથમ વિદેશ પ્રવાસ…પ્રથમ એ ઉત્સાહથી ઉભરાય છે. તેમાં નાવિન્ય પણ છે અને દૃષ્ટિ પણ.\nચૈત્રી શુકલ પ્રતિપદાનો આ દિવસ વિશિષ્ટ એ રીતે છે કે બ્રહ્મપુરાણ અનુસાર આ દિવસે બ્રહ્માજીએ સમય અને વિશ્વનું સર્જન કરેલું. બ્રહ્માજી નવસર્જનના પ્રણેતા છે. નવું વર્ષ એ નવસર્જનની પ્રથમ પળ. પ્રથમ પળ એટલે જ મનમાં ઉત્સાહ, આનંદનો ફૂવારો તો તનમાં જોમ અને જોશ, કંઇક નવીન રાહને પામવા હૈયે હામ સાથે જ ભવિષ્ય તરફ ઉઠતા કદમ.\nનવસર્જન એટલે શું? માનવજીવનમાં નવસર્જન એટલે કલ્પના અને પ્રયત્નોને સફળતાની પ્રાપ્તિ સુધી લઈ જવાની પ્રક્રિયા. સ્વપ્નો અને કલ્પનાની સવારી જીવનકથાને કેવો વળાંક આપી શકે તેની વાત કરતાં જ યાદ આવે એક સુંદર વાસ્તવિક જીવનકથા. હજુ ગઈ સદીની જ વાત….તે એક બેઘર કલાકાર હતો. તેને crazy mouse ના મોટા સપના હતા, જે કોઈને ગમતા ન હતા. તેણે ડિઝનીલેન્ડનું સર્જન કર્યું. જી હા, આ વાત છે વૉલ્ટ ડિઝની અને તેના સર્જનની. તેનું કુટુંબ એટલું ગરીબ હતું કે તે રોજના 1300 છાપાં વેચતો. આ બધા પૈસા તેના પિતા લઈ લેતા. તેના ભાઈઓ થાકીને ભાગી ગયા. જીવનની બધીજ મુશ્કેલીઓ, વિઘ્નોએ તેને વધુ મજબૂત બનાવ્યો. તેની 19 વર્ષની ઉંમરે તેણે પોતાના જીવનના સ્વપ્ન એવી એક એનિમેશન કંપનીની સ્થાપના કરી. પણ એક પણ કાર્ટૂન વેચવામાં નિષ્ફળ ગયો. એની કંપનીએ દેવાળું ફૂંકયું. ચાલતા શીખવું હોય તો પડીને જ ચાલતા શિખાય. હવે એક જૂના ગેરેજમાં તેણે એનિમેશન સ્ટુડિયો બનાવ્યો. પછીના પાંચ વર્ષ કોઈ કમાણી વગર જ પસાર થયા. છેવટે તેની એક ટૂંકી ફિલ્મ સફળ થઈ. પણ તેણે પોતાના જ પાત્રોના કોપિરાઇટનો હક ગુમાવ્યો. તે ભાંગી પડ્યો. તેને રહેવા માટે કોઈ જગ્યા ન હતી અને ખાવા માટે પણ સાંસા હતા. જો તમે કોઈ વસ્તુમાં માનતા હોય તો સંપૂર્ણ શ્રદ્ધા સાથે આગળ વધો. હવે તેણે એક નવા પાત્ર સાથે શરૂઆત કરી. પણ પ્રેક્ષકોને એ પણ પસંદ ન પડ્યું, છતાં તેણે બીજી ફિલ્મ બનાવી. તો એ માટે કોઈ વિતરક ન મળ્યો. છેવટે, તેના ત્રીજા પ્રયત્નમાં તેને સફળતા મળી. તેનું પાત્ર ‘મિકી માઉસ’ ખૂબ પસંદગી પામ્યું. “If you can dream it, you can do it.” તેથી તેણે પૂરી લંબાઇની એનિમેટેડ ફિલ્મ બનાવી. બધાએ તેને કહ્યું કે તે સફળ નહીં થાય. એમાં ત્રણ વર્ષ નીકળી ગયા, તેની પાસે પૈસા ખૂટી પડ્યા. તેને પોતાનું ઘર ગીરવે મૂકવું પડ્યું. ત્યાર પછી તેની ફિલ્મ ‘snowwhite & seven dwarfs’ ખૂબ સફળ બની અને અઢળક કમાણી કરાવી વૉલ્ટ ડીઝનીને 22 એકેડેમી એવાર્ડ મળ્યા અને 59 વાર નોમિનેટ થયા જે આજ દિન સુધી એક રેકોર્ડ છે. માટે એમ કહી શકાય કે નવસર્જન માટે જરૂરી છે સ્વપ્ન, ધીરજ, મહેનત અને હિમ્મત. આપણે પણ પાનખરની નિરાશાને ખંખેરી નવાં પર્ણોને પલ્લવિત કરીએ..\nસૌને નવ વર્ષની શુભેચ્છાઓ….\nवृक्षाणां नवपल्लवाः |\nनूतनं यश आप्नुहि ||\n3 thoughts on “સ્પંદન-13”\nPragnaji on April 17, 2021 at 6.18 said:\nરીટાબેન લખવાની તમારી sincerity ને સલામ\njanirita2014 on April 17, 2021 at 6.18 said:\nઆભાર, પ્રજ્ઞા બેન,\nજીવન સાગરમાં તોફાનો તો આવે પણ જો તરતા રહીએ તો જ બહાર નીકળી શકાય. આપણી માન્યતાને વાસ્તવિક જીવનમાં ખરી ઉતારવી એ જ પડકાર છે.\nસુરેશ on April 18, 2021 at 6.18 said:\nવોલ્ટ ડિઝનીને પ્રણામ .


કપડાની દુકાન ચલાવતા યુવકનો ધંધો બંધ થતા પરીવારનું પેટીયું રળવા શરુ કર્યું શાક વેચવાનું કામ - News Gujarat\nદેશભરમાં લોકડાઉન તો કોઈ રાજ્યમાં કર્ફ્યુ લાદવામાં આવ્યો છે. કેટલાક રાજ્યોમાં લોકડાઉનનો સમય 21 દિવસથી પણ વધારી દેવામાં આવ્યો છે.\nતેવામાં લોકો માટે રોજી રોટીનો પ્રશ્ન ઊભો થયો છે. ખાસ કરીને એવા લોકો જે ગુજરાન ચલાવવા માટે નાની-મોટી દુકાનમાં કામ કરત હોય છે. દુકાન માલિકો હાલ દુકાનો બંધ કરી ચુક્યા છે તેવામાં ત્યાં કામ કરતાં લોકો માટે આજીવીકા પ્રાણપ્રશ્ન બની છે. આવો જ એક ઉત્તરાખંડનો યુવાન છે જેણે આ કપરા સમયમાં રુપિયા કમાવા માટે શાક વેચવાનું શરુ કર્યું છે.\nહમીરપુરના વોર્ડ નંબર 8માં છેલ્લા4વર્ષથી ગોપાલ રામ કપડાની દુકાનમાં કામ કરી પોતાનું ઘર ચલાવતો હતો. આ નોકરી કરી તે પોતાના પરીવારનું ગુજરાત ચલાવી લેતો હતો પરંતુ લોકડાઉનમાં દુકાન બંધ કરી લોકો તેમના ઘરે જતા રહ્યા અને છીનવાઈ ગઈ ગોપાલ રામની રોજી રોટી.\nલોકડાઉનની સમજ લોકોને હોય છે પરંતુ પેટની ભુખની નથી હોતી તેથી પોતાનું અને પરીવારનું પેટ ભરવા માટે ગોપાલએ શાક વેંચવાનું કામ કરવાનું નક્કી કર્યું. તેણે શાક માર્કેટની બહાર બેસી શાક વેંચવાનું કામ શરુ કરી દીધું જેથી તે દિવસના 500-600 કમાઈ શકે અને તેના પરીવારનું પેટ પણ ભરી શકે.\nઆ અંગે વાત કરતાં ગોપાલ રામ કહે છે કે નોકરી કરતો હતો તે સારું હતું આ કામ શરુ કર્યું છે પણ તેમાં એટલો નફો થતો નથી. જે કમાણી થાય છે તેમાંથી મોટાભાગના રુપિયામાંથી બીજા દિવસે શાક ખરીદવું પડે છે. આ ઉપરાંત જે દિવસ શાક ન વેંચાય તે દિવસ બધુ ઘરે લઈને આવવું પડે છે અને ઘણીવાર શાક સસ્તામાં આપવું પણ પડે છે. પરંતુ હાલ કોઈ અન્ય ઉપાય નથી અને પરીવારનું પેટ ભરવા કામ પણ જરુરી છે તેથી આ કામ તે કરી રહ્યો છે.\n← કચ્છના જખૌ નજીક ભારતીય બોટ પર પાક એજન્સીએ કર્યું ફાયરીંગ, એક વ્યક્તિ ઘાયલ\nલોકડાઉન જાહેર થવાથી જયપુર-આગરા નેશનલ હાઈવે પર 23 માર્ચથી પોતાની અને અન્ય સુરક્ષા માટે અટકી ગયા છે આ વાહન →\nશું તમારી કારમાં તમે નથી રાખતા આ6વસ્તુઓ? તો આજે જ મુકી દેજો, નહિં તો મુસાફરી દરમિયાન થઇ જશો હેરાન-પરેશાન\nજાણો તમે પણ હિંદ મહાસાગર નીચે તૂટી રહેલી ટેક્ટોનિક પ્લેટ વિશે, જેના કારણે થઇ શકે છે મોટી ઉથલ-પાથલ


શુક્રવારે આ પાંચ રાશિવાળા ને થશે મોઝ મોટી સફળતા મળવાના છે સંકેત આજનુ રાશિફળ - Jan Avaj News\nશુક્રવારે આ પાંચ રાશિવાળા ને થશે મોઝ મોટી સફળતા મળવાના છે સંકેત આજનુ રાશિફળ\nમેષ : તમને હમણાં ટૂંકી સફરની જરૂર પડી શકે છે. નાનો ભાઈ તમારી મુશ્કેલીનું કારણ બનશે. જો તમે લોકોને કહો કે તમારી ચિંતા શેર કરશો તો તમે શાંત થશો. હિંમતવાન બનો અને તમે ગુપ્ત રાખવા માટે ઉપયોગમાં લીધેલા વિચારો શેર કરો. આજે તમે સારા અને રસપ્રદ લોકોનો સાથ મેળવી શકો છો. લાંબી મિત્રતા અથવા જોડાણ તમારા જીવનને નવું અર્થ આપશે. કોઈ નજીકના સગાને તમારી સહાયની જરૂર પડી શકે છે. સફળ લોકો અન્યને મદદ કરવાની તકો શોધે છે, જ્યારે અસફળ લોકોને દરેક વસ્તુમાં પોતાનો ફાયદો મળે છે.\nવૃષભ : પરિવારને હાલમાં તમારી જરૂર છે. ખાતરી કરો કે તમે વાત કરવા અને સાંભળવા માટે તૈયાર છો. વ્યક્તિગત નાણાં પર નજર રાખો. વધારે ઉદાર બનવું એ તકનો લાભ લેવાની તમારી ક્ષમતાને મર્યાદિત કરી શકે છે. પ્રિયજનો સાથે મુસાફરીનો આનંદ માણો. સંગીત અને ખોરાક તમને આનંદ કરશે. કાનૂની બાબતો અને કાગળની કાર્યવાહી તમારી પ્રાથમિકતા રહેશે. તમારા માર્ગમાં કેટલી મુશ્કેલીઓ આવી શકે તે મહત્વનું નથી, પરંતુ તમને જલ્દીથી વિજય મળશે. તમે અંદરથી કેવું અનુભવી રહ્યા છો તે મહત્વનું નથી, હંમેશા વિજેતાની જેમ વિચારવાનો પ્રયાસ કરો. સફળ થવા માટે ફક્ત એક જ સરળ સૂત્ર છે અને તે છે તમારું શ્રેષ્ઠ કામ કરવું !!\nમિથુન : તમે ફક્ત અંગત સંબંધો જ નહીં પરંતુ વ્યવસાયિક સંબંધો માટે પણ ઉત્સાહી છો. તમારા દરેક પગલાને કાળજીપૂર્વક લો કારણ કે તે તમારા જીવનમાં મોટી અસર લાવશે. કાનૂની કરાર, સંબંધો અને વિચારોની આપ-લે થઈ શકે છે. તમારું લક્ષ્ય પ્રાપ્ત કરવા માટે, તમારે તમારા લક્ષ્ય પ્રત્યે એકલસાથે વફાદાર રહેવું પડશે.\nકર્ક : તમે હવે સ્વતંત્ર અનુભવો છો. એકલા રહેવા માટે સમય . કૌટુંબિક ચિંતાઓ, જે સંભવત દાદા-દાદીથી સંબંધિત છે, તે તમારા મગજમાં રહેશે. તમારા અર્ધજાગ્રત દ્વારા પ્રદાન કરેલું સ્વપ્ન અથવા ડહાપણને આરામ કરો અને જુઓ. તમારી સંભાળમાં વિતાવેલો સમય હંમેશાં સરસ રહે છે. આજે તમારી ગંભીરતા અને વિચારની બતાવે છે. આજે તમારી સહનશક્તિને કારણે તમે અલગ અનુભવશો. બની શકે કે આજે તમને બીજાની સેવા કરવાની તીવ્ર ઇચ્છા હશે. વધારે મહેનત કરવાનું ટાળો અને તમારી જાત પર સમય પસાર કરો.\nસિંહ : સંપત્તિ તાજેતરની સફળતા અથવા આવકના નવા સ્રોત દ્વારા આવશે. આ નાણાંનો કુશળતાપૂર્વક ઉપયોગ કરો. તમારા સ્વાસ્થ્યની સંભાળ રાખવી મહત્વપૂર્ણ છે. પાસે જવું પણ જરૂરી હોઈ શકે. સામાજિક કાર્યોનો આનંદ માણો પરંતુ એકાંત અને આત્મનિરીક્ષણ માટે સમય કા . આજે રોમેન્ટિક ભાવનાઓ તમારા દિવસને કંઈક ખાસ બનાવશે. પ્રેમ વ્યક્ત કરવાનો આજનો દિવસ શુભ છે. તમને તમારી અંદરની લાગણી થશે જે તમને પ્રેરિત કરશે. તમારા મનોરંજનની પણ કાળજી લો. સફળતા સુધી પહોંચવાનો કોઈ ટૂંકો રસ્તો નથી, તમારે સફળ થવા માટે બધી સીડી પડશે.\nકન્યા : હવે તમે અને પગારમાં વધારો કરવા માટે તૈયાર છો. તમારી આસપાસના લોકો તમને આકર્ષક અને પ્રતિભાશાળી લાગે છે. તમારી સિદ્ધિઓ માટે માન્યતા પ્રાપ્ત કરવા માટે આજના મહત્વનો આનંદ માણો. સબંધો અંગે હંમેશાં સાવધાની રાખવી સખત મહેનત કરો અને સફળતાનો પ્રકાશ પ્રગટાવો. તમારા આંતરિક વિખવાદોને હલ કરો. આજે, તમે અન્ય મુદ્દાઓ કરતા ઘરેલું બાબતોને પ્રાધાન્ય આપશો. જીવનમાં સંતુલન જાળવવા જરૂરી પગલાં ભરવા જરૂરી છે. ખુશ રહો અને બધાને ખુશ રાખો. હંમેશા ધ્યાનમાં રાખો કે સફળ થવાનો તમારો નિર્ધાર અન્ય કોઈપણ ઠરાવ કરતા વધુ મહત્વપૂર્ણ છે.\nતુલા: કાર્યમાં સફળતા તમને મુસાફરી કરવાની તક આપી શકે છે. પિતા, બોસ અથવા અન્ય જેવા કોઈ તમને તમારી યાત્રામાં કંપની આપશે. થોડી મુશ્કેલીઓ હશે, પરંતુ નવી શક્યતાઓનો આનંદ માણો. તમારી માન્યતાઓને પડકાર આપી અને સુધારી શકાય છે. તમારી કુશળતાને કારણે, તમે ઘરે અને કામ પર બંનેને આદર અને સન્માન પ્રાપ્ત કરશો. આજે મુસાફરી થવાની સંભાવના પણ છે. સારા કાર્યોનું ફળ મળશે, કારણ કે ઉદારતા ક્યારેય નિરર્થક નહીં જાય. મનુષ્ય એ પોતાના વિચારો દ્વારા બનાવેલ એક પ્રાણી છે, જે વિચારે છે તે બની જાય છે.\nવૃશ્ચિક : આવકનો અનપેક્ષિત સ્રોત તમારા જીવનમાં કઠણ થઈ શકે છે. અનિષ્ટ અથવા સ્વાસ્થ્યપ્રદ પ્રવૃત્તિઓથી દૂર રહો અને પૈસાની સમજદારીથી રોકાણ કરો. તમને મુસાફરી કરવાની તક મળી શકે છે. તમારા મનના આધ્યાત્મિક અથવા તો અલૌકિક વિચારો પર પ્રતિબિંબિત કરવાની તકનો સારો ઉપયોગ કરો. આજે તમારો મોટાભાગનો સમય ઘર અને કામકાજમાં વિતાવશે. તમારી પ્રાધાન્યતા કામ પર પોતાને લાયક સાબિત કરવાની અને તમારા પ્રેમ / પૈસાની જરૂરિયાત વ્યક્ત કરવાની રહેશે. હિંમત માટે મૂર્ખતા અને બેદરકારી તરીકે સાવધાની ન લો. મુશ્કેલીઓ જાતે લડવાનું શીખો કારણ કે તે નિશ્ચિતરૂપે તમને કંઈક શીખવે છે.\nધનુ: અત્યારે કામ તમને ઘણી તક આપે છે. તમારા નિર્ણયો અને યોજના પરિવાર સાથે શેર કરો. જો તમે આર્થિક તંગીમાંથી પસાર થઈ રહ્યા છો, તો તેને સમય આપો. આવક અને વારસોના નવા સ્રોત તમારી રાહ જોશે. સંબંધીઓ, કદાચ દાદા, ભત્રીજી અથવા ભત્રીજા સાથે આનંદ કરો. કંઈક પ્રાપ્ત કરવાની ઇચ્છા અને આત્મવિશ્વાસ તમને એક નવો સ્તર આપશે. તમારી દરેક જીત તમારી આંતરિક શાણપણ વધારવા માટે પૂરતી છે. જ્યાં સુધી તમે અન્યને તમારી સમસ્યાઓ અને મુશ્કેલીઓનું કારણ માનશો ત્યાં સુધી તમે તમારી સમસ્યાઓ અને મુશ્કેલીઓને ભૂંસી શકતા નથી.\nમકર : કાનૂની મુશ્કેલીઓ હમણાં તમને પરેશાન કરી રહી છે, જેમાં ઇજા અથવા અકસ્માત શામેલ હોઈ શકે છે. સખત મહેનત કરો અને તમારી આસપાસના વિવાદોને અવગણો. તમારા દુશ્મનો તમારી સફળતામાં અવરોધ લાવી શકે છે પરંતુ સકારાત્મક રહે છે. સક્રિય રહેવાથી લાંબા ગાળે તમને મદદ મળશે. આજે સામાજિક કાર્ય માટે સમય બનાવો. કોઈ મોટા પ્રોજેક્ટ અથવા વ્યવસાયની દરખાસ્ત માટેની યોજનાઓને અંતિમ સ્વરૂપ આપવાનું ટાળો. વ્યસ્ત દિવસ દરમિયાન સ્વાસ્થ્યની સંભાળ રાખો. આજનો દિવસ તમારા માટે આર્થિક બાબતો ખૂબ મહત્વનો રહેશે નહીં. અગાઉથી આયોજન કરવું એ સફળતા માટેનો પાયો નાંખે છે, સાથે સાથે તમને આત્મવિશ્વાસ પણ આપે છે.\nકુંભ : આજે કાર્ય રાહ જોઈ શકે છે, પરંતુ શું તમે ઘરેલું સુખ પર પૂર્ણ ધ્યાન આપશો? આજે તમે તમારી જૂની ક્ષણો જીવવાના મૂડમાં છો. જૂના મિત્રોને મળવું અને તેમની સાથે ગુણવત્તાયુક્ત સમય પસાર કરવો એ પણ એક સારો વિચાર છે. જીવનની ચિંતાઓ તમને પરેશાન કરશે નહીં. આજે તમારું સામાજિક અને અંગત જીવન મહત્વપૂર્ણ રહેશે. જો તમે તમારા પર વિશ્વાસ રાખો છો, તો તે એક શક્તિ બની જાય છે અને જો તમે તેને બીજામાં રાખો છો, તો તે નબળાઇ બની જાય છે.\nમીન : ઘરની મરામત અને નવીનીકરણ હમણાં તમારા માટે જુગાર જેવું લાગે છે. ખર્ચ કરતી વખતે સાવચેત રહો. કુટુંબના સભ્યો, કદાચ તમારા માતાપિતા અથવા દાદા દાદીને તમારી સહાયની જરૂર પડી શકે છે. ઘરે રહેવાથી તમારી સર્જનાત્મકતા વધશે અને તમને શાંતિ મળશે. તમે જે પણ કરો અથવા તમે જ્યાં પણ જશો, દરેક સમયે સિદ્ધિની ભાવના તમારી સાથે રહેશે.આજે તમારો આત્મવિશ્વાસ સ્તર રહેશે અને નમ્રતા તમને આગળ વધવામાં મદદ કરશે. તમારે કોઈ મુશ્કેલીનો સામનો કરવો નહીં પડે. તમારા દ્વારા લેવામાં આવેલા નાના પગલા પણ એક મહાન ભવિષ્યની શરૂઆત છે.\n← આ5રાશિ ના લોકો બની શકે છે થોડા સમયમાં ધનવાન, બસ કરવું પડશે આ કાર્ય ,જાણો શું છે તે કાર્ય\n101 વર્ષ પછી દેવોના દેવ મહાદેવના આશિર્વાદથી ફૂલોની જેમ મહેકી ઉઠશે આ રાશિવાળા ના નસીબ →


Accident in Tharad of Banaskantha District Truck driver crushed biker – News18 Gujarati\nHome » photogallery » north-gujarat » BANASKANTHA ACCIDENT IN THARAD OF BANASKANTHA DISTRICT TRUCK DRIVER CRUSHED BIKER VZ\nબનાસકાંઠા જિલ્લામાં અકસ્માતનો સીલસીલો યથાવત્, ટ્રક ચાલકે બાઇક ચાલકને કચડી નાખ્યો\nઅકસ્માતમાં બાઈક સવાર અન્ય મુકેશ ચૌહાણને પણ ગંભીર ઈજા પહોંચતા તેને સારવાર અર્થે મહેસાણાની ખાનગી હોસ્પિટલમાં ખસેડવામાં આવ્યા છે.\n| October 16, 2020, 16:41 IST\nઆનંદ જયસ્વાલ, બનાસકાંઠા: કોરોના મહામારી (Corona Pandemic) વચ્ચે આજે એટલે કે શુક્રવારે બનાસકાંઠાના થરાદ (Tharad Accident)માં ટ્રકની અડફેટે બાઈક ચાલક આવી જતા ગંભીર અકસ્માત (Road Accident) સર્જાયો હતો. આ અકસ્માતમાં ટ્રકના ટાયર નીચે એક બાઈક ચાલક કચડાઈ ગયો હતો. અકસ્માતમાં બાઇક ચાલકનું ઘટનાસ્થળે જ કરુણ મોત નીપજયું હતું. જ્યારે અન્ય એક વ્યક્તિને ગંભીર ઇજા પહોંચતા સારવાર અર્થે મહેસાણા હોસ્પિટલ ખાતે ખસેડવામાં આવ્યો છે. અકસ્માતને પગલે બનાવ સ્થળે લોકોનાં ટોળે ટોળે એકઠા થઈ ગયા હતા. ટ્રકનું પાછળનું વ્હિલ બાઇક અને ચાલક પર ફરી વળ્યું હતું. અકસ્માત બાદ ટ્રક એવી જ સ્થિતિમાં ઊભો હતો.\nમળતી માહિતી પ્રમાણે બનાસકાંઠા જિલ્લામાં અકસ્માતનો સીલસીલો યથાવત છે. જેમાં આજે થરાદમાં રેફરલ હૉસ્પિટલ આગળ જ એક ટ્રક ચાલકે બાઈકને અડફેટે લેતા અકસ્માત સર્જાયો હતો. અકસ્માતમાં ચાલક બાઈક સહિત ટ્રકના ટાયર નીચે કચડાઈ ગયો હતો. ટાયર નીચે આવી જતા બાઈકનો કચ્ચરઘાણ નીકળી ગયો હતો. જ્યારે બાઇક ચાલક કીર્તિભાઈ ગોહિલને ગંભીર ઇજા પહોંચતા ઘટનાસ્થળે જ કરુણ મોત નીપજયું હતું.\nઅકસ્માતમાં બાઈક સવાર અન્ય મુકેશ ચૌહાણને પણ ગંભીર ઈજા પહોંચતા તેને સારવાર અર્થે મહેસાણાની ખાનગી હોસ્પિટલમાં ખસેડવામાં આવ્યા છે. થરાદ શહેરની ભર બજારમાં ગંભીર અકસ્માત સર્જાતા લોકોનાં ટોળેટોળાં ઘટના સ્થળે ઉમટી પડ્યા હતા. બનાવને પગલે પોલીસ પણ ઘટના સ્થળે દોડી આવી હતી. પોલીસે મૃતકની લાશને રેફરલ હોસ્પિટલમાં ખસેડી આગળની કાર્યવાહી હાથ ધરી હતી.\nઉલ્લેખનીય છે કે 12મી ઓક્ટોબરના રોજ ડીસાના (Deesa) બનાસ નદીના (Banas River) પુલ પર ટ્રેક્ટર અને ટ્રેલર ( trailer-tractor accident) વચ્ચે સર્જાયેલા અકસ્માતમાં બેનાં મોત નિપજ્યાં હતા. જ્યારે આ બનાવમાં ત્રણ લોકોને ગંભીર ઈજા પહોંચી હતી.\nડીસા નજીકથી પસાર થતી બનાસ નદીનો પુલ ફરીવાર રક્ત રંજિત થયો હતો. માલગઢ ખાતે આવેલી રામબાપુ ગૌશાળાના કર્મચારીઓ ગૌશાળાથી ટ્રેક્ટર લઈને ભાખર ગામમાં ઘાસચારો લેવા જઈ રહ્યા હતા. તે દરમિયાન બનાસ નદીના પુલ પરથી જ્યારે પસાર થઈ રહ્યા હતા ત્યારે પાછળથી આવી રહેલા એક ટ્રેલરે ટ્રેક્ટરને જોરદાર ટક્કર મારતા ટ્રેક્ટર ઊંધું ગયું હતું. આ અકસ્માતમાં બે વ્યક્તિનાં ઘટનાસ્થળે જ મોત નિપજ્યાં હતા.


શહેરના અલંગ હાઉસમાં લાગેલી ભીષણ આગમાં ફર્નિચર અને2કાર બળીને ખાખ...જુઓ..વિડીયો... » UA-117440594-1\nવડોદરા, મિ.રિપોર્ટર, ૨૯મી જાન્યુઆરી.\nશહેરના માંજલપુર વિસ્તારમાં આવેલા અલંગ હાઉસમાં આજે સાંજે અચાનક ભીષણ આગ લગતા ભારે અફડાતફડી મચી ગઈ હતી. જોકે ફાયરબ્રિગેડને જાણ થતા જ ફાયરની ટીમ ઘટના સ્થળે દોડી ગઇ હતી અને અડધા કલાકની જહેમત બાદ ફાયરબ્રિગેડે આગ પર કાબૂ મેળવ્યો હતો.\nમાંજલપુરના અલંગ હાઉસની આગ ગેરેજમાં આગ ના બનાવના પગલે ફર્નિચર બળીને ખાખ થઇ ગયું હતું. અલંગ હાઉસમાં આગને કારણે બાજુમાં આવેલુ ગેરેજ પણ આગની લપેટમાં આવી ગયું હતું. જેને કારણે ગેરેજમાં પડેલી બે જેટલી કાર પણ આગમાં બળીને ખાખ થઇ ગઇ હતી. જોકે કોઈને જાનહાની ન થતા તંત્રે રાહત અનુભવી હતી.\nalang and broke burns car citys fire house out see two video


હીડોનિક ટ્રેડમિલ : પરેશ પ્ર વ્યાસ | niravrave નિરવ રવે-સહજ ભાવોના દ્યોતક*\n← Natural Bypass\nby pragnaju | માર્ચ 3, 2016 · 2:45 એ એમ (am)\nહીડોનિક ટ્રેડમિલ : પરેશ પ્ર વ્યાસ\nહીડોનિક ટ્રેડમિલ : હજારો ખ્વાહિશે ઐસી…..\nફેબ્રુઆરીમાં પ્રેમપર્વ પછી પૈસાપર્વ આવે છે. મહિનો પૂરો થતા થતા તો હજારો બજેટી ઇચ્છાઓ સળવળે છે. અરુણ જેટલી સમજણ અમારી નથી. અને આ તો દેશનું બજેટ છે. મારે શું? પણ પછી તરત જ બીજો પ્રશ્ન થાય; મારું શું? અને જાણે મારા સુખનો બધો દારોમદાર કેન્દ્રીય બજેટ પર છે, એમ માનીને હું સાબદો થાઉં છું. ઇન્કમટેક્સ, સર્વિસ ટેક્સ, ખાધાખોરાકી, ઘર,ગાડી, બાળકોનું ભણતર, દવાદારૂનું કળતર વગેરે… બજેટ મારા ઉચાટનું સ્ટાર્ટઅપ છે! જો કે બજેટનું રજૂ થવું એ ઘટના છે, જે દર વર્ષે ઘટે છે. દેશનાં અર્થની વધઘટનો એ દેશી હિસાબ છે. કરવેરાની વધઘટ, છૂટછાટની વધઘટ, ભાવ અભાવની વધઘટ.\nરાબેતા મુજબ શાસક પક્ષીઓ બજેટને આવકારો મીઠો આપતા નજરે પડે છે. રાબેતા મુજબ વિરોધ પક્ષીઓનાં વિરોધી સૂર અધિકારવશ ગોકીરામાં તબદિલ થાય છે. અર્થશાસ્ત્રનાં નિષ્ણાંતો શીઘ્ર છણાવટ કરે છે. કોને શું મળ્યું? કૃષિને શું મળ્યું? ઉદ્યોગ માટે શું? સૂટબૂટને શું મળ્યું? ધોતીચોયણી માટે શું? ગુજરાત મહારાષ્ટ્રનાં સ્માર્ટ વિકાસ માટે કેટલી જોગવાઇ? બિહાર બંગાળને કેટલું આર્થિક પેકેજ? ઉત્તરને શું? દક્ષિણને શું? અને અંતે બધુ થાળે પડે છે. બજેટ આપણને કોઠે પડી જાય છે.\nદર વર્ષે બજેટની ગતિવિધિની શરૂઆત ‘હલવા સેરેમની’થી થાય છે. બજેટ બનાવવાનાં જોતરાયેલા તમામને નાણાંપ્રધાન ઘીમાં લસલસતો શીરો ખવડાવે, એવો રિવાજ છે. અમને ચાર્વાક યાદ આવે છે. એ ચાર્વાક કે જેમણે જન્મોજન્મનાં ફેરાની થિયરીને ઠુકરાવી હતી ‘ને હિદાયત આપી હતી કે દેવું કરીને પણ ઘી પીઓ. આ શરીર ભષ્મીભૂત થશે પછી તો જીવન જ ક્યાં છે? માટે મોજશોખ કરી લેવો, સુખને ભોગવી લેવું, જલસા કર ભાઇ જલસા કર. આ ફાની દુનિયા તો છે એક અજબગજબનું જલસાઘર. મર્યા પછી ન તો સ્વર્ગ છે, ન તો નરક. ચાર્વાકને ગુરુ માનતા તમામ લોકો હીડોનિક કહી શકાય. હીડોનિક શબ્દનાં મૂળમાં ગ્રીક શબ્દ છે ‘હીડોનિકોસ’. ‘હીડોન’ એટલે મોજશોખ અને ‘ઇકોસ’ એટલે સિફારિસ કરવી. જે જલસા કરવાની\nસિફારિસ કરે એ હીડોનિક. મોજમઝા જ જીવનનું એક માત્ર લક્ષ્ય છે. હરવું ફરવું, ખાણી પીણી, મોજમસ્તી, જિંદગી ના મિલેગી દુબારા….પણ હેં ભાઇ, આ મોજમઝા, આ જલસા કરીને ક્યાં પહોંચવુ છે? અને પછી શબ્દ મળે છે હીડોનિક ટ્રેડમિલ\nટ્રેડમિલ આપણે જાણીએ છીએ. જીમમાં જઇએ એટલે ત્યાં દોડવાની કસરત માટેનું મશીન. આપણે દોડીએ તે ભેગો નીચેનો પટ્ટો ય ફરતો રહે. જાણે તમે દોડો તે ભેગી પગ તળે જમીન પણ દોડતી રહે. કાનમાં સંગીત ચાલતુ રહે, સામે ટીવી ચાલતુ રહે, ફરજિયાત દોડવું પડે પણ કસરત થઇ જાય, પરસેવો પડી જાય, કેલોરી બળી જાય; પણ હતા ત્યાંના ત્યાં. મોજશોખનું ય ભઇ એવું જ. ઝાઝા પૈસા ભેગા થાય એટલે તમારી ઇચ્છાઓ, તમારી અપેક્ષાઓ લાગટ વધતી જાય. ખ્વાહિશોની ટ્રેડમિલ પર જેમ જેમ દોડવાની સ્પીડ વધારીએ એમ એમ બેલ્ટની સ્પીડ પણ વધતી જાય. તમારું નેટ સુખ તો એટલું ને એટલું જ રહે.\nઓનલાઇન ‘ગુજરાતી લેક્સિકોન’ મારા જેવા લેક્સોફિલ એટલે કે શબ્દ માત્રને બેતહાશા પ્રેમ કરનારાઓ માટે ગીતા, બાઇબલ, કુરાન છે. અમે ગુજરાતી લેક્સિકોનને અવારનવાર રીફર કરતા જ રહીએ છીએ. એમાં હીડોનિકનો અર્થ ‘સુખને લગતું’ અને હીડોનિઝમ એટલે ‘સુખવાદી’ દર્શાવ્યો છે, જે અર્થ અમને બરાબર જણાતો નથી. ‘મોજમઝા’ અને ‘મોજમઝાને લગતું’ લખ્યું હોત તો કદાચ ઠીક હતુ. કારણ કે મોજમઝા એ સુખ નથી. મેરે પાસ બંગલા હૈ, ગાડી હૈ, બેન્ક બેલન્સ હૈ, ક્યા હૈ તેરે પાસ?…\nમેરે પાસ મા હૈ…અમિતાભ મોજમઝા કરવા સક્ષમ હતો, પણ સુખ તો શશી કપૂર પાસે હતુ. મોજમઝા સુખ નથી, એ હીડોનિક પેરાડોક્સ (વિરોધાભાસ) છે. આપણે કોઇ પણ ભોગે મોજમઝાને પામવા ભાગીએ છીએ.માત્ર પૈસાની વાત નથી. સામાજિક મોભો, માલિકીભાવ, કારકિર્દી અને સફળ જીવનશૈલીની ઇચ્છા પણ એમાં આમેજ છે. પણ એનો કોઇ અંત નથી. ક્યારેક તો કાંઇ ઓછુ પડે પડે ‘ને પડે. અને બસ ત્યારે આપણને ઓછું આવી જાય. આપણે પછી નાસીપાસ થઇએ. અને સુખ આપણને હાથતાળી આપીને છટકી જાય. આમ કંઇક મળે એટલે કામચલાઉ ધોરણે સુખનું લેવલ અલબત્ત વધી જાય. પરંતુ સમય જતા બીજી અનેક ઇચ્છાઓ ઘેરી વળે. ઇચ્છા દુ:ખની દ્યોતક છે. પાછી જેની આદત પડી ગઇ હોય, તે ન મળે એટલે તો હાહાકાર થઇ જાય. અને એટલે હીડોનિક ટ્રેડમિલ પર દોડતા રહેવું પડે, થકના મના હૈ…\nતો પછી કરવાનું શું? પૈસો કમાવાનું જ મુકી દેવાનું? બજારમાં કેવી કેવી ઓટોમોબાઇલ અને કેવા કેવા મોબાઇલ ફોન આવતા જાય છે. ઘર પણ હવે ફૂલ્લી લોડેડ આવે છે. ટીવી, ફ્રિજ, વોશિંગ મશીનનાં નીતનવા ઇચ્છાધારી ઉપકરણો ઉપલબ્ધ છે. અરે, ઘરનું નાવણિયું કે રાંધણિયું ય સ્માર્ટ થતું જાય છે. આજકાલ ટીવી પર જાહેરાત આવે છે. અબજોપતિ યુગલ છૂટાછેડા લેવાનું નક્કી કરે છે. વકીલોની હાજરીમાં કોને હિસ્સે શું આવશે?- એનાં ભાગ પાડે છે. પણ પછી પોતાનાં ટોઇલેટને જુએ છે. એટલું તો સ્માર્ટ છે કે એનાં ભાગ શી રીતે પાડવા? અને પછી છૂટાછેડા લેવાનું માંડી વાળે છે. હવે તો શૌચાલય પણ એક સોચ બની ગયુ છે. કેવું ઇન્ટેલિજન્ટ ટોઇલેટ છે આ? તમે પહોંચો એટલે તમારા પગલાનો સાદ સૂણીને પોખરાનાં ઢાંકણ ઓટોમેટિક ખૂલે.આછોપાતળો ઉજાસ થાય. સુગંધ રેલાતી જાય, મધુર સંગીત વાગે. અને પછી પોખરાની સીટ પર બિરાજો એટલે પગની ચારેકોર હુંફાળો મંદ મંદ પવન વાતો જાય અને કામ પતે એટલી ધીમી એડજસ્ટેબલ ધારે નવશેકાં પાણીએ બધું ધોવાઇ જાય અને પછી ઓટોમેટિકલી તમારા કર્યા કારવા પર પાણી ફરી વળે. સાલી શૌચક્રિયામાં ય કેવો વટ પડી જાય, હેં ને? પણ આ હીડોનિક ટ્રેડમિલની તકલીફ એ છે કે દોડનારાઓને એ ખબર નથી કે કેટલા પૈસા, કેટલી સુખ સગવડતા બસ થઇ રહેશે. ક્યાં અટકવું?- એ શીખવું અગત્યનું છે. પૈસા કમાઇએ જરૂર અને સાવ ઊડાડી પણ ન મુકીએ. પણ ફાઇનાન્સિયલ પ્લાનિંગ કરીએ અને ખર્ચ કરવાની ખુમારી પણ રાખીએ. પોતાને માટે અને પારકાં માટે પણ. સલાહ દેવી સહેલી છે. અમલ કરવો અઘરો છે. જરૂરિયાત અને એશોઆરામની વ્યાખ્યા દરેકને મન જુદી હોઇ શકે. શું કરવું જોઇએ? જાત સાથે પ્રામાણિક થવાની જરૂર છે. હજી હેપ્પી થવા કાંઇ ખૂટે છે? તો તમે હજી ટ્રેડમિલ પર જ છો. શું કરવું? બાળક પાસેથી શીખો. એ કેવી રીતે દુનિયા સાથે કનેક્ટ કરે છે? દોસ્ત પાસેથી શીખો. ગલીનાં નાકે ગલ્લા પર પીધેલી આદૂવાળી કટિંગ ચાની ચૂસકી લેવાની મઝા. ઝાડપાન, વનરાજી પાસેથી શીખો. કુદરતનું અપાર સૌંદર્ય માણો. જો કે તમે પોતે તમારી જાતને જાણો એટલું બીજું કોઇ ન જાણે. જાત પાસેથી શીખો. સુખનું તો ભૈ એવું, ન માંગે દોડતું આવે…!\n“જ્યારે તમને ખ્યાલ આવી જાય કે તમારી પાસે છે તે પૂરતું છે, ત્યારે તમે સાચા ધનવાન છો.” – તાઓ કહેવત\n3 responses to “હીડોનિક ટ્રેડમિલ : પરેશ પ્ર વ્યાસ”\nમાર્ચ 3, 2016 પર 12:39 પી એમ(pm)\n“જ્યારે તમને ખ્યાલ આવી જાય કે તમારી પાસે છે તે પૂરતું છે, ત્યારે તમે સાચા ધનવાન છો.” – તાઓ કહેવત આ જ વાતને રજુ કરતો વાંચવા જેવો લેખ.\nમાર્ચ 3, 2016 પર 10:50 પી એમ(pm)\nબહુ સરસ ગમ્યું.\nમાર્ચ 3, 2016 પર 10:52 પી એમ(pm)\nઆપ ચિ પરેશના બીજા લેખ પણ રીબોગ કરી શકો છો


વડોદરા : આજવા ડેમ ફરી ઓવરફ્લો, વિશ્વામિત્રી નદીની સપાટી વધીને 18.50 ફૂટ થઇ, ભારે વરસાદથી નીચાણવાળા વિસ્તારોમાં પાણી ભરાયા | CN24NEWS\nHome વડોદરા વડોદરા : આજવા ડેમ ફરી ઓવરફ્લો, વિશ્વામિત્રી નદીની સપાટી વધીને 18.50 ફૂટ...\nવડોદરા : આજવા ડેમ ફરી ઓવરફ્લો, વિશ્વામિત્રી નદીની સપાટી વધીને 18.50 ફૂટ થઇ, ભારે વરસાદથી નીચાણવાળા વિસ્તારોમાં પાણી ભરાયા\nવડોદરા શહેરમાં આજે બપોરે ધોધમાર વરસાદ શરૂ થયો હતો. જેને પગલે નીચાણવાળા વિસ્તારોમાં મુખ્ય માર્ગો પર પાણી ભરાયા હતા. બીજી તરફ વિશ્વામિત્રી નદીની સપાટીમાં ફરી એક ફૂટનો વધારો થયો છે. વિશ્વામિત્રી નદીની સપાટી વધીને 18.50 ફૂટ થઇ ગઇ છે અને આજવા ડેમની સપાટી વધીને 212.30 ફૂટે પહોંચતા ડેમ ફરી ઓવરફ્લો થયો છે. જેને પગલે આજવા ડેમમાંથી વિશ્વામિત્રી નદીમાં પાણી છોડવામાં આવી રહ્યું છે.\nમાંડવી અને રાવપુરા સહિતના વિસ્તારોમાં રોડ પર પાણી ભરાયા\nવડોદરા શહેરમાં બપોરે ફરીથી ધોધમાર વરસાદ શરૂ થયો હતો. જેને પગલે શહેરના રાવપુરા, માંડવી, ન્યાયમંદિર, કારેલીબાગ, રાજમહેલ રોડ, મચ્છીપીઠ, અલકાપુરી અને માંજલપુર સહિતના નીચાણવાળા વિસ્તારોના મુખ્ય માર્ગો પર પાણી ફરી વળ્યા હતા. જેને પગલે વાહન ચાલકોને ખુબ જ મુશ્કેલીઓનો સામનો કરવો પડી રહ્યો છે. માંડવી રોડ પર બે ફૂટ જેટલા પાણી ફળતા રોડ પર વાહન ચાલકો અટવાઇ ગયા હતા.\nવિશ્વામિત્રી નદીની સપાટી ફરીથી વધી\nવિશ્વામિત્રી નદીની સપાટી ગઇકાલે રાત્રે ઘટીને 17.50 ફૂટ થઇ ગઇ હતી. જોકે આજે બપોરે 1 વાગ્યા સુધીમાં સપાટી વધીને 18.50 ફૂટ થઇ ગઇ છે. આમ વિશ્વામિત્રી નદીની સપાટીમાં એક ફૂટનો વધારો થયો છે. આ ઉપરાંત આજવા ડેમની સપાટી સોમવારે ઘટીને 112 ફૂટ થઇ હતી. જે આજે વધીને 212.30 ફૂટે પહોંચી ગઇ છે.\nPrevious articleકોરોના વર્લ્ડ : WHOએ કહ્યું- વિશ્વભરમાં 20થી 40 વર્ષના લોકોમાં સંક્રમણ ફેલાઇ રહ્યું છે, તેમાંથી ઘણાને સંક્રમિત થયા હોવાની ખબર નથી, વિશ્વમાં 2.20 કરોડ કેસ\nNext articleફરી ખાડી પૂર : સુરક્ષિત સ્થળે જતા રહો, સુરતમાં મીઠી ખાડીનું લેવલ વધતા લાઉડ સ્પીકરથી સૂચના\nવડોદરા LCBએ પાદરા પાસે ટેમ્પોમાંથી વિદેશી દારૂ સાથે 7.70 લાખનો મુદ્દામાલ...\nકાર્યવાહી : બેફામ ફી ઉઘરાવતી પારૂલ યુનિવર્સિટીની વિવિધ બ્રાન્ચ સહિત 29...


Cat control over human brain? | માણસના મગજ પર બિલાડીનો કાબૂ ? - Divya Bhaskar\nCat Control Over Human Brain?\nસાયન્સ સફર:માણસના મગજ પર બિલાડીનો કાબૂ ?\nપરોપજીવી સૂક્ષ્મજીવ મગજમાં ઘૂસીને નિર્ણયો લેવા લાગે તો?\nભૂત-પ્રેતની ફિલ્મોનો આધાર શું? નહીં પૃથ્વી પર કે નહીંં સ્વર્ગ-નર્કમાં, એવી ત્રિશંકુ અવસ્થામાં તરતી કોઈ વ્યક્તિનો આત્મા બીજાના શરીરમાં ઘૂસી જાય, એના મગજ પર પોતાનો કાબૂ જમાવી લે અને એ ઈચ્છે તેમ પેલી વ્યક્તિ વર્તે. પછી બધા વાંધા-વચકા શરૂ થાય અને ફિલ્મ બે-અઢી કલાકમાં પૂરી થાય. જરા વિચારો કે સાજાસમા માણસના મગજ પર કોઈ પરોપજીવી ‘જીવડું’ સવાર થઇ જાય અને માણસ ‘ઝોમ્બી’ જેવો બનીને અલગ જ રીતે વર્તે તો? ફિલ્મ માટે ભલે આ કોઈ પ્લોટ હોઈ શકે, પણ વાસ્તવમાં પણ આવું શક્ય બની શકે અને એ ખતરનાક પણ નીવડી શકે. સંશોધન તો એવું કહે છે કે બિલાડી પાળી હોય એવા લોકો આ જોખમના ‘લક્કી ડ્રો’ના ખરા ઉમેદવાર છે!\nચૌંક ગયે...? તો વધુ ચોંકવા માટે તૈયાર રહો. ભૂત-પ્રેતને એક બાજુએ મૂકો અને એ કહો કે જગતમાં કોઈ મોટી બિઝનેસ ડીલ થાય અને એ ડીલ કરનાર બીજા કરતાં વધારે નાણા કમાય એમાં પેલા માણસની વ્યાપારબુદ્ધિનો નહીં, પણ કોઈ ‘પેરાસાઈટ’નો હાથ છે, તો? બિઝનેસવર્લ્ડ માણસ નહીં, પેરાસાઈટ ચલાવે છે તો? હસી નાખવા જેવી આ વાતને ફ્રેન્કફર્ટ સ્કૂલ ઓફ ફાયનાન્સ એન્ડ મેનેજમેન્ટના પ્રાધ્યાપક માર્કસ ફિત્ઝાએ ભારે ગંભીરતાથી લીધી અને તેમના તારણો ખરેખર ચોંકાવનારા છે. ટોક્સોપ્લાઝ્મા ગોંડી, ઉંદરના શરીરમાં વસતું આ પરોપજીવી (પેરાસાઈટ) સ્વભાવે તોફાની બાળક જેવું છે. ‘પી ગયા ચૂહા, સારી વ્હિસ્કી, કડક કે બોલા, કહાં હૈ બિલ્લી...’ એવું કામ ઉંદર પાસે જો કોઈ કરાવતું હોય તો તે આ ગાંડું ગોંડી જ છે! મોટા ભાગના સસ્તન જીવોના શરીરમાં ઘૂસીને જીવી શકતું આ પેરાસાઈટ બિલાડીને તેનું ‘પિયર’ માને છે કેમ કે બિલાડીના આંતરડા એમનો હનિમૂન સ્યૂટ છે! ઉંદર મારફતે બિલાડીના આંતરડામાં પહોંચેલા ટોક્સોપ્લાઝ્મા ગોંડીને રિ-પ્રોડ્યુસ કરવા માટે લિનોલેઈક એસિડ જોઈએ, જે બિલાડીના આંતરડામાં હોય છે. એમના પ્રજનન જગતની કદાચ આ એકમાત્ર જગ્યા છે...!\nટોક્સોપ્લાઝ્મા ગોંડીની એક ખાસિયત એ છે કે ઉંદરને એ બિલાડીની હગારની ગંધ તરફ આકર્ષિત કરે છે. મતલબ કે એ ઉંદરના મગજમાં એવું કંઇક કરે છે જેને લીધે ઉંદર બિલાડીની બીક રાખ્યા વગર છાતી કાઢીને બહાર નીકળે છે અને બિલાડીની સામે શિકાર તરીકે પહોંચી જાય છે. ખરો ખેલ જ હવે શરૂ થાય છે. ઉંંદર પચાવીને બેઠેલી બિલાડીને પાળતા લોકો તેની હગારને સાફ કરતી વખતે આ પેરાસાઈટના સંપર્કમાં આવે છે અને બિલાડી મારફતે આ જીવ તેમના શરીરમાં પ્રવેશી જાય છે. અભ્યાસ તો એવું કહે છે કે જેમના ટેસ્ટ પોઝિટિવ આવ્યાં છે એમના દિમાગમાં કંઇક એવું થાય છે કે તેઓ કોઈ પણ જાતનું જોખમ ઉઠાવવા તૈયાર થઇ જાય છે. ચાહે નોકરીને લાત મારીને ધંધો શરૂ કરવાનું જોખમ હોય કે બીજું કોઈ. ‘બ્રેઈન મેનિપ્યુલેશન’ એનો મુખ્ય ધંધો છે. માનવામાં આવે છે કે વિશ્વની ત્રીજા ભાગની વસ્તી ટોક્સોપ્લાઝ્મા ગોંડીનો શિકાર બની ચૂકી છે. કાચા માંસ કે પાણીથી ધોયા વગરના શાકભાજીનો ઉપયોગ પણ ટોક્સોપ્લાઝ્મોસિસને નોતરું આપી શકે. આનો ચેપ લાગે ત્યારે ફ્લુ જેવો ઝીણો તાવ આવે, પણ ઘણી વખત તો ખબર પણ નથી પડતી.\nમાર્કસ તો ત્યાં સુધી કહે છે કે જે રીતે ચેપગ્રસ્ત ઉંદર સાહસિક બની જાય છે, એ જ રીતે માણસ પણ જોખમ ઉઠાવતો થઇ જાય છે. ‘એક ઘા ને બે કટકા’ જેવી બિઝનેસ ડીલ કરીને મબલખ કમાણી કરતી વ્યક્તિ ‘ટોક્સોપ્લાઝ્મોસિક’ હોવાની શક્યતા પ્રમાણમાં વધુ છે. એમને ડર નથી લાગતો હોતો. તેજ ગતિએ કાર ચલાવીને અકસ્માતનો ભોગ બનેલી અનેક વ્યક્તિ આ પરોપજીવીના પાપે સાહસિક બની હતી, એવું તો અભ્યાસ પણ કહે છે! કેમ કે માણસના મગજ સુધી પહોંચી ગયેલો આ જીવ પોતાની ચિરકાળ છાપ છોડી જાય છે. મગજમાં ડોપામાઈનનું પ્રમાણ વધતું જાય અને માણસ ઉત્તેજિત બનીને ‘ત્રાડ’ પાડતો થઇ જાય. બિલાડીપ્રેમીઓના રોષથી બચવું હોય એમ માર્કસ અંતે એવું ડીસ્ક્લેઇમર લટકાવે છે કે આવું બધું થાય છે એમ અમારો અભ્યાસ કહે છે, પણ આવું શા માટે થાય છે એ બાબતે અમે હજુ શત પ્રતિશત સ્પષ્ટ નથી...! visu.vasavada@gmail.com


Navjot Sidhu seeks more time to surrender cites medical reason gets no relief – નવજોત સિંહ સિદ્ધુએ સરેન્ડર કરવા માટે માંગ્યો વધારે સમય, ખરાબ તબિયતનો આપ્યો હવાલો – News18 Gujarati\nસુપ્રીમ કોર્ટે 34 વર્ષ જૂના રોડ રેજ કેસમાં નવજોત સિંહ સિદ્ધુને 1 વર્ષની જેલની સજા સંભળાવી છે. (ANI)\nRoad Rage Case: નવજોત સિંહ સિદ્ધુ (Navjot Singh Sidhu)નો 27 ડિસેમ્બર 1988ના દિવસે પટિયાલામાં ગાડી પાર્કિંગને લઈને 65 વર્ષીય વૃદ્ધ ગુરનામ સિંહ સાથે ઝઘડો થયો હતો. સિદ્ધુએ તેમને મુક્કો માર્યો, બાદમાં ગુરનામ સિંહનું મૃત્યુ થઈ ગયું. સિદ્ધુ અને તેમના મિત્ર રુપિન્દર સિંહ વિરુદ્ધ ગૈર ઇરાદતન હત્યાનો કેસ નોંધવામાં આવ્યો હતો.\nLast Updated : May 20, 2022, 13:32 IST\nનવી દિલ્હી. રોડ રેજ (Road Rage Case)ના3દાયકા જૂના કેસમાં એક વર્ષની સજા મેળવનારા નવજોત સિંહ સિદ્ધુ (Navjot Singh Sidhu) આજે પટિયાલા કોર્ટમાં સરેન્ડર કરવા ન પહોંચ્યા. તેમણે સુપ્રીમ કોર્ટ (Supreme Court)માં પિટિશન દાખલ કરીને આત્મસમર્પણ માટે અમુક અઠવાડિયાનો સમય માંગ્યો હતો. સિદ્ધુએ પોતાની ખરાબ તબિયતનો હવાલો આપ્યો હતો. તેમના વકીલ અભિષેક મનુ સિંઘવીએ ચીફ જસ્ટિસ એનવી રમન પાસેથી અરજી પર વહેલી સુનાવણીની માંગ કરી હતી. પરંતુ મુખ્ય ન્યાયાધીશે વહેલી સુનાવણીનો ઇનકાર કર્યો હતો. હવે તેમને જલ્દી સરેન્ડર કરવું પડી શકે છે. તમને જણાવી દઈએ કે 19 મેના રોજ સુપ્રીમ કોર્ટે 34 વર્ષ જૂના કેસમાં સિદ્ધુને એક વર્ષની જેલની સજા સંભળાવી હતી.\nજે કેસમાં સિદ્ધુને એક વર્ષની જેલની સજા સંભળાવવામાં આવી છે, તેના પીડિત મૃતક ગુરનામ સિંહના પરિવારે કહ્યું કે તેઓ સુપ્રીમ કોર્ટના નિર્ણયથી સંતુષ્ટ છે. ગુરનામ સિંહની પુત્રવધૂ પરવીન કૌરે કહ્યું કે 34 વર્ષની લડાઈમાં ક્યારેય તેમનું મનોબળ તૂટ્યું નથી. તેમણે નવજોત સિંહ સિદ્ધુના પ્રભાવ પર ધ્યાન ન આપ્યું, અને તેમનું ધ્યેય માત્ર આરોપીને સજા અપાવવાનું હતું, જેમાં તેમને સફળતા મળી હતી. નવજોત સિંહ સિદ્ધુ પાસે સુપ્રીમ કોર્ટમાં આ નિર્ણય સામે ક્યુરેટિવ પિટિશન દાખલ કરવાનો વિકલ્પ છે. પરંતુ સુપ્રીમ કોર્ટના આગળના આદેશ સુધી તેઓ જેલ જવાથી નહીં બચી શકે.\nઆ પણ વાંચો: પંજાબ - કોંગ્રેસ છોડનાર સુનીલ જાખડ BJP માં સામેલ, જેપી નડ્ડાએ અપાવી સદસ્યતા\nનવજોત સિંહ સિદ્ધુનો 27 ડિસેમ્બર 1988ના દિવસે પટિયાલામાં ગાડી પાર્કિંગને લઈને 65 વર્ષીય વૃદ્ધ ગુરનામ સિંહ સાથે ઝઘડો થયો હતો. સિદ્ધુએ તેમને મુક્કો માર્યો, બાદમાં ગુરનામ સિંહનું મૃત્યુ થઈ ગયું. સિદ્ધુ અને તેમના મિત્ર રુપિન્દર સિંહ વિરુદ્ધ ગૈર ઇરાદતન હત્યાનો કેસ નોંધવામાં આવ્યો હતો. 1999માં સેશન્સ કોર્ટે સિદ્ધુને પુરાવાના અભાવે નિર્દોષ જાહેર કર્યા હતા. પીડિત પક્ષ તેની વિરુદ્ધ પંજાબ અને હરિયાણા હાઈકોર્ટમાં ગયો હતો. 2006માં હાઈકોર્ટે નવજોત સિદ્ધુને3વર્ષની જેલની સજા અને 1 લાખ રૂપિયાનો દંડ ફટકાર્યો હતો.\nઆ પણ વાંચો: જ્ઞાનવાપી મસ્જિદ સર્વે : પૂર્વ કોર્ટ કમિશ્નર અજય મિશ્રાએ સોંપ્યો રિપોર્ટ, શેષનાગ શિલાપટ, દેવી-દેવતાઓની મૂર્તિનો ઉલ્લેખ\nસિદ્ધુ પહેલા નિર્દોષ છૂટ્યા, પછી સજા થઈ\nજાન્યુઆરી 2007માં નવજોત સિંહ સિદ્ધુએ પંજાબ અને હરિયાણા હાઈકોર્ટમાં સરેન્ડર કર્યું, તેમને જેલમાં મોકલવામાં આવ્યા. બાદમાં તેમણે હાઈકોર્ટના નિર્ણયને સુપ્રીમ કોર્ટમાં પડકાર્યો હતો. 16 મે 2018ના સુપ્રીમ કોર્ટે સિદ્ધુને ગૈર ઇરાદતન હત્યાના આરોપમાં લાગેલી કલમ 304 IPCથી નિર્દોષ જાહેર કર્યો. જો કે, IPC કલમ 323 હેઠળ ઇજા પહોંચાડવા બદલ તેમને 1000 રૂપિયાનો દંડ ફટકારવામાં આવ્યો હતો. જેની સામે પીડિત પરિવારે સુપ્રીમ કોર્ટમાં રિવ્યુ પિટિશન દાખલ કરી હતી. 19 મે 2022ના સુપ્રીમ કોર્ટે આ કેસમાં પોતાનો નિર્ણય બદલીને 323 IPC એટલે કે ઇજા પહોંચાડવાના આરોપમાં નવજોત સિંહ સિદ્ધુને 1 વર્ષની જેલની સજા સંભળાવી.\nFirst published: May 20, 2022, 13:32 IST\nTags: National News in gujarati, Navjot Sidhu, Navjot Singh Sidhu, Supreme Court


Kashmir Trying To Further Political Article by Editor | કાશ્મીર: રાજકારણથી આગળ વધવાનો પ્રયાસ - Divya Bhaskar\nKashmir Trying To Further Political Article By Editor\nકાશ્મીર: રાજકારણથી આગળ વધવાનો પ્રયાસ\nકાશ્મીર ખીણમાં છેલ્લા થોડા સમયથી નવેસરથી હિંસા અને અશાંતિનો મોરચો ખુલી ગયો છે. એ જ કારણથી ફક્ત વર્તમાન અશાંતિ નહીં, કાયમી સમસ્યાના ઉકેલની ગતિવિધિઓ પણ તેજ બની છે. રાજકારણની દૃષ્ટિએ જોતાં, અત્યાર લગી કાશ્મીરીયત અને આઝાદીના મુદ્દે મહેબૂબા મુફ્‌તી સૌથી અલગ અને સામે છેડે બેઠેલાં હતાં. કાશ્મીરના અલગતાવાદીઓ પ્રત્યે તેમને સહાનુભૂતિ હતી અને તે જાહેરમાં વ્યક્ત પણ કરતાં હતાં. પરંતુ કાશ્મીરમાં વિધાનસભાની ચૂંટણી પછી ભાજપનું સ્પષ્ટ બહુમતી મેળવવાનું મિશન નિષ્ફળ ગયું, તો મહેબૂબાને પણ ચોખ્ખી બહુમતી ન મળી.\nતેનું પરિણામ એ આવ્યું કે કાશ્મીર મુદ્દે સાવ સામા છેડાનાં વલણ ધરાવતા બે પક્ષ- ભાજપ અને પીડીપીને સહિયારી સરકાર બનાવવાનો વારો આવ્યો. કોંગ્રેસ અને ઓમર અબ્દુલ્લાની નેશનલ કોન્ફરન્સને એટલી ઓછી બેઠકો મળી હતી કે તેમની સાથે સરકાર બનાવવાનો અર્થ લોકમતની ઉપેક્ષા કરવાનો હતો. એવી જ રીતે, ભાજપ અને પીડીપી એકબીજા પ્રત્યે રાજકીય અસ્પૃશ્યતા રાખે તો નવેસરથી ચૂંટણી યોજવાની થાય. એ પણ વ્યવહારુ ન હતું. એટલે આ બન્ને પક્ષોને સાથે બેસવું પડ્યું. તેને ફક્ત રાજકીય સમાધાન ગણવામાં આવે, તો એકબીજાની ભૂલો કાઢવામાં અને એકબીજાથી સલામત અંતર રાખવામાં જ પાંચ વર્ષ પૂરાં થઇ જાય.\nપરંતુ છેલ્લા થોડા સમયથી બનેલી ઘટનાઓએ પણ આ અંતરને ઓછું કરવામાં પોતાનો ફાળો આપ્યો છે. કાશ્મીરમાં પાકિસ્તાનપ્રેરિત અને સ્થાનિક તોફાનીઓએ ઊભી કરેલી અશાંતિ પછી મુખ્ય મંત્રી તરીકે મહેબૂબા પણ ચૂપ બેસી શકે એમ ન હતાં. બીજી તરફ, કેન્દ્ર સરકાર ઉપર પણ દબાણ આવ્યું. દિલ્હી કે બેંગ્લોરમાં ફક્ત સૂત્રોચ્ચાર થકી રાજદ્રોહના ગુના નોંધાતા હોય, ત્યારે કાશ્મીરમાં આટલી અશાંતિ અને આટલી અરાજકતા શી રીતે સહન કરી શકાય? એટલે, કેન્દ્રની ભાજપી નેતાગીરીએ કાશ્મીર મુદ્દે તેમની રાબેતા મુજબના હાકોટા પાડવાની પદ્ધતિ છોડીને, રાજકીય ઢબે ઉકેલની દિશામાં કદમ ભર્યાં છે.\nઆ પ્રક્રિયા પક્ષીય નહીં, પણ રાષ્ટ્રીય બને અને તેમાં પક્ષાપક્ષીની રાજકીય ખેંચતાણ ન ઉભી થાય, એ માટે કેન્દ્રીય ગૃહમંત્રી રાજનાથ સિંઘની આગેવાનીમાં સર્વપક્ષીય નેતાઓના એક પ્રતિનિધિ મંડળે આ સપ્તાહે બે દિવસ માટે કાશ્મીરની મુલાકાત લીધી. આ મંડળે ત્યાં આ પ્રક્રિયા સાથે સંકળાયેલા સંબંધિત પક્ષો, અધિકારીઓ અને સ્વૈચ્છિક સંસ્થાઓ સાથે વાતચીત કરી. પરંતુ અલગતાવાદીઓ આ પ્રક્રિયાથી પણ અલગ રહ્યા.\nહુર્રિયત કોન્ફરન્સ જેવા અલગતાવાદી મંડળનો આગ્રહ એવો રહ્યો છે કે કોઇ પણ પ્રકારની પૂર્વશરત વિના તેમની સાથે ચર્ચા કરવી. જ્યારે સરકારનો (વાજબી રીતે) એવો અભિગમ છે કે કાશ્મીર મુદ્દે જે કંઇ ચર્ચા થાય, તે ભારતના બંધારણની હદમાં રહીને થવી જોઇએ. એટલે કે, કાશ્મીર ભારતનું અભિન્ન અંગ છે, એ હકીકત સાથે કોઇ બાંધછોડ હોવી જોઇએ અને એ વિશે કોઇ ચર્ચા ન હોવી જોઇએ. અલગતાવાદીઓની ઝુંબેશનો આખો આધાર કાશ્મીરના અલગ અસ્તિત્ત્વ પર છે. એટલે ભારતના બંધારણની હદનો સ્વીકાર કરવામાં આવે તો તેમની અત્યાર લગીની ઝુંબેશનો કશો અર્થ રહેતો નથી. હવે સરકારે પણ હુર્રિયત કોન્ફરન્સના નેતાઓને ચીમકી આપી છે અને તેમને અપાતી સુરક્ષા જેવી કેટલીક સુવિધાઓ ઉપર દબાણ આણ્યું છે, ત્યારે હુર્રિયત નેતાઓએ તેને લોકોને મૂરખ બનાવવાની સરકારી કોશિશ તરીકે ઓળખાવ્યું છે.\nગૃહમંત્રી રાજનાથ સિંઘની સાથે ગયેલા વિવિધ રાજકીય પક્ષોના નેતાઓની દિલ્હીમાં બેઠક થઇ હતી. તેમાં રાજકીય મતભેદો કોરાણે રાખીને તેમણે એવી ભલામણ કરી છે કે સરકારે કાશ્મીર સમસ્યા સાથે સંબંધ ધરાવતાં સર્વ જૂથો, સર્વ પક્ષો સાથે વાટાઘાટો કરવી જોઇએ, પણ રાષ્ટ્રની અખંડિતતાના મુદ્દે કોઇ પણ પ્રકારનું સમાધાન થઇ શકે નહીં. આ વલણને લીધે કેન્દ્ર સરકારને આગળ વધવામાં કમ સે કમ પક્ષીય વિરોધનો સામનો કરવો નહીં પડે.


The nephew was killed byafamily nephew overaminor domestic matter at Kidianagar in Rapar taluka | રાપર તાલુકાના કીડીયાનગર ખાતે નજીવી ઘરેલુ બાબતે કૌટુંબિક ભત્રીજાએ કાકાની હત્યા કરી - Divya Bhaskar\nThe Nephew Was Killed By A Family Nephew Over A Minor Domestic Matter At Kidianagar In Rapar Taluka\nહત્યા:રાપર તાલુકાના કીડીયાનગર ખાતે નજીવી ઘરેલુ બાબતે કૌટુંબિક ભત્રીજાએ કાકાની હત્યા કરી\nભૂજ8 દિવસ પહેલા\nપતિ-પત્નીના ઝઘડાનો કરુણ અંજામ, ત્રણ સંતાનોએ પિતાની છત્રછાયા ગુમાવી\nપૂર્વ કચ્છના રાપર તાલુકાના કીડીયાનગર ગામ ખાતે ગત રાત્રીએ હત્યાનો કિસ્સો સામે આવ્યો હતો. જેમાં એક કૌટુંબિક ભત્રીજાના હાથે કાકાનું ખૂન થઈ ગયું હતું. તેમાં પતિ-પત્નીના ઝઘડાનો કરુણ અંજામ આવ્યો છે. જેમાં બે સંતાનોએ પિતાની છત્રછાયા ગુમાવી છે.\nકીડીયાનગર ગામ ખાતેની લિબરીયા વાડી વિસ્તામાં રામા બાયડની વાડીમાં ખેતમજૂરીનું કામ કરતા પ્રવીણ વેરશી કોળીએ તેની પત્ની મીરાને વાડીમાં આવેલી પોતાની ઝુંપડી પર આવી પોતાનો મોબાઈલ ફોન ચાર્જમાં રાખવાનું કહ્યું હતુ. તેથી રસોઈ બનાવતી પત્ની મીરાંએ રોટલા ઘડી લાઉ પછી ફોન ચાર્જમાં મુકવાનું જણાવ્યું હતું. તેથી પતિ ઉશ્કેરાઈ ગયો હતો અને પત્નીને માર મારવાનું શરૂ કરી દીધું હતું. અને પત્ની પાછળ ધારીયાનો છૂટો ઘા ફેંક્યો હતો.\nજેમાં પત્ની ગભરાઈ જઈ તેના સંતાનો સાથે બાજુમાં રહેતા જામની બાયડના ઘર તરફ દોટ મૂકી હતી. આ દરમ્યાન ઝગડો જોઈને વાડીની બાજુમાં રહેતો કૌટુંબી ભત્રીજો નરશી કોળી ત્યાં પહોંચી આવ્યો હતો. અને કાકા પ્રવીણ જોડે રજઝક કરી તું કેમ તારી પત્નીને મારે છે ? તેમ પૂછતા પ્રવીણએ તેને જેમતેમ બોલવા માંડતા નરસી ઉશ્કેરાઈ ગયો હતો. અને પ્રવિણના માથામાં ધોકાના ઘા મારી દીધા હતા. જેના કારણે પ્રવિણના માથામાંથી લોહી નીકળવાનું ચાલુ થઈ ગયું હતું. અને એ ત્યાંજ જમીન પર ઢળી પડ્યો હતો અને મૃત્યુ પામ્યો હતો.\nજે અંગેની પોલીસ ફરિયાદ પત્ની મીરાંએ નરશી ઉર્ફે હચુ કોળી વિરુદ્ધ નોંધાવી છે. બનાવ બાદ આરોપી નરસી ફરાર થઈ ગયો હતો. હત્યા પામેલા પ્રવીણ કોળીને સંતાનમાં બે પુત્ર અને એક પુત્રી છે. જેમણે હવે પિતાની છત્ર ગુમાવી દીધી છે. અને નજીવી ઘરેલુ બાબતે કરુણ ઘટનામાં એક પરિવાર વિખેરાઈ જવા પામ્યો છે.


dilni vaat dayrima - 10 in Gujarati Love Stories by Priya Patel books and stories PDF | દિલની વાત ડાયરીમા - 10\nઆગળ જોયું કે રેહાન રીયાને કામનું બહાનું કહી પેરીસ લઈ જાય છે જ્યાં તેની માટે સરપ્રાઈઝ હોય છે. હવે જોઈએ કે શું થાય છે..\nરેહાન રીયા ને એકટીશ જોઈ રહે છે.. જ્યારે રીયા પણ રેહાનને જોયા જ કરે છે.. રેહાન પછી રીયાને કહે છે, યુ લુક શો ગોર્જીયસ..! રીયા થેન્કસ કહે છે અને રેહાન ને કહે છે યુ લુક મોર હેન્ડસમ ઈન કેઝ્યુલ ધેન ર્ફોમલ..! બટ સમટાઈમ લુક ગુડ ઈન ર્ફોમલ ટુ..! રેહાન હસે છે અને થેન્કસ કહે છે.\nરેહાન રીયાની નજીક આવે છે.. રીયાના દિલની ધડકન વધી રહી છે જે રેહાન મહેસૂસ કરે છે. રેહાન એક સ્માઈલ સાથે તેના એક ઘૂંટણ પર બેસી રીંગનુ બોક્સ ઓપન કરી રીયા ને કહે છે, આ અલરેડી ટોલ્ડ યુ હાવ મચ આઈ લાઈક યુ, બટ આઈ ઓલવેઝ લુક અપ ફોર ધેટ પાર્ટનર હુ હેવ અ પ્યોર એન્ડ કાઈન્ડ હાર્ટ.. એન્ડ આઈ ગોટ યુ.. વીલ યુ બી માય સોલમેટ?? વીલ યુ મેરી મી ?\nરીયા તો બે ઘડી સ્તબ્ધ રહી જાય છે.. તેને નહોતુ વિચાર્યું કે રેહાન તેને આવી રીતે પ્રપોઝ કરશે..!તેની આંખમાં હર્ષનાં આંસુ આવી જાય છે અને રેહાનને યસ કહે છે. રેહાન રીંગ રીયાની આંગળીમાં પહેરાવી તેને હગ કરે છે.. રીયા પણ રેહાનની બાહોમાં સમાય જાય છે. બંને ખૂબ ખુશ હોય છે.. પછી રેહાન રયી કપાળ પર કિસ કરે છે અને કહે છે, વેલ કમ ટુ ધ માય વર્લ્ડ..! તને પ્રોમીસ આપુ છુ કે તને હંમેશા ખુશ રાખીશ.. અને હા તુ તારા મરજીની માલિક હોઈસ મેરેજ પછી પણ..તારે જે કરવુ હોઈ છુટ્ટી બસ વિશ્વાસ રાખજે મારી પર અને ક્યારેય તોડતી પણ નઈ..! આઈ લવ યુ..!\nરીયા રેહાનનો હાથ પકડી ને કહે છે, પ્રોમીસ..! અને પછી રીયા મોલ માંથી લાવેલી બેગ માંથી બોક્સ કાઢે છે તે બોક્સ માંથી રીંગ કાઢી રેહાનને હાથ તેના હાથમાં લઈ ને રીંગ પહેરાવે છે અને કહે છે આઈ લવ યુ ટુ..! રેહાન રીયાને પૂછે છે, તે ક્યારે ખરીદી આ રીંગ? રીયા કહે છે, અહીં આવતા વચ્ચે શોપ આવે છે. મેં નક્કી કર્યુ હતુ કે ઈન્ડિયા જતા પહેલા મારા દિલની વાત તને કહીને જઈશ તે માટે રીંગ લઈ લીધી પણ આ સમય મને બરાબર લાગ્યો તેથી મેં તને પહેરાવી દીધી. બાય ધ વે, તું ક્યારે લાવ્યો રીંગ અને જોવા પરથી તો ખૂબ મોંઘી લાગે છે. આટલું મોંઘું નહોતું લાવવું અને તે ટાઈમ કેવી રીતે મળ્યો આટલું બધું મેનેજ કરવાનો.??\nરેહાન કહે છે, પેરીસ માં કોઈ મીટિંગ નથી સ્પેશિયલ મારી દિલની વાત કહેવા તને અહીં લાવ્યો કેમ કે મને બધી પળોને યાદગાર બનાવવી હતી અને આ બધું એરેન્જ તો દુબઈથી જ ફોન પર થઈ ગયું હતુ અને રહી વાત રીંગની તો મને ગમી તો લઈ લીધી.. હા પણ જ્યારે ખરીદી ત્યારે કોઈ પ્લાન ન હતો કે આવી રીતે પહેરાવીશ. રેહાન તેના અને રીયાના થોડા ફોટોસ ક્લીક કરે છે પછી બંને ડિનર કરે છે અને ખૂબ વાતો કરે છે. રીયા રેહાનને કહે છે કે ઘરે કહેવુ છે કે આપડે એન્ગેજમેન્ટ કરી લીધી છે. રેહાન કહે છે, મારી દી અને રિષીતાને ખબર છે પરંતુ તેઓ ઘરે કોઈને નહીં કહે.. જો કહેવુ હોય તો મને કોઈ પ્રોબ્લમ નથી અને આમ પણ આપડા ઘરે મેરેજની વાત ચાલે જ છે. જો તારે ના કહેવું હોય તો પણ મને કોઈ જ પ્રોબ્લમ નથી હું તારી સાથે છું.\nરીયા કહે છે આમ તો મને ઘરે આ વાત છુપાવવાથી દુ:ખ થાય છે પણ જો એમને કહીશ કે આપણે એમના વગર જ એન્ગેજમેન્ટ કરી લીધા તો તેમને દુ:ખ થશે. આમ પણ મેં પપ્પાને કહી દીધું છે કે મને તું પસંદ છે. મારી ઈચ્છા એવી છે કે આપડે આપણા મોમ- ડેડ સામે એન્ગેજમેન્ટ કરીએ તો? રેહાન કહે છે, મને કંઈ જ વાંધો નથી તુ જેમ ઈચ્છે છે એજ થશે. વાતો કરી બંને હોટલ પર પહોંચે છે. બંને નો રૂમ સામ સામે જ હોય છે, બંને રૂમની બહાર ઊભા હોય છે.. રીયા રેહાન ને ગુડ નાઈટ કહે છે, રેહાન રીયાની નજીક આવી કપાળ પર કીસ કરીને ગુડ નાઈટ કહે છે.. રીયા થોડી શરમાઈ જાય છે.\nબંને ચેન્જ કરી બેડ પર સૂવા પડે છે. રીયા હાથ ની આંગળીમાં પહેરેલી વીંટીને જોયા કરે છે અને ખુશ થાય છે, રેહાન સાથે વિતાવેલી ક્ષણોને યાદ કરી મલકાયા કરે છે, ત્યાં જ રીયાના મોબાઈલમાં મેસેજ આવે છે. તે મોબાઈલના સ્ક્રીન પર જોઈ છે તો રેહાનનો મેસેજ હોય છે, તેનું નામ વાંચી રીયાના ફેસ પર સ્માઈલ આવી જાય છે અને ફટાફટ મેસેજ ઓપન કરે છે જેમાં રેહાને સાંજના બધા ફોટોસ મોક્લયા હોય છે. રીયા ફોટોસ જોઈ છે બધા.. છેલ્લે રેહાનને મેસેજ હોય છે કે સાડા સાત વાગ્યે ઉઠી જજે સાથે બ્રેકફાસ્ટ કરીશું અને પછી ફરવા જવાનું છે, બી રેડી..! રીયા ઓકે નો મેસેજ રેહાનને કરી સૂઈ જાય છે.\nબીજા દિવસે તેઓ આખું પેરીસ ફરી આવે છે.. શોપીંગ કરે છે, મજા કરે છે, રાત્રે ડિનર કરી કારમાં તેઓ હોટલ જાય છે.. હોટલ જતાં રીયા કારમાં જ સૂઈ જાય છે અને રેહાન તેને જોયા જ કરે છે.. હોટલ આવતા રેહાન રીયાને ઊઠાડે છે પરંતુ તે ઊઠતી જ નથી તેથી રેહાન તેને ઊચકીને લઈ જાય છે, ડ્રાઈવર રૂમ સુધી બધી બેગ્સ મૂકી આવે છે. રેહાન તેનો રૂમ ખોલી રીયાને બેડ પર સૂવડાવે છે. બહાર જઈ ડ્રાઈવર ને ટીપ આપી તેને આવતાકાલે બપોરે એરર્પોટ પર મૂકી જવા કહી દરવાજો બંધ કરી અંદર આવે છે. રીયાને વ્યવસ્થિત સૂવડાવે છે અને તેને કપાળ પર કીસ કરી તે ચેન્જ કરવા જતો રહે છે. રેહાન સોફા પર સૂવા પડે છે, રીયાને જોતા તે સૂઈ જાય છે.\nસવારે આઠ વાગ્યે રીયાની આંખ ખૂલે છે તો જોઈ છે કે તે રેહાનની રૂમમાં છે, ફટાક દઈને તે ઉઠી જાય છે, બાજુમાં જોઈ છે ત્યાં રેહાન નથી હોતો આજુબાજુ જોઈ છે તો રેહાન સોફા પર સૂતો હોય છે. આ જોઈને રીયાને રેહાન પ્રત્યે વધારે માન થાય છે. રેહાન ઉઠી ન જાય તેમ ધીમેથી ઊભી થઈને રેહાન પાસે આવી તેના માથા પર વ્હાલથી હાથ ફેરવે છે અને પછી તે ઊભી થઈ તેના રૂમ તરફ જતી હતી ત્યાં જ રેહાન તેનો હાથ પકડી લે છે અને કહે છે, ક્યાં જાય છે મારી ફ્યુચર વાઈફ?\nરીયા પાછળ ફરીને જોઈ છે તો રેહાન હજી સૂતો જ હોય છે તેની આંખ બંધ હોય છે અને સ્માઈલ કરતો હોય છે. રીયા રેહાન પાસે આવીને બેસે છે અને કહે છે, મારા ફ્યુચર હસબન્ડ નાહ્વા જવુ પડેને.. હજી પેકીંગ કરવાનું છે બપોરે ફ્લાઈટ છે આપડી..!\nરેહાન ઊઠે છે, રીયાને ગુડ મોર્નિગ કહે છે. રીયા પણ તેને ગુડ મોર્નિગ કહે છે અને રેહાન ને તૈયાર થવાનું કહી તેના રૂમમાં જાય છે. નાહીને તૈયાર થઈ પેકીંગ કરે છે, બધો સામાન દરવાજા પાસે મૂકી રેહાનની રૂમમાં જાય છે. રેહાન તૈયાર થતો હોય છે. બ્રેકફાસ્ટ પણ આવી જાય છે બંને સાથે બ્રેકફાસ્ટ કરે છે અને પછી રેહાનને પેકીંગ કરવામાં મદદ કરે છે.\nબંને હોટલ માંથી ચેક આઉટ કરી એરર્પોટ જવા નીકળે છે. પૂરા અગિયાર કલાક બાદ તેમની ફ્લાઈટ દિલ્હીમાં લેન્ડ થાય છે ત્યાં બે કલાકનો હોલ્ડ હોય છે. બે કલાક સુધી તેઓ વાતો જ કરે છે અને પછી અમદાવાદની ફ્લાઈટમાં બેસે છે, કલાક બાદ તેમની ફ્લાઈટ અમદાવાદમાં લેન્ડ થાય છે. રીયાને લેવા તેના પપ્પા આવ્યા હોય છે જ્યારે રેહાનને ડ્રાઈવર ગાડી લઈને લેવા આવ્યો હોય છે. રેહાન રીયાના પપ્પાને મળી રીયાને બાય કહી નીકળી જાય છે. લાંબી મુસાફરી બાદ બંને પોતપોતાના ઘરે આવી જાય છે.\nશું રીયાના મમ્મી-પપ્પા હા કહેશે રેહાન સાથે લગ્ન કરવા માટે?\nજાણવા માટે વાંચો ભાગ-૧૧\nDarashna Thakkar2years ago


Corona Surat Live,5july 2021, total of 141038 patients recovered, positive cases reached 143295 | વધુ 11 કેસ સાથે પોઝિટિવનો આંકડો વધીને 1,43,306 થયો, નવા 1 મોત સાથે મૃત્યુઆંક 2112 પર પહોંચ્યો - Divya Bhaskar\nCorona Surat Live,5July 2021, Total Of 141038 Patients Recovered, Positive Cases Reached 143295\nકોરોના સુરત LIVE:વધુ 11 કેસ સાથે પોઝિટિવનો આંકડો વધીને 1,43,306 થયો, નવા 1 મોત સાથે મૃત્યુઆંક 2112 પર પહોંચ્યો\nશહેર જિલ્લામાં એક્ટિવ કેસની સંખ્યા ઘટીને 122\nકોરોના સંક્રમણમાં સતત ઘટાડો યથાવત રહ્યો છે. સુરત મહાનગરપાલિકા અને જિલ્લા પ્રશાસન દ્વારા જાહેર કરવામાં આવેલા આંકડા પ્રમાણે વધુ 11 કેસ સાથે પોઝિટિવનો આંકડો વધીને 1,43,306 પર પહોંચી ગયો છે. સરકારી ચોપડે વધુ એક મોત નીપજતાં મૃત્યુઆંક વધીને 2112 પર પહોંચી ગયો છે. શહેરમાંથી આજે 23 અને જિલ્લામાંથી 11 લોકોને કોરોનામુક્ત જાહેર કરવામાં આવ્યાં છે. જેથી ડિસ્ચાર્જની સંખ્યા વધીને 1,41,072 થઈ છે. હાલ શહેર અને જિલ્લામાં એક્ટિવ કેસની સંખ્યા 122 થઈ\nસુરત શહેર જિલ્લામાં કોરોના સંક્રમણ કાબૂમાં આવી રહ્યું છે. ગત રોજ શહેરમાં કોરોનાના 10 કેસ પોઝિટિવ નોંધાયા હતા. જ્યારે જિલ્લામાં એક પણ પોઝિટિવ કેસ નોંધાયો ન હતો. શહેર જિલ્લામાં કોરોનાના પોઝિટિવ કેસમાં સતત ઘટાડો અને સાજા થનારા દર્દીઓની સંખ્યા વધુ રહેતા એક્ટિવ કેસમાં સતત ઘટાડો થઈ રહ્યો છે. હાલ શહેર જિલ્લામાં એક્ટિવ કેસની સંખ્યા ઘટીને 122નોંધાઈ છે.


જાણો તૈમૂર કેમ નથી સાંભળતો મૉમ કરીનાની વાત\nYou are here :HOME >> Entertainment >> bollywood >> જાણો તૈમૂર કેમ નથી સાંભળતો મૉમ કરીનાની વાત\nકરીના કપૂર ખાન અને સૈફ અલી ખાનનો દિકરો તૈમૂર અલી ખાન શરૂઅઆતથી જ એવો સ્ટારકિડ રહ્યો છે કે જેની તસવીરો હંમેશા સોશ્યલ મીડિયા પર વાયરલ થયા કરે છે.\nક્યારે મૉમ-ડેડની સાથે આઉટિંગ પર જાય છે તો ક્યારે ઝૂલા ઝૂલતા, એની વધારે તસવીરો સોશ્યલ મીડિયા પર જોવા મળે છે. કૅમેરામેન પણ ઈચ્છે છે કે તૈમૂરની અલગ-અલગ ક્યૂટ તસવીરો કૅમેરામાં કેદ કરી શકે. અને હવે એવું લાગે છે કે તૈમૂર સમજી ગયો છે, એટલે તે મૉમ કરીનાની પણ નથી સાંભળતો.\nહા, તમે સાચું વાચ્યું, કરીના કપૂર ખાનની આ વાત તૈમૂર નથી સાંભળતો કારણકે ફોટો ખેંચવામાં એને આનંદ આવે છે. અમે વાત કરી રહ્યા છે પાપારાઝીની. જોકે, હાલમાં જ પાપારાઝીના માટે તૈમૂરની તસવીરો લેવા ફોટોગ્રાફર્સ પહોંચ્યા તો એ સમયે તૈમૂર કરીનાની સાથે હતો. તૈમૂર કૅમેરામેનની તરફ સતત જોઈ રહ્યો હતો અને એના ચહેરા પર હંસી પણ હતી. એ છતાં કરીના કપૂર ખાન એને ઘરના અંદર લઈ જઈ રહી હતી, પરંતુ તૈમૂરતો આનંદ લઈ રહ્યો હતો અને વારંવાર કૅમેરા તરફ જોવાની કોશિશ કરી રહ્યો હતો.\nફિલ્મોની વાત કરીએ તો કરીની કપૂર ખાનની હાલમાં જ ફિલ્મ વીરે દી વેડિંગ હતી જે માતા બન્યા બાદ એમની કમબેક ફિલ્મ હતી.


ફિલ્મ સ્ટાર સંજય દત્તને ત્રીજા સ્ટેજનું ફેફસાનું કેન્સર હોવાનો ખુલાસો - Gujju Media\nઆ વર્ષમાં બોલિવુડમાં એક પછી એક ખરાબ સમાચાર આવતા રહે છે,થોડા દિવસ પહેલા જ સંજય દત્તને હોસ્પિટલમાં દાખલ કરવામાં આવ્યો હતો ત્યારે તાજેતરમાં જ હોસ્પિટલમાંથી રજા લઇને ઘરે પાછા ફર્યા હતા.\nત્યારે હવે સમાચાર મળી રહ્યા છે કે ફિલ્મ સ્ટાર સંજય દત્તને ત્રીજા સ્ટેજનું ફેફસાનું કેન્સર હોવાનો ખુલાસો થયો છે. સૂત્રો દ્વારા પ્રાપ્ત થયેલી જાણકારી પ્રમાણે સારવાર અર્થે તેમને અમેરિકા લઇ જવામાં આવી શકે છે.\nમળતી માહિતી પ્રમાણે બોલિવૂડ એક્ટર સંજય દત્તના ચાહકો માટે ખરાબ સમાચાર આવી રહ્યા છે. અભિનેતા સંજય દત્ત ફેફસાના કેન્સર હોવાનું સામે આવ્યું છે. તેમને હાલ આ બીમારી હાલ ત્રીજા તબક્કે છે.\nસંજય દત્ત આ ગંભીર બિમારીની સારવાર માટે વિદેશ જવા રવાના થશે. તે યુએસ અથવા સિંગાપોર જવા રવાના થશે.આ ટ્વિટ બાદ સંજય દત્તના ચાહકોના ફેન્સની ચિંતા વધી ગઈ છે. હવે તેમની કેન્સરની બીમારી વિશે સાંભળી ચાહકો પરેશાન છે અને સોશ્યલ મીડિયા પર તેની માટે પ્રાર્થના કરી રહ્યાં છે.\nબોલિવૂડ એક્ટર સંજય દત્તે એક નિવેદન આપ્યું અને કહ્યું કે, હાલમાં તબિયત અને મેડિકલ ટ્રીટમેન્ટના કારણે તે કામમાંથી બ્રેક લઇ રહ્યા છે. જોકે ગભરાવવાની જરૂર નથી. પરિવાર, મિત્રો અને ફેન્સનો પ્રેમ સાથે છે. ખોટી અફવાઓ વિશ્વાસ ન કરવી. હું જલ્દી પાછો આવીશ. નોંધનીય છે કે સંજયને શ્વાસ લેવામાં તકલીફના કારણે હાલમાં લીલાવતી હોસ્પિટલમાં દાખલ કરવામાં આવ્યા હતા. ત્યાં જ તબીબો એ તેમને આરામ કરવાની સલાહ આપી છે.\nસંજય દત્તની તબિયત સારી ન થવાના કારણે પીરીયડ ડ્રામા ફિલ્મ શમશેરાની શૂટિંગમાં અડચણ પેદા થઇ ગઈ છે. આ ફિલ્મ યશરાજ ફિલ્મ્સના બેનર હેઠળ બની રહી છે. અહેવાલ પ્રાપ્ત થયા છે કે શૂટિંગને ટાળી દેવામાં આવી છે. મીડિયા અહેવાલ અનુસાર ફિલ્મમાં અમુક દિવસની શૂટિંગ બાકી છે જેમાં સંજય દત્તે ત્રણ દિવસનું કામ કરવાનું બાકી છે.\nસંજય દત્તની અપકમિંગ ફિલ્મ સડક-2નું પોસ્ટર હાલમાં જ રિલીઝ કરવામાં આવ્યું છે. 29 વર્ષ પહેલા સડકની આ સિકવલ છે. આ ફિલ્મમાં 21 વર્ષ બાદ મહેશ ભટ્ટ નિર્દેશક તરીકે પરત ફર્યા છે. આ ફિલ્મમાં આલિયા ભટ્ટ અને આદિત્ય રોય કપૂર લીડ રોલમાં છે અને આ સિવાય કેજીએફ2અને શમશેરામાં પણ સંજય દેખાશે.\nRelated Topics:BOLLYWODNEWSBOLLYWOODBOLLYWOOD NEWSBOLLYWOODNEWSSANJAY DUTT\nકરીના અને સૈફે ફેન્સને આપી મોટી ગુડ ન્યૂઝ,ફરી પેરેન્ટ્સ બનવાના છે સૈફ અને કરીના


ભાવનગરમાં ધોળે દિવસે લૂંટઃ સાસુની હત્યા-વહુને નાખી પાણીના ટાંકામાં, લૂટારુ ફરાર – News18 Gujarati\nભાવનગરઃ ભાવનગરના કાળીયાબીડ વિસ્તારમાં આવેલી અયોધ્યાનગરી સોસાયટીમાં ધોળા દિવસે ઘરમાં ઘૂસીને તસ્કરોએ આધેડ મહીલાને બોથડ પદાર્થ મારીને હત્યા નીપજાવી છે.\nLast Updated : August 21, 2015, 17:07 IST\nજયારે આધેડ મહિલાના પુત્રની વહુ એટલે પુત્ર વધુને પાણીના ટાકામાં નાખીને ઘરમાં રહેલા રોકડ રકમ સહીત મહિલાના ગળાના ઘરેણા લઈને છુમંતર થઇ ગયા છે. આધેડ મહિલા કોકીલાબેન બળવંતરાય રાવલ પોતાના ઘરમાં રસોઈ બનાવી રહી હતી અને ફળિયામાં તેમની વહુ કપડા ધોતી હોવાનું પ્રાથમિક બહાર આવ્યું છે.\nએક તરફ મુખ્યપ્રધાનના હસ્તે ડીઆઈજી કચેરીનું ઉદ્ઘાટન થયું હતું તો બીજી બાજુ આવા બનાવથી પોલીસ બેડામાં હાહાકાર મચી ગયો છે. આધેડ મહિલાની પુત્ર વધુને જીવિત બહાર કાઢવામાં આવી છે. અને હાલ પુત્ર વધુ મયુરીબેન ભાવેશ ભાઈ રાવલને ભાવનગરની સર ટી હોસ્પીટલમાં સારવાર માટે ખસેડાય છે.\nFirst published: August 21, 2015, 17:07 IST\nTags: આરોપી`, ગુજરાત, ગુનો, પોલીસ`, ભાવનગર, લૂંટ


આપણું હૃદય સ્વસ્થ છે?\nશનિવાર, એપ્રિલ 20 2019, 10:36 Hrs(IST)\nનવગુજરાત સમય | Publish Date: Sep 28 2018 9:06AM\nનવગુજરાત સમય > ડૉ. અતુલ એ માસ્લેકર(કાર્ડિયોથોરેસિક સર્જન)\n- આપણે સમજવું પડશે કે ફક્ત ભારતીય તરીકે આપણે હૃદયરોગનું ઊંચું જોખમ ધરાવીએ છીએ. એમાં ભોજનની અસાધારણ ટેવો, કોલેસ્ટ્રોલનું ઊંચું સ્તર અને ધૂમ્રપાને વધારો કર્યો છે.\nતો પછી આપણે આપણાં જનીનને દોષિત ગણી શકીશું? યાદ રાખો કે, જનીન ફક્ત બંદૂક લોડ કર છે, અન્ય પરિબળો એને ચિંગારી ચાંપે છે. આપણી પાસે ગોળીઓ ધરાવતી બંદૂક હોય, તો પણ ટ્રિગર ન દબાવીએ તો કોઈ નુકસાન નહીં થાય.\nધુમ્રપાનઃ આશરે 14 ટકા ભારતીયો દરરોજ ધુમ્રપાન કરે છે અને અત્યારે વધુને વધુ યુવાનો ધુમ્રપાન કરે છે. આ રક્તવાહિનીનાં રોગનું મુખ્ય કારણ છે, જે લોહી અને રક્તવાહિનીની દિવાલોની જાડી કરવા તરફ દોરી જાય છે તથા હૃદયરોગને કારણે મૃત્યુદરને બમણો કરે છે. હૃદય અને ફેંફસા સંયુક્તપણે કામ કરે છે. આપણે બધા જાણીએ છીએ કે, આ જો એ બેમાંથી એકને અસર થાય, તો અન્ય અંગ પણ નિષ્ક્રિય થઈ જાય છે. આવકનું ઊંચું સ્તર અને વૈશ્વિકરણઃ આ કારણે પોષક દ્રવ્યોનાં સેવનમાં ફેરફાર થયો છે, જેથી ભોજનની અસ્વસ્થ આદતોમાં વધારો થયો છે તથા ફળફળાદિ અને શાકભાજીનાં સેવનમાં ઘટાડો થયો છે. આપણે ક્યાં સુધી પિત્ઝા, બર્ગર વગેરે આઉટલેટની સામે લાંબી કતારો લગાવીશું? અત્યારે આ ચીજવસ્તુઓ બાળકોને વધારે પસંદ છે. કોની પાસે સ્વસ્થ અને પોષક ભોજન બનાવવાનો સમય છે?\nશહેરી જીવનશૈલીઃ 38.1 ટકાથી વધારે ભારતીયો શહેરી વિસ્તારોમાં રહે છે. એમનાં હૃદય પર શારીરિક પ્રવૃત્તિમાં ઘટાડો, ગંદકી અને વધારે ગીચતા વચ્ચે રહેવું, તણાવ અને પ્રદૂષણનો વધારે સંસર્ગની નુકસાનકારક અસર થાય છે.\nએનો અર્થ એ છે કે ગ્રામીણ ભારતમાં રહેતાં લોકો હૃદયરોગની બિમારીઓથી સુરક્ષિત છે? વિવિધ અભ્યાસોમાં ખુલાસો થયો છે કે શહેરી વિસ્તારોની સરખામણીમાં ગ્રામીણ વિસ્તારોમાં કાર્ડિયાવાસ્ક્યુલર રોગનું પ્રમાણ ઓછું હોવા છતાં આગામી દિવસોમાં એમાં વધારો થવાની શક્યતા છે.\nવર્ષ 2017માં જર્નલ ઓફ એસોસિએશન ઓફ ફિઝિશિયન્સમાં પ્રકાશિત થયેલા એક અભ્યાસમાં જણાવ્યાં મુજબ, ભારતમાં ધમનીની સમસ્યાને કારણે મૃત્યુદર ધનિકોમાં 5.5 ટકા અને ગરીબોમાં 8.2 ટકા છે. શહેરી ગરીબ અને ગ્રામીણ લોકો બિમારી તરફ દોરી જતી જીવનની સ્થિતિ, તણાવનાં ઊંચા સ્તરનાં વિષચક્રમાં આવી જાય છે તથા ધુમ્રપાન અને શરાબનું સેવન જેવી જોખમી ટેવો તરફ વધારે ઝુકાવ ધરાવે છે. તેનાં પગલે વસતિનાં આ સેગમેન્ટમાં કાર્ડિયાક રોગ નાની ઉંમરે થાય છે.\nનિવારણ અને સારવારની રીતો:-\n- કાર્ડિયોવાસ્ક્યુલર રોગોની સારવારનાં લાભમાં ઊંચું બ્લડપ્રેશર અને કોલેસ્ટેરોલનું ઊંચું સ્તર જેવા પરિબળો ધ્યાનમાં લેવામાં આવે છે\n- શિસ્તમાં સુધારો તથા નવી રીતો (યુઆરઇ જી પોલીબિલ)ની સારવાર પ્રસ્તુત કરવી અને એનો ઉપયોગ કરવો\n- જી સીવીડીમાં સારવાર અને પ્રક્રિયામાં હજુ પણ નોંધપાત્ર સુધારો કરવાની જરૂર છે\n- ભારતમાં લગભગ નવી પ્રક્રિયા કાર્ડિયાક પુનર્ગઠનનો કડકપણે અમલ કરવાની જરૂર છે\n- મજબૂત સર્વિલન્સ સિસ્ટમની સ્થાપના\n- સારસંભાળની કાર્યદક્ષતામાં સુધારો\n- સુલભતામાં વધારો


મહિલા ભિખારીના મૃતદેહને કોઈ ખભો આપવા તૈયાર નહોતું. આ ધારાસભ્ય એ દેખાડી માનવાતા – Morning News Focus\nEditorial • Humanity • National • Politics\nમો.ન્યુ.ફો.નેટવર્ક : આજકાલ મતલબી દુનિયામાં કોઈ કોઈનું નથી, પરંતુ ઓરિસ્સાના અમનાપલીની એક એવી ઘટના સામે આવી છે, જ્યાં એક ધારાસભ્યએ માનવતાનું ઉદાહરણ રજૂ કર્યું છે. બીજેડી ધારાસભ્ય રમેશ પટુઆએ નિરાધાર મહિલાના મૃતદેહનો અંતિમ સંસ્કાર કર્યેો. આ મહિલાની અર્થીને કોઈ ખભો આપવા માટે તૈયાર નહોતું. બધાને ડર હતો કે, જો તેઓ આ કામ કરશે તો તેમને સમાજમાંથી બહિસ્કૃત કરી દેવાશે.\nમળતી માહીતી મુજબ, ઝારસુગુડાના અમનાપાલી ગામમાં જ્યારે લોકોએ એક મહિલાના શબને ખભો આપવાની તસ્દી ન લીધી ત્યારે વિસ્તારના ધારાસભ્ય રમેશ પટુઆ આ કામ માટે આગળ આવ્યા. તેમણે પોતાના પુત્ર-ભત્રીજા અને અન્ય કેટલાક લોકોની મદદથી તે મહિલાના મૃતદેહના અંતિમ સંસ્કાર કર્યા. અત્રે ઉલ્લેખનીય છે કે, આ મહિલા ભીખ માગતી હતી અને પોતાની દિયર સાથે એક ઝૂંપડીમાં રહેતી હતી. જોકે, તેનો દિયર એટલો બીમાર હતો કે, તે પણ પોતાની ભાભીના અંતિમ સંસ્કાર કરી શકવાની સ્થિતિમાં ન હતો.\nઆ અંગે બીજેડીના ધારાસભ્યે કહ્યું કે, ગામના લોકોનું માનવું છે કે, જો અન્ય જ્ઞાતિનો માણસ કોઈના મૃતદેહને સ્પર્શે તો તેને પોતાના સમાજમાંથી કાઢી મૂકવામાં આવે છે. મેં તેમને અંતિમ સંસ્કાર કરવા માટે કહ્યું પણ તેઓએ ના પાડી દીધી એટલે મેં મારા પુત્ર અને ભત્રીજા સાથે મહિલાને દફનાવીને તેનો અંતિમ સંસ્કાર કર્યો.\nTagsBeggar Woman humanity MLA Of BJD Odisha Ramesh Patua\nઆર્થિક અનામત મુદ્દે ડે.મુખ્યમંત્રી નીતિન પટેલ નું વિવાદાસ્પદ નિવેદન, જાણી ને લાગશે આંચકો


રમત સ્નો લોકો ઓનલાઇન. મફત માટે રમે છે\nરમત સ્નો લોકો\nઆ રમત રમવા સ્નો લોકો ઓનલાઇન:\nગેમ વર્ણન સ્નો લોકો\nબે લોકો માટે રચાયેલ છે કે એક મનોરંજક રમત છે. તેને તમે સ્નો લોકો છે કે જે કી અક્ષરો સાથે વગાડવા કરવામાં આવશે. તેઓ કીબોર્ડ પર તીર કીઓ સાથે નિયંત્રિત, અને કીઓ «એક», «એસ», «ડી», «W» શકાય છે. આ રમત મુખ્ય ઉદ્દેશ બધી રીતે જવું અને તે જ સમયે જીવંત રહેવા છે. તમે પણ બોનસ એકત્રિત કરવું જ જોઈએ - માછલી. તેઓ તમારા દુશ્મનો છે કારણ કે, એક પેંગ્વિન પર stumble નથી. . આ રમત રમવા સ્નો લોકો ઓનલાઇન.\nઆ રમત સ્નો લોકો ટેકનિકલ લક્ષણો\nરમત સ્નો લોકો ઉમેરી: 15.11.2015\nરમત માપ: 6.58 એમબી\nઆ રમત સ્નો લોકો જેમ ગેમ્સ\nરમત સ્નો લોકો ડાઉનલોડ કરો\nતમારી વેબસાઇટ પર આ રમત સ્નો લોકો એમ્બેડ કરો:\nતમારી વેબસાઇટ પર આ રમત સ્નો લોકો સામેલ કરવા માટે, તમારી સાઇટ ના HTML કોડ કોડ અને પેસ્ટ નકલ કરો. તમે આ રમત સ્નો લોકો, નકલ માંગતા અને મિત્ર કે તમારા બધા મિત્રો માટે લિંક મોકલી જો આ પણ,, વિશ્વ સાથે રમત શેર!\nઆ રમત સ્નો લોકો સાથે, પણ રમત રમાય છે:


ફટાકડાની ફેક્ટરીમાં વિસ્ફોટ:7મજૂરો ભડથું, 10 ગંભીર - Saurashtra Kranti Newspaper\nફટાકડાની ફેક્ટરીમાં વિસ્ફોટ:7મજૂરો ભડથું, 10 ગંભીર\nજણાવવામાં આવી રહ્યું છે કે મૃતકોમાં તમામ મહિલા મજૂર છે. દરેક ઈજાગ્રસ્તોને તાત્કાલિક હોસ્પિટલમાં સારવાર માટે લઈ જવામાં આવ્યા છે. હિમાચલ પ્રદેશના ઉના જિલ્લામાં એક ફેક્ટરીમાં બ્લાસ્ટ થતા7લોકોના કરુણ મોત થવાના સમાચાર સામે આવ્યા છે. તે સિવાય 10 લોકો ગંભીર રીતે ઈજાગ્રસ્ત થયા છે. આ દરમિયાન ઘટનાની સૂચના મળતાની સાથે જ ફાયર વિભાગની ગાડીઓ ઘટનાસ્થળે પહોંચી ગઈ હતી.\nપ્રધાનમંત્રીએ દૂર્ઘટના પર દુ:ખ વ્યક્ત કર્યું છે અને મૃતકના પરિવારજનોને2લાખ રુપિયા અને ઈજાગ્રસ્તોને 50 હજારની સહાય જાહેરાત કરવામાં આવી છે.ઉનાના હરોલીના ટાહલીવાલમાં ફટાકડાની ફેક્ટરીમાં બ્લાસ્ટ થયો અને ત્યાર બાદ ઘટનાસ્થળે ભિષણ આગ લાગી હતી અને કામ કરતી મહિલાઓ જીવતી ભડથું ગઈ હતી. આગ પર અત્યારે કાબૂ મેળવી લેવામાં આવ્યો છે.\nઘટનાસ્થળે બ્લાસ્ટ બાદ6મૃતદેહોને બહાર કાઢવામાં આવ્યા છે. મૃતકોમાં ત્રણ વર્ષની બાળકી પણ સામેલ છે જે બ્લાસ્ટ દરમિયાન પોતાની માતા સાથે હતી. જણાવી દઇએ કે ઘટનાસ્થળ પર હાજર સ્થાનીય લોકો પ્રમાણે7લોકોને હોસ્પિટલ લઈ જવામાં આવ્યા છે. એક ઈજાગ્રસ્ત મહિલાએ જણાવ્યું છે કે બ્લાસ્ટ થયો ત્યારે 30થી 35 લોકો કામ કરી રહ્યા હતા. દરેક મૃતક મહિલા યૂપીની રહેવાસી છે. મૃતકોની ઓળખ થવાની હજી બાકી છે.\nPrevious articleરાજ કુંદ્રા પોર્નોગ્રાફી કેસ ઓછાયો લંબાયો…!\nNext articleસૌરાષ્ટ્રમાં ઉત્તર ગુજરાતવાળી થશે??


ગુજરાતનો જય/બાળકો જેવાં! - વિકિસ્રોત\nગુજરાતનો જય/બાળકો જેવાં!\n← ધણીનો દુહો ગુજરાતનો જય\n૧૯૩૯ કાષ્ઠપિંજર →\n28 બાળકો જેવાં!\nદાનેશ્વરી અનોપ, વામનસ્થલી બેઠેલા સ્વામીનાં મનોમંથનોની દુનિયામાં ભૂલી પડેલી આજ ઘણા વખતે, ધોળકાને ઘરઆંગણે ઊભીઊભી ભૂખ્યાં દુખ્યાં અભ્યાગતોને સ્વહસ્તે ભોજન જમાડી રહી હતી ને વસ્ત્રો વહોરાવતી હતી. 'તું કોણ છે? તું લાયક છે કે નહીં?' એવો પ્રશ્ન કોઈને પૂછતી નહોતી; તું જૈન છે, શૈવ છે કે યવન છે, એવીય જિજ્ઞાસા દાખવતી નહોતી. એ તો બસ દેતી જ હતી. સ્વહસ્તે દેવા સિવાય કંઈ સમજતી નહોતી. એ જે હાથે દેતી હતી તે જ હાથના કંકણ પર કોતરેલું આ કાવ્ય હૃદયમાં રમાડતી હતી. સૌ અભ્યાગતોને જમાડ્યા પહેલાં, સર્વ સાધુસંતોને વહોરાવ્યા પહેલાં, એકાદ અતિથિ પણ બાકી હોય તે પહેલાં પોતે ભોજન લેતી નહીં. દેતાંદેતાં બપોર થઈ જતા છતાં પોતે ભૂખી સુકાતી હતી.\nએક દિવસ ભોજન પીરસતાંપીરસતાં પંગતમાં એક છેલ્લા ચડી આવેલા યુવાનના મોં પર એની મીટ ઠરી ગઈ. એને ભોજન જમાડી લીધા પછી પોતાની પાસે બોલાવ્યો, પૂછ્યું: “કોણ છો, ભાઈ?”\n“સૂત્રધાર (સલાટ) છું.”\n“ક્યાં જાઓ છો?”\n"શત્રુંજય પર પ્રભુ-બિમ્બ ઘડવા જાઉં છું.”\n'પ્રભુ-બિમ્બ' શબ્દ કાને પડતાં જ અનોપની યાદદાસ્તનાં અંધારા ઉલેચાઈ ગયાં. એણે યુવાનની આંખો નિહાળી નિહાળીને પૂછ્યું: “કેટલાં વર્ષની વય છે તમારી?”\nએણે જે વર્ષો બતાવ્યાં તે અનોપે મનમાં મનમાં ગણી જોયાં. તાળો મળી ગયો. બરાબર લુણિગના મૃત્યુને થયેલાં તેટલાં જ વર્ષ ! આંગણે જાણે એ જ આવી ચડ્યો ! એ જ શિલ્પીનો નવાવતારીઃ ચહેરોમોરો એ જ: એ જ – એ જ અણસાર.\n“આબુજી ઉપર એક પ્રભુ-બિમ્બ મુકાવવું હોય તો કેટલો ખર્ચ પડે? પાછા ક્યારે વળવાના છો? આંહીં થઈને જજો.” એવા એવા અનેક પ્રશ્નો પૂછીને અનોપે એને વિદાય દીધી.  ત્યાં તો જેઠ આવી લાગ્યા. ઠપકો સંભળાવ્યો: “સાંજ થવા આવી તોયે જમ્યાં નથી ! આમ તે કેમ ચાલે?\n"દેવી!" મંત્રીએ અણવાણે પગે અનોપની પાસે દોટ કાઢતા આવીને ખબર આપ્યા: “વામનસ્થલીમાં તો તારા પતિએ અપૂર્વ ભ્રાતૃધર્મ અને સેવકધર્મ બજાવ્યો, જેતલબાએ રાજ્ઞી ધર્મની અવધિ કરી, ને રાણાએ રંગ રાખ્યો.” સવિસ્તર વૃત્તાંત કહ્યો.  અનોપે સ્વસ્થ રહીને સર્વ સાંભળ્યું. એની છાતીમાં સંધ્યાકાળના સમીરણે કમ્પતા સરોવર સમી ધડક ઊપડી, પણ એ બોલી ન શકી.\n“અનુપમાદેવી” જેઠે બીતેબીતે પૂછુયું, “હવે તો સંઘમાં અગ્રેસરી બનશોને? ધોળકું, પાટણ અને સ્તંભનપુર ઘેલાં બન્યાં છે. રાણો-રાણકી રૈવતાચળ પાસે આપણી રાહ જુએ છે.”\nઅનુપમાને મોંએ સ્મિત ફરકીને વિરમી ગયું. “બોલો. કેમ નથી બોલતાં?” મંત્રીએ વધુ વિનયથી પૂછયું. “શું બોલું? વારે વારે આડી જીભ વાઈશ તો રોષે ભરાશો, પણ...”\n"લુણિગભાઈની છેલ્લી વાંછનાઃ આબુજી પર પ્રભુ-બિમ્બ પધરાવ્યા પહેલાં સૌરાષ્ટ્રનો સંઘ કયા ઉમંગે?"\nફરી વાર વસ્તુપાલ છોભીલો પડ્યો ને એણે કહ્યું: “તમારી વાત ખરી છે. હજારો સાધુ-સાધ્વીઓ ને શ્રાવકો છો ઊછળતાં. હું પહેલી વ્યવસ્થા આબુની કરાવું છું.”\n“શોભનદેવની ભાળ જડે તો કેવું સારું ! એને જ હસ્તે પ્રતિમા ઘડાવીએ. એ શત્રુંજય તરફ ગયા છે.”\n"હું માણસો દોડાવું છું.”\nતેટલામાં તો પાટણથી લવણપ્રસાદ આવી પહોંચ્યા. મંત્રીએ ધોળકામાં એનો વિજયપ્રવેશ કરાવ્યો, ધોળકાનો ઉત્સવ ગગનને ગજાવી ઊઠ્યો.\nઉત્સવમાંથી એકલા પડેલા લવણપ્રસાદે વસ્તુપાલને પોતાની પાસે બેસારી, પોતાનો વૃદ્ધ હાથ એના ખભા પર મૂક્યો. એ હાથમાં વિલક્ષણ ધ્રુજારી હતી. એ કાંઈક કહેવા જતો હતો પણ કહી ન શક્યો.\n"બાપુ !” મંત્રીએ કહ્યું, “મૂંઝાઓ છો? શી વેદના ભરી છે હૈયે?”\n"છોકરા!" રાણાએ મહાપ્રયત્ને કહ્યું, “અઢારેક વર્ષ પૂર્વેનું એક પ્રભાત યાદ આવે છે? મેં તમને ત્રણ ભાઈઓને – પાટણ ભણવા જતાને – મહેણાં મારેલાં. આજ છાનોમાનો એની ક્ષમા યાચુ છું.” કહેતે કહેતે એણે વસ્તુપાલનો ખભો વધુ જોરથી દબાવ્યો, “ને તને તારી બાએ કહ્યું હશે કે નહીં, પણ મેં, તારા બાપુના એક સ્નેહી તરીકે, તારી માને ને બહેનોને થીગડાં દીધેલ વસ્ત્રે મંડલિકપુરની ભાગોળે તે દિવસ દીઠાં તોય હું ચાલ્યો ગયેલો. પણ બેટા ! હું તે દિવસે આગલી રાતનો અસ્વસ્થ હતો.”\n“મારી બાને ને બાપુને આપ ઓળખતા?”  "એ વાત લાંબી છે. તમને તો કોણે કહી હોય? કહું?"\n“આજ નહીં, બાપુ, અમે સૌ સપરિવાર ભેળા બેસીને સાંભળીએ તે દિવસ કહેજો.”\n“તારી મા... વસ્તુપાલ! તારી માતા સુંદર હતી."\n“બાપુ ! ફરી એક વાર કહો. એ કેવી સુંદર હતી?” વસ્તુપાલે આંખો મીંચી દીધી. એ ધ્યાનમગ્ન બન્યો. લવણપ્રસાદની વાણીને એ પીવા લાગ્યો.\n“એવી સુંદર હતી ! - કેમ કહીને વર્ણવું? મને લડવૈયાને એવું શીલવંતું રૂપ વર્ણવતાં ન આવડે. એ સુંદર હતી – પેટ અવતાર લેવા જેવી સુંદર. અમે ક્ષત્રિયો સ્ત્રીની સુંદરતાને એ એક જ રીતે વર્ણવી શકીએ.”\nજીવનમાં વસ્તુપાલ એક વાર રડ્યો હતો – લુણિગના અંત સમયે. આંસુ એને આવતાં નહીં. પણ માને સુંદર સાંભળી એની આંખોની પાંપણો પટ પટ થઈ રહી. લવણપ્રસાદ પોતાના લલાટ પર હાથ ચોળીને કાંઈક યાદ કરતા કરતા આગળ બોલ્યાઃ “એને મેં દીઠી'તી સૌ પહેલી માલાસણમાં વિધવાને વેશેઃ સાંભળેલું કે એને તમારા સાધુઓ મૂંડવાના હતા...”\n"બસ, બાપુ!” વસ્તુપાલની પાંપણો નીતરતી હતી. એમણે લવણપ્રસાદના મોં આડે હાથ દીધો.\n“છોકરા!” લવણપ્રસાદે કહ્યું, “કોઈને કહે નહીં તો એક વાત કહું.”\n“પવનને ય નહીં કહું બાપુ.” મંત્રીએ નેત્રો લૂછીને કૌતુકભેર કહ્યું.\n“મારા વીરધવલની મા આજે હોત તો તમારાં સૌનાં મીઠડાં લેત.”\n“બાપુ, તમારે ભલે એ મૂએલાં રહ્યાં. અમારે તો એ મા ઠેકાણે જીવતાં છે.”\n"કોણ કહે છે? બેવકૂફ ! તું શું જાણે? ક્યાં છે?”\n“ચમકો મા, બાપુ! અહીં સોમેશ્વરદેવની પાસે સિદ્ધેશ્વરમાં જ છે.”\n"જૂઠાડા ! કહું છું કે એ મરી ગઈ છે.” લવણપ્રસાદે ડોળા ફાડ્યા.\n“જીવતી સ્ત્રી બીજી સર્વ વાતે મરી જાય, બાપુ, પણ મા લેખે અમર છે. એના પુત્રની વીરતા મેં સૌ પહેલી એને કાને સંભળાવી છે, બાપુ. પણ હવે કદાચ એ નહીં આવે. એના જીવનની સિદ્ધિ પૂરી થઈ. એ અત્યારે જ સિદ્ધેશ્વરમાં અંતકાળ છે."\nલવણપ્રસાદ બીજી બાજુ જોઈ ગયો. વસ્તુપાલે એના મર્મસ્થલ પર વધુ ઘા કર્યો: “વાર નથી, બાપુ. આજ રાતે તો કદાચ એના શબને અમારાં કાંધ સ્મશાને ઊંચકી જશે.”\n"એના દીકરાને − "  "એ જોવા નહીં પામે. મળવા તો એણે કદી ઇચ્છ્યું જ નથી. જોવો હતો એક વાર, પણ હૈયું ભેદાઈ ગયું છે – હર્ષાવેશથી.”\n“હં-હં” લવણપ્રસાદે હોઠ કરડી લીધા.\n“હેં બાપુ,” વસ્તુપાલે કહ્યું “એક પ્રાર્થના કરું?”\n"મારી નાખીશ, જો કંઈ માગ્યું છે તો.” રાણો સમજી ગયો. એ રુદ્ર સ્વરૂપ બન્યો, “મને જીભ કરડીને મૂએલો જોવો છે?”\n“તો રહેવા દો, બાપુ ! નહીં માગું.”\n“સંઘ ક્યારે લઈ જાય છે તું?”\n“ઉતાવળ શી છે? પ્રથમ મારે આબુની માનતા છે તે પતાવવી છે.”\n"તો વીરધવલને પાછો બોલાવવો છેને ?”\n"તેડાવવા સાંઢણી રવાના કરી દીધી છે.”\n“તો ઠીક, ત્યાં સુધી હું આંહીં છું.”\n“એક શરતે. મદનબાને આંહીં કંઈ અવળું થાય તો આપે છૂપું સ્નાન તો કરવું જ પડશે.”\n“નહીં તો કોઈક બીજે ગામ જઈને બેસો.” મંત્રી કડક બન્યો, “આવી વટ ! કંઈ સ્નાનસૂતક પણ ન પહોંચે, હેં બાપુ?”\n“તું મને વધુ ના બોલાવ, નીકર જીભ ખેંચી નાખીશ. તારું કાળું કર, જા, હું આંહીં જ છું, ને માથે લોટો રેડવા કબૂલ થાઉં છું.” એમ કહીને લવણપ્રસાદ ઊઠી ગયો. એણે અંદરના ખંડમાં જઈ દ્વાર બંધ કરી વાળ્યાં. થોડી વારે અંદરથી કોઈક પ્રાર્થનાસ્વરો સંભળાવા લાગ્યા.\nતે જ રાત્રિએ મંત્રી, સોમેશ્વરદેવ, દેવરાજ પટ્ટકિલ અને ચોથા એક જણને ખભે ચડીને મેહતા ગામની એક ખેડૂત-સ્ત્રીનું શબ સ્મશાને જઈ બળી ખાખ થયું. રાતને ત્રીજે પ્રહરે લવણપ્રસાદ એકલો મલાવમાં જઈ નહાઈ આવ્યો તેની, એકાદબે જણ સિવાય, કોઈને ખબર ન પડી. લોકોએ વળતા દિવસે વાતો કરી કે, મલાવમાંથી મોડી રાતે કોઈક કારમા કંઠના રુદનધ્વનિ ઊઠતા હતા. માનવીના જેવું નહીં પણ ભૂતના જેવું ભેંકાર એ રુદન હતું.\nપ્રભાતે પાટણના અગ્રેસર પટ્ટણીઓ વધાઈ લઈને આવ્યા. સ્તંભનપુર ઊમટ્યું. પરગણાંના પટ્ટકિલો લોકટોળાં લઈને આવ્યા. ગુર્જર દેશ ધોળકામાં ઠલવાયો. રાણા વીરધવલ અને તેજપાલ પણ હાજર થયા. રાણા વીરધવલનો ને મંત્રીઓનો પાટનગર પાટણમાં વિજ્યપ્રવેશ કરાવવાની જીદ પટ્ટણીઓ તરફથી મચી ગઈ.\nવસ્તુપાલ ઊઠ્યો ને બોલ્યો: “આ સાડી અને આ કાજળની ડબીનો શણગાર ગોધ્રપુરના મંડળેશ્વર ઘુઘૂલરાજને પહેરાવવાનું બીડું કોણ ઝડપે છે?”\nજવાબ મળતાં થોડોક વિલંબ થયો. આ વિલંબમાં ગોધ્રપુરના ઘુઘૂલરાજની ભીષણતા અંકિત થઈ ગઈ. કંઈકને કલેજે છાનાં સ્વેદ વળી ગયાં.\n"ભાઈ, એ બીડું આંહીં લાવો,” એમ કહીને તેજપાલે હાથ લંબાવ્યો.\nલવણપ્રસાદે ઊઠીને તેજપાલની છાતી પર પંજો થાબડ્યો. એ છાતી નગારા જેવો ઘોષ કરી રહી. પાનબીડું તેજપાલના મોંને રાતા રંગે રંગી રહ્યું.\n"https://gu.wikisource.org/w/index.php?title=ગુજરાતનો_જય/બાળકો_જેવાં!&oldid=93120" થી મેળવેલ\nઆ પાનામાં છેલ્લો ફેરફાર ૧૮ ઓક્ટોબર ૨૦૧૮ના રોજ ૨૨:૩૮ વાગ્યે થયો.


પાણીની કરકસર કરવા ગુજરાત હવે રાજસ્‍થાન મોડેલ અપનાવશેઃ પાણી પુરવઠા મંત્રી અભ્‍યાસ માટે પ્રવાસે ગયા\nગાંધીનગર: રાજ્યમાં જળ સંકટની સ્થિતિને જોઇને સરકાર પાણીના વપરાશ અને વેડફાટ પર અંકુશ લાવવા વિચારી રહી છે. રાજસ્થાન મોડેલ ગુજરાતમાં અમલમાં મુકવા માટે સરકાર પાણીની લાઇન પર મીટર લગાવવાનું વિચારણા કરી રહી છે. પાણી પુરવઠા મંત્રી અને તેમની એક ટીમ બે દિવસ રાજસ્થાનના પ્રવાસે જશે અને ત્યાંની પદ્ધતિનો અભ્યાસ કરશે. ત્યારબાદ આ પદ્ધતિને ગુજરાતમાં કઇ રીતે અમલમાં લાવવી તેનો એક્શન પ્લાન તૈયાર કરશે.\nઆ અગાઉ પણ સરકાર દ્વારા પાણીના મીટરો લગાવવા પ્રક્રિયા હાથ ધરવામાં આવી હતી. પરંતુ લોક વિરોધના ભયથી સરકારે તેને પડતી મૂકી હતી. ત્યારે હેવ રાજ્યમાં પાણીની ઉભી થતી અછકને રોકવા માટે પાણી પુરવઠા વિભાગ દ્વારા ફરી આ પ્રક્રિયા હાથ ધરવામાં આવી છે. જેને લઇન સરકાર પાણી વેડફાટને અટકાવવા માટે મીટર લગાવવાનું વિચારી રહી છે.\nઆ અંગે કુંવરજી બાવળિયાએ જણાવ્યું હતું કે, પાણીના કરકસરયુક્ત વપરાશ માટે મીટર લગાવવું જરૂરી બન્યું છે. રાજસ્થાનના જોધપુરના કેટલાક ઝોનમાં મીટર પદ્ધતિનો ઉપયોગ કરવામાં આવી રહ્યો છે. પાણીના મીટર લગાવ્યા બાદ ત્યાં કેવી અસર જોવા મળી રહી છે. કેટલી સફળતા મળી છે. કેવી પદ્ધતિથી પાણી પુરવઠો આપવામાં આવે છે અને કેવી રીતે તેની વસૂલાત કરવામાં આવે છે. આ તમામ બાબતોનો ત્યાં જઇ અભ્યાસ કરીશું અને ત્યારબાદ ગુજરાતમાં તેને કઇ રીતે અમલમાં લાવવી તે અંગે એક્શન પ્લાન તૈયાર કરીશું.\nરાજ્યના 8 મહાનગરો, 250થી વધુ નગરપાલિકાઓ અને 18 હજાર જેટલા ગામમાં મીટર લગાવવાનો પ્લાન તૈયાર કરવામાં આવી રહ્યો છે. ત્યારબાદ શહેર અને ગામમાં ઘરે ઘરે મીટર લગાવવાનો નિર્ણય જે તે મહાનગરપાલિકા અને ગ્રામ પંચાયતનો રહેશે. પાણીનો જથ્થો મળ્યો નથી તેવી રજૂઆત સ્થાનિક સ્વરાજ્યની સંસ્થા દ્વારા કરવામાં આવતી હોય છે જેના કારણે વિવાદો સર્જાય છે. મીટર મૂકવાથી આ વિવાદોનો પણ અંત આવશે.


uidai website - GSTV\nTag : uidai website\nખુશખબરી/ રજિસ્ટર્ડ મોબાઇલ નંબર વગર પણ કરી શકો છો તમે તમારું આધાર કાર્ડ ડાઉનલોડ, જાણો કેવી રીતે…?\nહાલ આધારકાર્ડ ધારકો માટે ખુબ જ સારા સમાચાર આવ્યા છે. જો તમે તમારા મોબાઈલ નંબર આધારકાર્ડમાં રજીસ્ટર નથી કરાવ્યા અને તમે તમારુ આધારકાર્ડ ડાઉનલોડ કરવા...\nbreaking news gujaratiGujarat samachargujarati newsgujarati news liveLatest News in Gujaratilive gujarati newsnews in gujarationline news gujarati liveuidaiUIDai aadhaaruidai aadhar updateuidai website\nઅગત્યનું/5વર્ષથી નાના બાળકોનું આધાર કાર્ડ બનાવતી વખતે ધ્યાનમાં રાખો આ બાબતો, તમારા માટે જાણવી જરૂરી\nઆધાર કાર્ડ એ ફક્ત તમારા માટે જ નહીં, પણ તમારા બાળક માટે પણ ખૂબ જ મહત્વપૂર્ણ ડોક્યુમેન્ટ છે. જો તમારું બાળક5વર્ષથી ઓછી ઉંમરનું...\naadhaar cardadhar card by uidaiBaal Aadhaar reprintedbreaking news gujaratiGujarat samachargujarati newsgujarati news liveLatest News in Gujaratilive gujarati newsnews in gujarationline news gujarati liveuidai website\nઆધાર કાર્ડ એક મહત્વપૂર્ણ દસ્તાવેજ માનવામાં આવે છે. તેમાં નાગરિકની બાયોમેટ્રિક, મોબાઈલ નંબર, સરનામું અને અન્ય ઘણી મહત્વપૂર્ણ માહિતી છે. વિવિધ સરકારી યોજનાઓમાં આધારની માંગ...\nઆધાર કાર્ડ માટે ઓફિસના ધક્કા ખાવાની જરૂર નથી, ઘરબેઠા ફ્રીમાં આ રીતે કરો ડાઉનલોડ\nઆધાર કાર્ડ આપણાં દેશમાં એક મહત્વપૂર્ણ દસ્તાવેજ છે. ઘણી વખત આપણે આ કાર્ડના ખોવાઈ જવાના અને ખરાબ થવાના ડરને કારણે તેને આપણી સાથે રાખી શકતા...\nAdhar Cardbreaking news gujaratiGujarat samachargujarati newsgujarati news liveLatest News in Gujaratilive gujarati newsnews in gujarationline news gujarati liveonline printuidai website


today 28th April 2022 latest news live Breaking update - આજના 28મી એપ્રિલના મહત્તવના સમાચાર – News18 Gujarati\nLive news update : આગામી 24 કલાક અમદાવાદ,ગાંધીનગરમાં હીટવેવ રહેશે\nTodays 28th April- Latest news: આજના રાજ્ય અને દેશના તાજા સમાચારો અહીં વાંચો.\n| April 28, 2022, 18:12 IST\nગુજરાત ગૌણ સેવા પસંદગી મંડળની વર્ગ-3ની પરીક્ષા રદ\nસ્વામિનારાયણ મંદિરમાં ગુણાતીત સ્વામીનું નિધન\nઆગામી 24 કલાક અમદાવાદ,ગાંધીનગરમાં હીટવેવ રહેશે\nGSSSB: સિનિયર કલાર્ક વર્ગ-3 કોમ્પ્યુટરની પરીક્ષા થઇ રદ, ટૂંક સમયમાં ફરીથી લેવાશે પરીક્ષા\nઆયેશા આત્મહત્યા કેસ મામલો: કોર્ટે દોષિત પતિ આરીફને 10 વર્ષની ફટકારી સજા\nગુજરાત ગૌણ સેવા પસંદગી મંડળની વર્ગ-3ની પરીક્ષા રદ કરવામાં આવી છે. સિનિયર ક્લાર્ક વર્ગ-3 ની કોમ્પ્યુટરની પરીક્ષા લેવાઇ હતી. ટેકનીકલ ખામી સર્જાતા પરીક્ષા રદ કરવામાં આવી છે. ટૂંક સમયમાં પરીક્ષાનું ફરીથી આયોજન કરવામાં આવશે.\nઅસમનાં દિફૂમાં PM મોદીની રેલી: PM નરેન્દ્ર મોદીએ કહ્યું- 'સબકા સાથ સબ કા વિકાસ' અમારો મંતર્, ડબલ એન્જિનની સરકારમાં અસમનો ઝડપથી વિકાસ\nસોખડા સ્વામિનારાયણ મંદિરમાં ગુણાતીત સ્વામીનું નિધન થયું છે. તેમના મૃત્યુ બાદ હાલ અંતિમ ક્રિયા ચાલી રહી છે. ગુણાતીત સ્વામીના મૃત્યુ મામલે અનેક તર્ક-વિતર્કો ભક્તોમાં ચર્ચાઈ રહ્યા છે. જોકે, સૂત્ર કહી રહ્યા છે કે, મોડી રાત્રે હાર્ટ એટેક આવવાથી મોત નીપજ્યું છે. અનેક હરિભક્તો કલેક્ટર કચેરી પહોંચીને સ્વામીના મૃત્યુ મામલે તપાસની માંગ કરી રહ્યા છે.\nઆજે ગુરૂવાર, 28મી એપ્રિલ 2022 (28th April,2022).આજના રાજ્ય (Gujarat Latest news) અને દેશના (India latest news) મહત્ત્વના સમાચાર (live news updates) પર નજર કરીએ. ભાજપ રાષ્ટ્રીય અધ્યક્ષ જે. પી. નડ્ડાનાં 29 એપ્રિલના ગુજરાત પ્રવાસની તૈયારીના ભાગરૂપે કમલમ ખાતે બપોરે 1.00 વાગે પ્રદેશ નેતાઓની બેઠક મળશે. જેમા જે પી નડ્ડાના કાર્યક્રમ મુદ્દે ચર્ચા કરવામાં આવશે. કોંગ્રેસના કાર્યકારી અધ્યક્ષ હાર્દિક પટેલના પિતાની આજે પૂણ્ય તીથિ. હાર્દિકે અંદાજે 10 હજાર લોકોને આમંત્રણ આપ્યું છે જેમા ભાજપ અને કોંગ્રેસના નેતોઓ પણ શામિલ છે. રાજ્યમાં આજે પણ હીટવેવની આગાહી છે. હવામાન વિભાગ દ્વારા આગામી3દિવસ તાપમાન યથાવત રહેવાની આગાહી કરી છે. રાજકોટમાં ટેક્નિકલ કારણોસર બે દિવસ માટે પાણીકાપ છે. આજે વોર્ડ 1, 2, 3, 8, 9, 10, 11 અને 13માં પાણીકાપ, 29મીએ 2, 8, 11, 12, 13માં પાણીકાપ


ફ્લાઇટ ગિયર ફ્લાઇટ સિમ્યુલેટર (કોઈ વિષયો)\nફ્લાઇટગિયર ફ્લાઇટ સિમ્યુલેટર એ ફલાઇટગિયર પ્રોજેક્ટ દ્વારા વિકસિત ખુલ્લા સ્રોત, ફ્રીવેર સિમ્યુલેટર છે. પ્રથમ પ્રકાશન 1997 માં હતું, અને હજી સુધી ત્યાં ઘણી બધી રજૂઆતો થઈ હતી.\nફ્રીવેર હોવા છતાં, એફજીએફએસ એ ખૂબ સારું અને વાસ્તવિક સિમ્યુલેટર છે. તે સ્વયં સિમ્યુલેટરની સાથે, તેની સાથે સંબંધિત અન્ય બધું પણ ડાઉનલોડ કરવા, ઉપયોગ કરવા અને આગળ વિકાસ માટે મફત છે. ડાઉનલોડ કરવા અથવા જો તમે તેના વિશે વધુ જાણવા માંગતા હો, તો તમે તેને સત્તાવાર ફ્લાઇટગિયર વેબ સાઇટ પર કરી શકો છો, www.flightgear.org .\nવિવિધ વિમાનને ડાઉનલોડ કરવા માટેનું મુખ્ય સ્થાન, તેમાંથી 400 કરતાં વધુ, અહીં છે: github.com/FGMEMBERS .\nતેના વિશે સારી બાબત એ છે કે તમારે ઇચ્છતા વિમાનને ડાઉનલોડ કરવા માટે તમારે નોંધણી કરવાની જરૂર નથી.\nસીન્યુલેટરને વેબ સાઇટ પર અથવા સિમ્યુલેટરની અંદર ટેરાસિંક સિસ્ટમનો ઉપયોગ કરીને બે રીતે ડાઉનલોડ કરી શકાય છે. ઉપરાંત, તમારા પીસીની શક્તિના આધારે, તમે ડિફ defaultલ્ટ અને એચડી દૃશ્યાવલિ વચ્ચે પસંદ કરી શકો છો.\nફ્લાઇટગિયરમાં તેનું પોતાનું મલ્ટિપ્લેયર નેટવર્ક પણ છે, પરંતુ કમનસીબે કોઈ સક્રિય વર્ચુઅલ એરલાઇન્સ નથી, અને વATટસિમ અથવા આઇવીએઓ જેવા મોટા એમપી નેટવર્ક્સ માટે કોઈ સપોર્ટ નથી.\nસમય પાનું બનાવવા માટે: 0.105 સેકન્ડ


વિશેષ :જાણો કેવી રીતે ત્રિરંગો બની ગયો રાષ્ટ્ર ધ્વજ | Tiranga Was Accepted As The National Flag By Constituent Assembly - Gujarati Oneindia\n42 min ago RBIના પૂર્વ ગવર્નરઃ 2025 સુધી5ટ્રિલિયન ડૉલરની અર્થવ્યવસ્થા બનવાનો સવાલ જ નથી\nવિશેષ :જાણો કેવી રીતે ત્રિરંગો બની ગયો રાષ્ટ્ર ધ્વજ\n| Updated: Tuesday, February 3, 2015, 15:47 [IST]\nઅમદાવાદ, 22 જુલાઈ : કોઈ પણ દેશના સ્વાભિમાનનું ચિહ્ન તેનો રાષ્ટ્ર ધ્વજ હોય છે. ભારતમાં આ રાષ્ટ્ર ધ્વજની સફર સો વર્ષ કરતાં વધુ જૂની છે. ભારતીય બંધારણ સભાએ આજથી 66 વર્ષ અગાઉ 22મી જુલાઈ, 1947ના રોજ ત્રિરંગાનો રાષ્ટ્ર ધ્વજ તરીકે સ્વીકાર કર્યો હતો. જોકે પોતાના દેશનો રાષ્ટ્ર ધ્વજ હોવાનો પ્રથમ વાર વિચાર રાજા રામમોહન રાયના મનમાં ઉઠ્યો હતો. તે વખતે ફ્રાંસમાં ક્રાંતિ ચાલી રહી હતી. આ ક્રાંતિ ફ્રાંસના ત્રિરંગા ઝંડા તળે થઈ હતી. આ ઝંડો ફ્રાંસની બુનિયાદી સમાનતા, ભાતૃભાવ તેમજ સ્વાતંત્ર્યની ભાવનાથી ઓતપ્રોત હતો.\nરાજા રામમોહન રાયે ફ્રાંસનો ત્રિરંગો ઝંડો જ અપનાવી લીધો. તેના થોડાંક સમય બાદ અંગ્રેજોએ બંગાળનું વિભાજન કર્યું. તેની વિરુદ્ધ દેશમાં જોરદાર આંદોલન છેડાયું. આ આંદોલનને છત્રછાયા આપવા માટે રાષ્ટ્ર ધ્વજની વાસ્તવિક જરૂરિયાત અનુભવાઈ અને ફ્રાંસના રાષ્ટ્ર ધ્વજને જ સામાન્ય ફેરફાર સાથે ભારતીય રૂપ અપાયું. આ રીતે તૈયાર કરાયેલ પ્રથમ રાષ્ટ્ર ધ્વજને 7મી ઑગસ્ટ, 1960ના રોજ કોલકાતાના ફેડરેશન હૉલમાં સર સુરેન્દ્રનાથ બૅનર્જીની અધ્યક્ષતા હેઠળ સલામી આપવામાં આવી. એક અન્ય માહિતી મુજબ પ્રથમ ધ્વજવંદન કોલકાતાના પારસી બગાનસ્ક્વૅર ગ્રીન પાર્ક ખાતે થયુ હતું. આ ત્રિરંગા ધ્વજમાં લાલ, પીળા અને લીલા રંગના ત્રણ પટ્ટા હતાં. લાલ પટ્ટામા ચંદ્રતારક, પારસીઓના પ્રતીક રૂપે સૂર્ય તેમજ વચલા પીળા પટ્ટામાં ઘેરા આસમાની રંગથી વંદે માતરમ્ લખેલુ હતું.\nમિદનાપુરના એક ક્રાંતિકારી હેમચંદ્ર કાનુંગો જ્યારે બૉમ્બ બનાવવાની તાલીમ લેવા ફ્રાંસ ગયાં, ત્યારે ત્યાં તેમણે મેડમ ભીખાઇજી કામાને આ રાષ્ટ્ર ધ્વજ બતાવ્યું. ભારતમાંથી નિર્વાસિત ગુજરાતના નવસારીના કામાએ 18મી ઑગસ્ટ, 1907ના રોજ જર્મનીના સ્ટુઅર્ટ ગાર્ડ ખાતે યોજાયલ વિશ્વ સમાજવાદી કોંગ્રેસના આંતરરાષ્ટ્રીય સમ્મેલનમાં આ રાષ્ટ્ર ધ્વજ લહેરાવ્યો. બ્રિટને આ સમ્મેલનમાં હિન્દુસ્તાન તરફથી યુનિયન જૅક નામનો ધ્વજ લહેરાવ્યો હતો, પણ કામાએ આ ધ્વજ હટાવી ભારતીય ધ્વજ લહેરાવ્યો. આ ધ્વજમાં લાલ પટ્ટામાં એક કમળ તથા સપ્તર્ષિના સૂચક સાત તારકો હતાં.\nતે પછી 1916માં હોમરૂલ આંદોલન વખતે રાષ્ટ્ર ધ્વજ અંગે પુનર્વિચાર કરાયું અને સ્વરાજની કલ્પના મુજબ તેને રૂપ અપાયું. આ ધ્વજમાં ત્રણ પહોળા પટ્ટાના સ્થાને પાંચ લાલ, ચાર લીલા સહિત કુલ્લે નવ સાંકળા પટ્ટા હતાં. તેમની ઉપર બરાબર મધ્યમાં સપ્તર્ષિ તારા અને ડાબી તરફ શીર્ષ ઉપર મુસ્લિમોનું પ્રતીક ચંદ્રતારક હતું. ડાબી બાજુ એક ચતુર્થાંશ ભાગમાં યૂનિયન જૅકનો સમાવેશ કરાયો હતો.\nસને 1920માં સ્વાતંત્ર્ય આંદોલનના સૂત્રો મહાત્મા ગાંધીએ પોતાના હાથમાં લીધાં. એક વર્ષ બાદ ગાંધીજીએ સફેદ, લાલ તેમજ લીલા રંગના પટ્ટા વાળા ધ્વજની રાષ્ટ્ર ધ્વજ તરીકે પસંદગી કરી. 1922માં અમદાવાદમાં યોજાયેલ કોંગ્રેસ સમ્મેલનમાં પ્રથમ વાર રાષ્ટ્ર માન્ય ધ્વજવંદન થયું. શીખોએ આ ધ્વજમાં કાળા રંગનો સમાવેશ કરવાનો આગ્રહ કર્યો, પણ ગાંધીજીએ રંગોનું અર્થઘટન કોમી રીતે નહીં કરવાનો આગ્રહ કર્યો.\n1931માં ધ્વજમાં લાલ રંગના સ્થાને શૌર્ય તેમજ સમર્પણના પ્રતીક કેસરી રંગનો સમાવેશ કરાયો. ક્રમમાં ફેરફાર કરી ઉપર કેસરી, વચ્ચે સફેદ તેમજ નીચે લીલો રંગ રાખવામાં આવ્યો. મધ્યમાં સફેદ પટ્ટામાં ઉદ્યોગના પ્રતીક તરીકે ચરખાનું ચિહ્ન મૂકવામાં આવ્યું. આ ધ્વજમાં કેસરી રંગ શૌર્ય તેમજ સમર્પણ, લીલો રંગ દાક્ષિણ્ય તથા શ્રદ્ધા અને સફેદ રંગ શાંતિ તેમજ સત્યનું પ્રતિપાદન કરે છે. 1947માં જ્યારે સ્વતંત્રતા મળી, ત્યારે આ જ ત્રિરંગો રાષ્ટ્ર ધ્વજ બનાવી દેવાયો. સ્વતંત્રતા બાદ પ્રથમ રાષ્ટ્રપતિ ડૉ. રાજેન્દ્ર પ્રસાદ દ્વારા નિયુક્ત સમિતિએ નિષ્કર્ષ આપ્યું કે રાષ્ટ્ર ધ્વજની મધ્યમાં ચરખાનું ચિત્ર બીજી બાજુથી ઉંધુ દેખાય છે. સમિતિએ ચરખાના સ્થાને અશોક ચક્ર મૂકવાનું સુચન કર્યું કે જે બંને બાજુથી સરખું દેખાય.\nરાષ્ટ્ર ધ્વજમાં ઉપરની બાજુ કેસરી, મધ્યમાં શ્વેત તેમજ નીચે ઘેરા લીલા રંગના ત્રિરંગામાં ત્રણે પટ્ટીઓની પહોળાઈ એક સરખી છે. ત્રિરંગાની લાંબાઈ-પહોળાઈનું પ્રમાણ 2:3 છે. ધ્વજ ઉપર જે પ્રતીક છે, તે સારનાથ ખાતે આવેલ અશોક સ્તંભના શીર્ષ પરના ચક્રની પ્રતિકૃતિ છે. આ ચક્ર વચલા પટ્ટાઓ પર મૂકવામાં આવ્યો છે. સફેદ રંગના પટ્ટા જેટલી જ તેની પહોળાઈ છે. ઘેરા ભૂરા રંગના અશોક ચક્રમાં 24 દાંતા છે. 22મી જુલાઈ, 1947ના રોજ બંધારણીય સભાએ આ ત્રિરંગાને રાષ્ટ્ર ધ્વજ તરીકે અપનાવ્યો.\nસુષ્મા સ્વરાજની ચેતવણી બાદ એમેઝોને ભૂલ સુધારી\nઊંધા ત્રિરંગાને જાપાનના વડાપ્રધાન કરાવ્યો ઠીક, તસવીરો થઇ વાયરલ\nExclusive: ગુમ થઇ ગયો તિરંગો જે 15 ઓગષ્ટ 1947ના રોજ ફરકાવ્યો હતો\nSpecial : જાણો આપણા ‘ત્રિરંગા’ વિશે આ ખાસ વાતો...\nરાષ્ટ્રધ્વજનું અપમાન: અણ્ણા હજારે સામે ચાલશે કેસ\nસ્વતંત્રતા દિવસ વિશેષ: ભારત સાથે જોડાયેલા તથ્યો પર એક નઝર\nત્રિરંગો દુપટ્ટો પહેરતાં ફરી ટ્રોલ થઇ પ્રિયંકા ચોપરા\nજાણો: મોદી સરકારે, વિકાસ ખન્ના પાસેથી કેમ ત્રિરંગો પાછો લીધો\ntiranga national flag constituent assembly ત્રિરંગો રાષ્ટ્ર ધ્વજ બંધારણીય સભા\nThe tiranga was accepted as the Nation Flag by Constituent Assembly on 22nd Jule, 1947.


લગ્નેત્તર સંબંધના કારણે પોલિસકર્મીને બરતરફ ન કરી શકાયઃ હાઈકોર્ટ | Policeman can't be fired for extramarital affair: Gujarat High Court - Gujarati Oneindia\n| Published: Thursday, February 17, 2022, 12:57 [IST]\nઅમદાવાદઃ ગુજરાત હાઈકોર્ટે પોતાના એક આદેશમાં કહ્યુ છે કે લગ્નેત્તર સંબંધોના કારણે કોઈ પોલિસકર્મીને બરતરફ ન કરી શકાય. કોર્ટે નોંધ્યુ છે કે લગ્નેત્તર સંબંધ અનૈતિક કૃત્ય હોઈ શકે છે પરંતુ પોલિસ સેવા નિયમો મુજબ તેને દુરાચાર ન ગણી શકાય કારણકે આ કિસ્સામાં મહિલાનુ શોષણ કે તેની સાથે અન્ય કોઈ ગુનો થયો નથી. કોર્ટે અમદાવાદના અરજદાર કોન્સ્ટેબલને એક મહિનાની સમયમર્યાદામાં ફરીથી નોકરી પર લેવા અને અગાઉનો 25 ટકા પગાર આપવાના નિર્દેશ આપ્યા છે.\nકેસની વિગત મુજબ શાહીબાગના પોલિસ ક્વાર્ટસમાં પરિવાર સાથે રહેતા પોલિસ કોન્સ્ટેબલને તેની જ કોલોનીમા રહેતી એક વિધવા સાથે પ્રેમ થઈ ગયો હતો. આ મહિલાના પરિવારને આ અંગે જાણ થતા તેમણે મહિલાના ઘરમાં અને અન્ય સ્થળોએ સીસીટીવી કેમેરા લગાવ્યા હતા જેથી બંને વચ્ચેના સંબંધના પુરાવા મળે. આ પુરાવાના આધારે મહિલાના પરિવારે પોલિસ વિભાગમાં ફરિયાદ કરી હતી. ત્યારબાદ આ યુગલે પણ પ્રેમ સંબંધોનો સ્વીકાર કર્યો હતો. જેના આધારે પોલિસ વિભાગે આ કોન્સ્ટેબલને 2013માં નોકરીમાંથી બરતરફ કર્યા હતા અને કારણ આપ્યુ હતુ કે આ નૈતિક ભ્રષ્તા છે જેના કારણે પોલિસફોર્સમાંથી લોકોનો વિશ્વાસ ડગમગી શકે છે.\nબરતરફીના આદેશ સામે કોન્સ્ટેબલે પિટિશન કરી હતી. જેમાં તેમની રજૂઆત હતી કે આ સંબંધ બંને વ્યક્તિની મંજૂરી અને ઈચ્છાથી હતા. તેથી આ કિસ્સામાં તે મહિલા પર અત્યાચાર કે શોષણ થયુ હોવાનો મુદ્દો જ નથી. આ ઉપરાંત બરતરફી પહેલા કોઈ ખાતાકીય કાર્યવાહી પણ કરવામાં આવી નહોતી. બંને પક્ષોને સાંભળી હાઈકોર્ટના જસ્ટીસ સંગીતાએ નોંધ્યુ છે કે કન્ડક્ટ રુલ્સ મુજબ આ કૃત્યને દુરાચાર ગણવો વધુ પડતુ થઈ જશે જેથી અરજદારને ફરીથી નોકરી પર લેવામાં આવે.\nahmedabad gujarat extramarital affair affair gujarat news gujarati news gujarat high court અમદાવાદ ગુજરાત લગ્નેત્તર સંબંધ અફેર ગુજરાત સમાચાર ગુજરાતી સમાચાર\nPoliceman can't be fired for extramarital affair: Gujarat High Court\nStory first published: Thursday, February 17, 2022, 12:57 [IST]


હાસ્ય પલ્લવ. : આંધળે બહેરું કુટાયું.\nઆંધળે બહેરું કુટાયું.\nઆંધળે બહેરું કુટાયું. પલ્લવી જીતેન્દ્ર મિસ્ત્રી.\n-દોસ્ત, તારે મારી સાથે એક જગ્યાએ આવવાનું છે. મેં મિત્રના ખભે ધબ્બો મારતા કહ્યું.\n-અરે ! બંદા એક શું એકવીસ જગ્યાએ આવવા તૈયાર છે, ચાલ, બોલ ક્યા જવાનું છે? એણે અતિ ઉત્સાહમાં આવીને મને વળતો ધબ્બો મારતા કહ્યું. એ ઊભો થઇ ગયો અને મને પણ હાથ પકડીને લગભગ મારા ઘરની બહાર ખેંચ્યો.\n-અરે, અરે ! જરા ધીમો પડ યાર. જ્યાં જવાનું છે ત્યાં આજે નથી જવાનું, આવતી કાલે જવાનું છે.\n-ઊંહ ! કાલની વાત કાલે. આજે આજની વાત કર. એ પાછો આરામથી સોફામાં ગોઠવાઈ ગયો.\n-એ જ કહું છું, સાંભળ. આજે જેવો આવ્યો છે એવો રઘલા જેવો કાલે આવશે તો નહીં ચાલે, સમજ્યો?\n-ન સમજ્યો. વોટ ડુ યુ મીન બાય – ‘રઘલા?’\n-રઘલાનો મતલબ ‘લઘર – વઘર.’ જરા સારા કપડા પહેરીને ફાંકડો તૈયાર થઈને આવજે. ચહેરા પરના આ થોરિયા સારા નથી લાગતા. એને લીધે તું ‘ઇન્ડિયા’સ મોસ્ટ વોન્ટેડ’ જેવો લાગે છે.\n-તું ય શું યાર, મારી બૈરી જેવું બોલે છે. જવાનું ક્યાં છે ? કોઈ કંપનીમાં ઈન્ટરવ્યું આપવા જવાનું છે ?\n-ઈન્ટરવ્યુ આપવા નહીં, ઈન્ટરવ્યુ લેવા જવાનું છે.\n-કોનો ઈન્ટરવ્યું લેવા જવાનું છે અને શા માટે?\n-છોકરીનો ઈન્ટરવ્યુ લેવા જવાનું છે, પરણવા માટે.\n-શું ? પરણવા માટે ? ના, બાબા ના. શાદી તો બરબાદી હૈ, ગુમ હો જાતી આઝાદી હૈ. એકવાર પરણીને હું પસ્તાયો છું, ત્યાં બીજીવારની આફત કોણ ઉઠાવે ? બે બૈરાવાળા પુરુષોની દશા જોઉં છું તો મને દયા આવે છે. અને સાંભળ, આમ પણ હિંદુ લગ્નધારો બીજી પત્ની કરવાની પરમિશન નથી આપતો. અને આપતો હોય તો પણ મારે એ જફા નથી જોઈતી. પણ એક વાત કહે, તું જ શા માટે પરણી જતો નથી?\n-લોચા ન માર યાર, અને તારી આ બકબક બંધ કર. તને એ જ વાત કહી રહ્યો છું. છોકરી તારા માટે નહીં, મારા માટે જ જોવા જવાનું છે.\n-તો પછી મને સરસ રીતે તૈયાર થઈને આવવાની સૂચના શા માટે આપી?\n-છોકરીવાળા પર આપણો વટ પડવો જોઈએ કે નહિ? આ વધેલી દાઢીમાં તું બકરા જેવો લાગે છે, જરા સારો તૈયાર થાય તો માણસ જેવો તો લાગે.\n-તો ઠીક, હું તો એવો ઘભરાઈ ગયેલો, મને થયું કે તું મને ‘બલિનો બકરો’ બનાવવા માંગે છે.\nહવે તો ખબર પડી ને કે ‘બલિનો બકરો’ તારે નહીં મારે થવાનું છે ?\n-હા, ચાલ જાઉં, કાલે આવીશ.\nબીજે દિવસે એની સાથે હું ‘સાહસ ખેડવા’ એટલે કે લગ્ન માટે કન્યાને જોવા નીકળી પડ્યો.\n-અલ્યા, છોકરીનું ઘર ક્યા આવ્યું તે તો જોયું છે ને ? એણે મને પૂછ્યું.\n-હા, જોયું છે. પારુલે એડ્રેસ પણ આપ્યું છે.\n-અચ્છા, કેવી છે છોકરી?\n-પારુલ કહેતી હતી, ‘છોકરી ખુબ સુંદર છે, ખાસ કરીને એની આંખો. ભાઈ તમે એની આંખો જોશો તો તમને ગીત યાદ આવશે, હમ કો તો જાનસે પ્યારી હૈ તુમ્હારી આંખે, હાય કાજલભરી....’\nએણે મારો હાથ પકડીને સાઈડમાં ખેંચી લીધો ન હોત, તો છોકરીના ખ્યાલમાં ખોવાયેલો હું રસ્તામાં ભેંસ સાથે અથડાઈ પડત.\n-હા, બોલ હવે, પારુલ શું કહેતી હતી એ છોકરીની બાબતમાં?\n-પારુલે કહ્યું કે - ભાઈ, તમે છોકરીને જોશો તો એનું નામ ‘અલ્પના’ બદલીને ‘ઐશ્વર્યા’ રાખી લેશો એવી સુંદર છે. અલ્પના, કેટલું સરસ નામ છે, નહીં?\n-પેલો કોણ... ? નેપોલિયન જ ને ? એ કહી ગયો છે, ‘વોટ્સ ધેર ઇન અ નેમ?’\n-અલ્યા, નેપોલિયન નહીં, એ વાત શેક્સપીયર કહી ગયો છે.\n-જ્યારે નામનું જ મહત્વ નથી, ત્યારે એ નેપોલિયન કહી ગયો હોય કે શેક્સપીયર, શું ફરક પડે છે ?\n-એ વાતેય સાચી. એની ચર્ચા આપણે પછી કરીશું, લાગે છે કે એનું ઘર આવી ગયું છે.\nઅમે ઘરના ઓટલા પર ઉભેલા આધેડ વયના સન્નારીને એડ્રેસ પૂછવાનો વિચાર જ કરતા હતા, ત્યાં ખુબ જ ઉમળકાભેર અમને આવકારતા એમણે કહ્યું, ‘અરે, તમે લોકો આવી ગયા ? આવો આવો. અમે તમારી જ રાહ જોતાં હતા. અમને લાગ્યું કે અમે બરાબર ઠેકાણે જ પહોચી ગયા. જરા સંકોચવશ અમે ઘરપ્રવેશ કર્યો.\nત્યાં બે ભાઈઓ અને એક બહેન બેઠા હતા, બધાને હાથ જોડીને પ્રણામ કરીને અમે સોફામાં બેઠા. પેલા ઓટલાવાલા આધેડ નારીએ રસોડા તરફ જોઇને બૂમ પાડી, ‘ટીનુ, બેટા. મહેમાનો આવી ગયા છે, ચા – નાસ્તો લાવજે તો જરા.’\nટીનુ મલપતી ચાલે ચા નાસ્તાની ટ્રે સાથે પ્રવેશી. ટ્રે ટીપોઈ પર મુકીને એણે મારી સામે ચાનો કપ ધર્યો અને સ્માઈલ આપ્યું. અમારી નજરો મળી, અને હું ધ્રુજી ઉઠ્યો, કપમાંથી ચા રકાબીમાં છલકાઈ ગઈ. મેં મિત્રની સામે જોયું, એની નજરમાં રહેલો પ્રશ્ન મેં વાંચી લીધો.\nઆશ્ચર્ય અને આઘાત પચાવી અમે જેમતેમ ચા નાસ્તાને ન્યાય આપી, રૂઢિગત વાતચીત પચાવી ફટાફટ બહાર નીકળ્યા. રસ્તામાં મારા મિત્રે એની થનાર ભાભીને ‘લાખોમાં એક’ ગણાવી મારી ભરપુર મજાક ઉડાવી. અમે ઘરે પહોંચ્યા એટલે મમ્મીએ પૂછ્યું,\n-કેમ, બેટા. આવી ગયા ? કેવી લાગી છોકરી?\n- અરે, પૂછો છો કેવી લાગી ? આવી મજાક તે હોતી હશે ? મેં પારુલનો ચોટલો પકડ્યો.\n-પણ વાત શું છે ભાઈ, તે તો કહો – પારુલે ચોટલો છોડાવતા કહ્યું.\n-મમ્મી, આ પારુલડી છોકરીની આંખોના એટલા બધા વખાણ કરતી હતી, જ્યારે છોકરીની આંખો ‘ઉત્તર-દક્ષિણ’ છે.\n-ઉત્તર – દક્ષિણ ? હોય નહીં. મમ્મીએ મૂંઝવણ ભર્યા અવાજે કહ્યું.\n-માસી, છોકરી ‘લુકિંગ લંડન – ટોકિંગ ટોકિયો ‘ હતી. વાત આની સાથે કરતી હતી અને જોતી મારા તરફ હતી.\n-યુ મીન બાડી ? હોય નહીં, ભાઈ. મેં અલ્પનાને બે વાર જોઈ છે, જ્ઞાતિના મેળાવડામાં એકવાર વાત પણ કરી છે. એની આંખો એટલી સુંદર છે કે ઐશ્વર્યા યાદ આવ્યા વિના રહે જ નહીં. પારુલ બોલી.\n-પણ ટીનુને જોઇને તો અમને ઐશ્વર્યા નહીં, ટુનટુન યાદ આવી.\n-ટીનુ ? પણ તમે તો અલ્પનાને જોવા ગયેલા ને ? ટીનુના ઘરે કેવી રીતે પંહોચી ગયા ?\n-કેમ, ટીનુ એ જ અલ્પના નહીં ?\n-નહીં, ટીનુ તો અલ્પનાની કઝીન છે, બાજુ બાજુમાં જ એમના ઘર છે.\n-ઓહ ! હું તો સમજ્યો કે અલ્પના ને ઘરે બધા ટીનુ કહીને બોલાવતા હશે, એ એનું લાડકું નામ હશે. પણ તો પછી એની મમ્મીએ અમને આવકાર્યા અને અમારું સ્વાગત કર્યું...\n-બંને પક્ષે ગેરસમજ થઇ લાગે છે, ભાઈ. આજે ટીનુને જોવા પણ એક છોકરો આવવાનો હતો એટલે આવું થયું લાગે છે.\n-ઊંહ ! આ તો ‘આંધળે બહેરું કુટાયું’ મેં કહ્યું.\n-કોઈ વાધો નહિ, ભાઈ. હવે તમે પાછા ઉપાડો, મારી ભાભી અલ્પનાને જોવા માટે. અને હા, ભાઈ. આ વખતે સાચા ઘરે જજો હોં.\nUnknown 12 April 2017 at 07:17\nનશીબદાર છે આ જમાનામાં, બાકી અમારી આંગળની પેઢીમાં તો લગ્ન પણ થઈ જાય અને પછી કન્યાનું મોં જોવાનું થાય અને આખી જીંદગી નિભાવવાનો વખત આવતો.\nએક લેખિકાનો ભ્રમ.


મર્લિન મ્પ૩ પ્લેયર્સ & ઇપોડસ ભાવ India માં 15 Dec 2018 પરસૂચિ | PriceDekho.com\nમર્લિન મ્પ૩ પ્લેયર્સ & ઇપોડસ India ભાવ\nમર્લિન મ્પ૩ પ્લેયર્સ & ઇપોડસIndia 2018 માં\nમર્લિન મ્પ૩ પ્લેયર્સ & ઇપોડસ ભાવમાં India માં 15 December 2018 ના રોજ તરીકે. ભાવ યાદી ઓનલાઇન શોપિંગ માટે2કુલ મર્લિન મ્પ૩ પ્લેયર્સ & ઇપોડસ સમાવેશ થાય છે. India સૌથી નીચો ભાવ ઉત્પાદન વિશિષ્ટતાઓ, કી લક્ષણો, ચિત્રો, રેટિંગ્સ અને વધુ સાથે શોધો. આ શ્રેણીમાં સૌથી લોકપ્રિય ઉત્પાદન મર્લિન સ્વિમ પ્રો 8 ગબ મ્પ૩ પ્લેયર બ્લેક છે. ન્યૂનતમ ભાવ એક સરળ ભાવ સરખામણી માટે Flipkart, Naaptol, Snapdeal, Homeshop18, Indiatimes જેવા તમામ મુખ્ય ઓનલાઇન સ્ટોર્સ પરથી મેળવવામાં આવે છે.\nમાટે ભાવ રેંજ મર્લિન મ્પ૩ પ્લેયર્સ & ઇપોડસ\nની કિંમત મર્લિન મ્પ૩ પ્લેયર્સ & ઇપોડસ જ્યારે અમે ઉત્પાદનો બજારમાં ઓફર કરવામાં આવી વિશે તમામ વાત બદલાય છે. સૌથી વધુ ખર્ચાળ ઉત્પાદન મર્લિન સ્વિમ પ્રો 8 ગબ મ્પ૩ પ્લેયર બ્લેક Rs. 4,200 પર રાખવામાં આવી છે. આ વિપરીત, સૌથી ઓછી કિંમતની ઉત્પાદન મર્લિન સ્વિમ પ્રો 8 ગબ મ્પ૩ પ્લેયર બ્લેક Rs.4,200 પર ઉપલબ્ધ છે. ભાવમાં આ ફેરફારો પ્રીમિયમ ઉત્પાદનો માંથી પસંદ કરવા માટે ઓનલાઇન દુકાનદારોને સસ્તું શ્રેણી આપે છે. ઓનલાઇન કિંમતો Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR ઓનલાઇન ખરીદી માટે વગેરે જેવા તમામ મુખ્ય શહેરોમાં માન્ય છે\n6 % કરવા માટે 12 %\nટોપ 10મર્લિન મ્પ૩ પ્લેયર્સ & ઇપોડસ\nતાજેતરનામર્લિન મ્પ૩ પ્લેયર્સ & ઇપોડસ\nમર્લિન સ્વિમ પ્રો 8 ગબ મ્પ૩ પ્લેયર બ્લેક\n- બ્રાન્ડ Merlin\n- પ્લેબેક ટીમે 10 hr\nમર્લિન સ્વિમ પ્રો ૩૨ગબ મ્પ૩ પ્લેયર બ્લેક


132 Windows malware infected Android apps removed from Google Play Store- Gujarati Gizbot\n132 વિન્ડોઝ માલવેર ઘ્વારા ઈનફેક્ટ થયેલી એન્ડ્રોઇડ એપ પ્લેસ્ટોરથી હટાવી\nPublished: Thursday, March 9, 2017, 18:00 [IST]\nહાલમાં સ્માર્ટફોનમાં મોટાભાગે એન્ડ્રોઇડ ઓપરેટિંગ સિસ્ટમનો ઉપયોગ કરવામાં આવી રહ્યો છે. પરંતુ આ ઓપરેટિંગ સિસ્ટમમાં ઘણી વખત યુઝરની પ્રાયવસીને નુકશાન કરે છે. થોડા મહિનાઓ પહેલા જ ગૂલિગન માલવેર ઘ્વારા મિલિયન કરતા પણ વધારે ગૂગલ એકાઉન્ટ અને એન્ડ્રોઇડ ડિવાઈઝને નુકશાન પહોચાડ્યું હતું.\nહાલમાં જ રિસર્ચર ઘ્વારા વિન્ડોઝ બેઝ માલવેર વિશે જાણવામાં આવ્યું છે. મળતી માહિતી મુજબ આ માલવેરે પ્લેસ્ટોરમાં રહેલી 132 જેટલી એપને નુકશાન પહોચાડ્યું છે. આ વિન્ડોઝ બેઝ માલવેર પાલો અલ્ટો નેટવર્ક સિક્યોરિટી ફર્મ ઘ્વારા શોધવામાં આવ્યો છે.\nધ્યાન આપવા જેવી બાબત છે કે આ એન્ડ્રોઇડ એપને નાની અને હિડેન આઈફ્રેમ ઘ્વારા નુકશાન પહોચાડ્યું છે. આઈફ્રેમ એક એચટીએમએલ ડોક્યુમેન્ટ છે જેને વેબસાઈટમાં બીજા એચટીએમએલ ડોક્યુમેન્ટ સાથે એમ્બેડ કરવામાં આવી છે.\nસિક્યોરિટી ફર્મ ઘ્વારા આ વિન્ડોઝ બેઝ માલવેર વિશે માહિતી આપવામાં આવી છે. તેમને જાણ્યું કે આ માલવેર પાછળ એપ બનાવનાર ડેવલોપરને દોષ આપી શકાય નહીં. તેમને આગળ જણાવ્યું છે કે ડેવલોપમેન્ટ પ્લેટફોર્મ જેઓ આ એપ બનાવવા માટે ઉપયોગમાં લેવાય છે. તેઓ વિન્ડોઝ બેઝ માલવેર ઘ્વારા ઈનફેક્ટ થઇ ચુકી છે.\nએન્ડ્રોઇડ યુઝરે ચિંતા કરવાની જરૂર નથી કારણકે આ માલવેર વિશે ગૂગલ સિક્યોરિટી ટીમને જણાવી દેવામાં આવ્યું છે. એટલું જ નહીં પરંતુ જે પણ એપ માલવેર ઘ્વારા નુકશાન પામી છે, તેને ગૂગલ પ્લેસ્ટોરથી હટાવી દેવામાં આવી છે. આ માલવેર ઘ્વારા લર્નિંગ અને માહિતી આપતી એપ નુકશાન પામી છે.\nઆ માલવેર વિશે વધારે સર્ચ કરવામાં આવ્યું ત્યારે જાણવા મળ્યું કે આઈફ્રેમમાં હિડેન એચટીએમએલ કોડ અજાણતા ડોમેન સાથે લીક કરવામાં આવ્યો હતો. નુકશાન પામેલી વધારે પડતી એપ ઇન્ડોનેશિયા લોકેશન બતાવતી હતી.\nAlmost 100s of Android apps those were infected with Windows-based malware have been removed from the Google Play Store.\nStory first published: Thursday, March 9, 2017, 18:00 [IST]


Gujarati News » Rashifal » Horoscope Today Libra aaj nu Rashifal 28 August 2021 rashifal in Gujarati\nHoroscope Today: દૈનિક રાશિફળ, તુલા 28 ઓગસ્ટ: આજે પતિ-પત્ની વચ્ચે કોઈ વાતને લઈને થશે ગેરસમજ, જોખમી પ્રવૃત્તિઓથી રહો દૂર\nAaj nu Rashifal: લક્ષ્યો હાંસલ કરવા માટે ઘણા પ્રયત્નો જરૂરી છે. કોઈપણ મુદ્દા વિશે વાત કરતી વખતે તમારા શબ્દોનું ખાસ ધ્યાન રાખો\nPublish Date - 6:16 am, Sat, 28 August 21 Edited By: Bipin Prajapati Follow us -\nતુલા: આજનો દિવસ તમને વ્યક્તિગત અને પારિવારિક પ્રવૃત્તિઓમાં વ્યસ્ત રાખશે. તમને ઘરની સફાઈ અને અન્ય કામોમાં પણ રસ જાગશે. તમારા અનુભવો તમારા પ્રિયજનો સાથે શેર કરો. યોગ્ય સમયે યોગ્ય નિર્ણય લેવાથી તમારી ઘણી સમસ્યાઓ દૂર થશે.\nપરંતુ કોઈ પણ કામ કરતા પહેલા, તેના વિશે સંપૂર્ણ માહિતી મેળવવાની ખાતરી કરો. કારણ કે અનુભવનો અભાવ કોઈપણ કામ બગાડી શકે છે. નજીકના વ્યક્તિ સાથે સંબંધિત કોઈ અપ્રિય ઘટના બનવાને કારણે મન થોડું અશાંત રહેશે.\nઅઠવાડિયાની શરૂઆતમાં બિઝનેસમાં લેવાયેલા નિર્ણયોમાં કેટલીક સમસ્યાઓ અને મુશ્કેલીઓ આવશે. જેના કારણે અપેક્ષિત નફો પ્રાપ્ત થશે નહીં. લક્ષ્યો હાંસલ કરવા માટે ઘણા પ્રયત્નો જરૂરી છે. કોઈપણ મુદ્દા વિશે વાત કરતી વખતે તમારા શબ્દોનું ખાસ ધ્યાન રાખો.\nલવ ફોકસ- પતિ-પત્ની વચ્ચે કોઈ વાતને લઈને ગેરસમજ થશે. પરંતુ સમય જતાં તેઓ પણ ઉકેલાઈ જશે. પ્રેમ સંબંધોમાં નિકટતા રહેશે.\nસાવચેતી- જોખમી પ્રવૃત્તિઓથી દૂર રહો. વાહન ખાસ કરીને સાવધાનીપૂર્વક ચલાવો. કોઈ પ્રકારની ઈજા કે અકસ્માતની શક્યતા છે.